
PROLOG 


Intr-o lume ideala, nu ar fi necesar sa spun despre ce nu este vorba 
în această carte. Însă, când lumea în care scrii nu este numai 
imperfecta, ci si (deliberat) îngustă, nevoia de a defini lucrurile despre 
care nu ai de gând să vorbeşti devine imperioasă. Pe scurt: aceasta nu 
este o altă carte despre creationismul științific. Aproape toți cei cărora 
le-am împărtăşit proiectul au considerat însă, de la sine înţeles, că de 
fapt asta este. De aceea, va trebui să încep prin a defini creationismul 
ştiinţific. 

Ceea ce se numește creationism științific nu este altceva decât 
versiunea moderna a unei discipline medievale numită teologia 
naturală. Teologia naturală are la bază premisa că rațiunea umană 
poate, fără ajutorul revelatiei, să descopere adevărul despre Dumnezeu 
prin studiul naturii și filozofiei. Promotorul clasic al acestei idei a fost 
Toma d'Aquino (1225-1274), care credea că „revelaţia specială” (prin 
credința implicită în dogmele bisericii) si „revelaţia generală” (prin 
corecta folosire a rațiunii) nu se pot contrazice. 

Rezultatul acestei teologii este un întreit dezastru. 

În primul rând, este un dezastru spiritual pentru că acordă 
dogmelor bisericii / bisericilor o autoritate egală cu revelația. Dacă nu 
ati observat încă, acele rânduieli ale Bisericii Catolice care nu au o bază 
explicit biblică au în schimb o logică impecabilă. La fel de impecabile 
erau şi silogismele fariseilor pe care lisus le-a respins, nu pentru că 
erau defectuoase logic, ci pentru că revendicau o autoritate egală cu 
revelația. Mai putin versati în logică decât fariseii şi teologii scolastici, 
mulți predicatori evanghelici le calcă astăzi pe urme. 

În al doilea rând, este un dezastru intelectual pentru că acordă, 
implicit, valoare absolută concluziilor filozofice sau ştiinţifice. Daca 
omul poate prin puterea minţii lui să ajungă la adevărurile revelate, 
înseamnă că rationamentele logico-filozofice si concluziile științei pot fi 
adevăruri absolute. Ceea ce motivează însă aventura nesfarsita a 
cunoaşterii umane este tocmai constienta caracterului ei provizoriu. 
Omenirea a plătit prețul teologiei naturale cu un mileniu de filozofie 
scolastică în care gândirea s-a învârtit în jurul lui Aristotel. 

În al treilea rând, este un dezastru politic. Cel mai bun exemplu 
este istoria Inchiziției. Biserica apela la camera de tortură numai atunci 


cand nu mai exista alt resort. Mai întâi, isi dădea tot interesul să îi 
convingă pe eretici cu argumente logice, dar nu accepta ideea că ar 
putea exista argumente la fel de puternice împotriva ei. Dacă rațiunea 
umană, atunci când este corect folosită, va conduce inevitabil la 
adevărurile revelate în Biblie, înseamnă că cel care nu crede în teologia 
Bisericii (indiferent că aceasta este biblică sau doar „logică”) este 
încăpățânat si răuvoitor. 

Un corolar modern al acestei atitudini este convingerea că există 
un complot al savanților pentru suprimarea dovezilor care infirmă 
teoria evoluției. 

Reformatorii au respins teologia naturală pe temeiul scrierilor lui 
Pavel. Așa cum arăta Martin Luther, în Evanghelie omul este definit 
printr-o relație cu Dumnezeu bazată exclusiv pe credință. Limbajul lui 
Aristotel nu este potrivit pentru a vorbi despre această relație. 
„Filozofia, spunea Luther, este o prostituată bătrână care priveşte spre 
Atena. Evanghelia este o fecioară care privește spre Ierusalim.” Cele 
două nu au nimic în comun. Luther nu a respins rațiunea umană în 
sfera ei legitimă, ca instrument de cunoaștere a lumii, ci doar ca sursă 
alternativă de revelaţie. 

Efectul paradoxal al respingerii teologiei naturale a fost nașterea 
științei moderne. Nu este întâmplător faptul că părinţii ei au fost fie 
protestanți, ca Bacon, Kepler și Newton, fie dizidenti catolici, ca Galilei. 
Reformatiunea a afirmat independenţa teologiei fata de filozofie si 
implicit a rațiunii față de teologie. Principiul a fost definit cel mai bine 
de Galilei, cea mai cunoscută victimă politică a teologiei naturale. 
„Dumnezeu, spune Galilei, a scris două cărți: Biblia şi Cartea naturii. 
Biblia a fost scrisă în limbaj omenesc. Cartea naturii a fost scrisă în 
limbajul matematicii. De aceea, limbajul Bibliei este nepotrivit pentru a 
vorbi despre natură. Cele două trebuie studiate independent una de 
alta.” 


Biblia nu conţine revelații ştiinţifice. De fapt, prin însăși natura ei, 
știința nu este şi nu poate fi revelație. De la început, Biblia defineşte 
știința ca pe o activitate a intelectului uman fără ajutorul revelatiei. 


Domnul Dumnezeu a făcut din pământ toate fiarele câmpului şi toate păsările 


cerului; şi le-a adus la om, ca să vadă cum are să le numească; şi orice nume pe care- 


l dădea omul fiecărei viețuitoare, acela-i era numele. 
Geneza 2:19 


În textul de mai sus, Dumnezeu inițiază ştiinţa și o urmărește cu 
interes, dar nu intervine. Este de fapt relația dintre ştiinţă și Biblie de-a 
lungul mileniilor. Biblia inițiază efortul ştiinţific și așează în mintea 
noastră conceptul unui Dumnezeu care priveşte „să vadă” la ce 
concluzii ajungem, dar nu ne impune un canon intelectual. „Orice 
nume pe care-l dădea omul fiecărei viețuitoare, acela-i era numele.” 

Fiecare descoperire ştiinţifică este corolarul unei lărgiri a 
orizontului biblic. Eratostene a calculat dimensiunea Pământului și 
distanța până la Soare în timp ce supraveghea traducerea Bibliei în 
limba greacă la biblioteca din Alexandria. Pavel si loan au introdus 
conceptul Logosului întrupat şi a răscumpărării materiei, îndemnând 
filozofia greacă să se întoarcă de la studiul ideilor la înţelegerea naturii. 
Vor trece însă 1500 de ani până când Reformatiunea va elibera teologia 
de greci. Kepler si Galilei au fost pentru știință ceea ce Luther a fost 
pentru teologie. Newton a fost un reprezentant al trezirii profetice care 
a însoțit spiritual secolul rațiunii. Relativitatea și fizica cuantică au 
însoțit redescoperirea Bibliei ebraice ca o alternativă de gândire 
holistică si nelineară la dualismul grec și logica lui Aristotel. 

Cartea mea nu este, totuși, lucrarea unui teoretician, ci a unui 
pastor. Mă interesează relaţia dintre ştiinţă și Biblie din punct de 
vedere practic. Nu accept ca biserica mea să devină un ghetto 
intelectual în care orice întrebare are un răspuns vechi de peste 100 de 
ani. Privesc Biblia ca pe o fântână din care putem şi avem datoria să 
scoatem adevăruri proaspete pentru vremuri noi. Cred, de asemenea, 
că acei credincioși care sunt îndrăgostiți de cunoaşterea științifică au 
nevoie să-şi ia Bibliile cu ei în această primejdioasă aventură. Dar Cel 
care a adus toate fiarele câmpului la Adam, „să vadă cum are să le 
numească”, nu ne spune dinainte unde duce cărarea îngustă a 
cercetării. Ca pastor, mă interesează doar să fie o experienţă „care se dă 
prin credinţă si duce la credinţă” (Romani 1:16). 

Se spune că Jan Hus, atunci când a fost ars, a observat o bătrânică 
apropiindu-se cu un braţ de vreascuri pe care le-a aruncat pe rugul său. 
Privind la silueta firavă şi chipul umil ale bătrânei atât de familiare 


oricărui pastor, reformatorul a exclamat cu ironie amară: „Sancta 
simplicitas!” Cele două cuvinte au rămas în memoria omenirii ca un 
avertisment cu privire la faptul că evlavia simplă și umilă poate fi 
periculoasă. În veacul democraţiei, adevăratul duşman al oricărei 
reformatiuni nu mai este Torquemada, ci „sancta simplicitas”, alături 
de fariseii care exploatează nu numai banii, ci şi ignoranta văduvei. 


SOLOMON ȘI PI 


A cunoscut Solomon valoarea lui 7? Si daca a cunoscut-o sau nu, 
ce rost are întrebarea? 

Templul lui Solomon avea un scop mai larg decât acela de a fi un 
centru naţional de închinare. Arhitectura lui trebuia să fie o replică 
adresată marilor religii păgâne, ale căror temple întruchipau suma 
realizărilor intelectuale ale antichităţii. Templul de la Ierusalim trebuia 
să demonstreze superioritatea religiei lui YHVH și profesiunea de 
credinţă a lui Solomon: YHVH este izvorul științei. 

Templul păgân era o miniatură a cosmosului. Ziguratul 
babilonian reprezenta un munte — viziunea babiloniană a Universului — 
și conţinea la subsol un bazin cu apă numit Apsu. Apsu era simbolul 
haosului primordial din care a fusese creat Universul. Mai ales în 
Egipt, proporțiile templelor reprezentau coduri numerice înţelese doar 
de inițiați. Aceste cifre comunicau profeţii despre ciclurile Universului 
și adevăruri ştiinţifice, așa cum erau înțelese de casta preoțească. 

Templul lui Solomon trebuia să folosească același limbaj pentru a 
comunica cosmogonia Genezei. La fel ca templele păgâne, templul de 
la Ierusalim oferea un model al cosmosului. Ciclul anual de ceremonii 
și sărbători simboliza o istorie lineară, mergând în progres de la creaţie 
până la sfârșitul lumii și judecata finală. Era o concepţie diferită de cea 
a invatatilor păgâni, care credeau că Universul este veşnic şi istoria se 
repetă în cicluri infinite. 

Un călător străin care ar fi vizitat templul lui Solomon ar fi 
remarcat mai întâi statura imensă a celor doi stâlpi de aramă. Stâlpii 
arătau cam în felul a două uriașe piese de sah şi erau proportionali 
după măsura de aur. 

Descoperirea măsurii de aur îi este atribuită lui Pitagora, care a 
trăit patru secole mai târziu decât Solomon. Cam la un secol după 
Pitagora, artistul grec Fidias a sculptat o statuie a lui Zeus folosind 
măsura de aur. Din acest motiv, măsura de aur este cunoscută ca cifra 
„fi” sau O. ® este o constantă si are valoarea de 1,6180339887... 
Coloanele templului lui Zeus din Atena, unde se afla statuia, erau 
proportionate după aceeaşi măsură de aur. Într-un anumit sens, aceste 


coloane erau replici ale celor doi stalpi de arama. Este evident ca 
Solomon cunoscuse valoarea lui ® înaintea grecilor. Faptul că Solomon 
deținea cunoştinţe superioare de matematică avea ca scop să îi 
convingă pe înţelepţi să accepte învăţătura lui despre cosmos și creație. 

Odată intrat în curtea templului, călătorul ar fi fost întâmpinat de 
altarul pentru aducerea jertfelor şi de marea de aramă. Marea de aramă 
era un bazin așezat pe doisprezece boi turnati tot în aramă. Cei 
doisprezece boi erau orientati către cele patru puncte cardinale. Boul, 
sau taurul, era pentru locuitorii orientului antic un simbol cosmic. 
Prima litera a alfabetului semit este alef. Cuvântul alef înseamnă bou si 
litera este reprezentată sub forma unui cap de bou stilizat. Un A 
răsturnat sugerează aceeași imagine. Măsurile exacte ale mării se află în 
1 Împărați 7:23: 


A făcut marea turnată din aramă. Avea zece coti de la o margine până la 
cealaltă, era rotundă de tot, înaltă de cinci coti si de jur împrejur se putea măsura 


cu un fir de treizeci de coti. 


Cifra zece se referă la cele zece cuvinte (pentru noi propoziții) 
rostite de Dumnezeu la creaţie. 

Circumferinta adaugă încă două serii de câte zece, corespunzând 
celor zece porunci şi celor zece atribute ale înțelepciunii. 

Marea de aramă este o problemă de geometrie cu implicații 
cosmologice. Raportul dintre circumferința unui cerc şi diametrul său 
este o constantă matematică, cu alte cuvinte este același număr, 
independent de mărimea cercului. Constanta se numeşte 7 (pi) de la 
prima litera din cuvântul grecesc  perimetros (7zepineTpoc), 
circumferință. Valoarea lui 7 așa cum este folosită astăzi de ingineri 
este 3,14159265... și a fost calculată de Arhimede. Înaintea lui, egiptenii 
și babilonienii calculaseră valoarea lui m doar în mod aproximativ. 
Cifra exactă a lui m nu o cunoaște însă nici o creatură din Univers. 
Motivul este acela că 3,14159265... este urmat de un număr infinit de 
zecimale si nu cunoaștem niciun model numeric care determină 
succesiunea cifrelor. Ca şi matematicienii de astăzi, contemporanii lui 
Solomon erau intrigati de numărul 7 şi încercau să obțină valori cât 
mai exacte în calcularea lui. 


Textul din 1 Impărați 7:23 i-a facut pe multi să afirme că Biblia 
susține valoarea 3 pentru cifra 7 (30/10). Explicaţia o găsim în lucrarea 
rabinului Nehemiah Mishnat ha-Middot (cca. 150 d.Hr.), cel mai vechi 
manual de geometrie în limba ebraică. Rabi Nehemiah ne aminteşte că 
marginea de sus a bazinului era „ca marginea unui potir, făcută ca 
floarea crinului” (sic). Ca atare, diametrul de zece coti este măsurat de 
la o margine exterioară la cealaltă a petalei de crin, în timp ce 
circumferința este măsurată de-a lungul marginii interioare (nimeni nu 
putea întinde sfoara peste muchia petalei de crin). În felul acesta, 
ajungem la o valoare a lui m mult mai exactă decât cea a invatatilor din 
Babilon sau Egipt. 

Călătorul ar fi văzut probabil în marea de aramă o replică 
babilonianului Apsu. Așa cum am spus, marea de aramă avea forma 
unui crin. Crinul (ca şi floarea de lotus) care se deschide spre cer era un 
simbol vechi și cunoscut al nașterii lumii din haos. 

Un cor de leviti îmbrăcaţi în tunici albe de in intonează cuvintele 
unui imn misterios în pridvorul templului. 


Eu am fost aşezată din veșnicie, înainte de orice început, înainte de a fi 
Pământul 

Am fost născută când încă nu erau adâncuri, nici izvoare încărcate cu ape; 

am fost născută înainte de întărirea munților; înainte de a fi dealurile, 

când nu era încă nici pământul, nici câmpiile, nici cea dintâi fărâmă din 
pulberea lumii. 

Când a întocmit Domnul cerurile, eu eram de față; când a tras un cerc pe fata 
adâncului, 

când a pironit norii sus şi când au tasnit cu putere izvoarele adâncului, 

când a pus un hotar mării, ca apele să nu treacă peste porunca Lui, când a pus 
temeliile pământului., 

eu eram meşterul Lui, la lucru lângă El şi în toate zilele eram desfătarea Lui, 
jucând neîncetat înaintea Lui, 


jucând pe cercul Pământului Său şi găsindu-mi plăcerea în fiii oamenilor. 


Mi-l imaginez pe călătorul străin apropiindu-se de un preot ca să 
îi ceară explicaţii. Preotul este educat de Solomon şi nu are nimic în 
comun cu exclusivismul iudeilor de după exilul babilonian. Preoţii se 


consideră misionari ai lui JHVH si templul este „o casă de rugăciune 
pentru toate neamurile”. 

Preotul i-ar fi spus călătorului că Universul nu a apărut ca un 
accident sau ca un act de magie, ci este creația unui arhitect divin; că 
Dumnezeu a avut un meșter veșnic pe care preotul îl va numi cu 
numele feminin Înţelepciunea; cum Dumnezeu și Înţelepciunea 
(călătorul se va gândi la cei doi stâlpi) au pregătit facerea lumii în cifre 
Și măsuri precise. 

Conducându-l pe călător la marea de aramă, preotul îi va explica 
misterul cifrei m. Apoi, va spune cum la început Dumnezeu „a tras un 
cerc pe fața adâncului”, deasupra haosului primordial, aşa cum a tras 
Solomon un cerc deasupra mării de aramă. Așa cum Solomon a 
calculat valoarea lui 7, pe care numai Dumnezeu o cunoaşte până la 
capăt, Înţelepciunea a calculat constantele care stau la baza 
Universului. Căci Universul are la bază constante matematice, numere 
neschimbătoare, ca 7 si ©. Îi va spune cum Înţelepciunea a creat lumea 
„jucându-se” cu cifra m „pe cercul Pământului Său” ca un arhitect care 
face geometrie pentru proiectul unui templu; cum Înţelepciunea a creat 
apoi civilizația şi cum îi iubeşte pe oameni. Preotul îi va spune apoi că 
oamenii nu vor fi mantuiti din blestemul unei existente desarte până 
cand ei înşiși nu vor iubi intelepciunea asa cum sunt iubiţi. 

Cronicarul biblic ne spune despre impactul pe care Solomon l-a 
avut asupra inteleptilor din timpul său. Este un lucru sigur că regii si 
învățații care veneau la Ierusalim înțelegeau mai bine decât noi codul 
templului. Este de asemenea probabil ca Solomon să fi avut o influenţă 
mai puternică decât se crede în naşterea filozofiei si geometriei la greci. 
Biblia ne spune că impactul sau a fost universal. Nu ar fi o exagerare să 
spunem că, în Solomon, Dumnezeu a răspuns la dorința omului după 
știință si i-a oferit un capăt de ata pentru toate timpurile. 

Primii care au tras de acest capăt au fost grecii. Cuvântul filozof 
înseamnă în greacă iubitor de înțelepciune. Filozofia, iubirea de 
înțelepciune, este virtutea supremă recomandată de Solomon. 

Grecii sunt primul popor care a construit o civilizație întemeiată 
pe iubirea de înțelepciune. 

Tot grecii au dus până la capăt conceptul conform căruia 
Dumnezeu a gândit creaţia în expresii matematice, punând astfel 
bazele științei. 


Si in sfarsit, grecii au mostenit de la Solomon apostazia lui cu 
divortul dintre stiinta si revelatie. 


GRECII VOR ÎNȚELEPCIUNE... 


Într-o comedie de Aristofan, un fermier atenian se înscrie la școala 
unui filozof numit Socrate. Când Socrate declară că Zeus nu există, 
fermierul îl provoacă să îi răspundă cine aduce ploaia care face să 
rodească țarina lui. „Dacă Zeus dă ploaia, răspunde filozoful, cum se 
face că nu o dă niciodată din cer senin?” Fermierul acceptă că norii 
aduc ploaie, dar argumentează că Zeus este cel care aduce norii. Când 
Socrate vorbește despre vânt, fermierul apelează la un ultim argument: 

„Dacă Zeus nu există, de unde vin fulgerele care îi trăsnesc pe cei 
nelegiuiti?” Socrate răspunde că trăsnetele cad fără discriminare peste 
cei buni și peste cei răi. Mai mult, chiar şi templul lui Zeus a fost trăsnit 
de câteva ori. Acest ultim argument îl lasă pe fermier fără răspuns. A 
doua zi, se întoarce si da foc şcolii. Socrate şi studenţii săi sunt arşi de 
Vii. 

Satira lui Aristofan ne arată reacția pe care nașterea filozofiei a 
provocat-o în lumea religiei. Filozofii dispretuiau religia templelor. 
Poporul se temea de impietatea rațiunii. La aceasta se adăuga politica 
cetății antice care, deși tolerantă fata de diversitatea religioasă, 
criminaliza subminarea religiei oficiale. 

Cuvintele lui Edward Gibbon se aplică nu numai la lumea 
romană, ci şi la polisul grec: 


Toate formele de închinare care predominau în lumea romană erau la fel de 
adevărate pentru popor, la fel de false pentru filozof si la fel de utile pentru 


magistrat. 


Grecii au descoperit rațiunea cam pe vremea când vocea 
profeților amutea în Israel. Maestrii noii științe a discursului rational se 
numeau cu modestie filozofi, adică iubitori de înţelepciune, 
considerând că niciun muritor nu este vrednic să se numească înțelept. 

Nu că alte popoare, evreii printre ei, nu ar fi avut inteleptii lor. 
Dar înţelepciunea lor consta în colecții de aforisme, sclipiri ale minții și 
observaţii nesistematice. Ceea ce au descoperit grecii a fost o metodă 


care consta in a face afirmatii despre existenta si apoi a supune aceste 
afirmatii unui examen de consistenta logica. 

De fapt era o extensie în lumea ideilor a me-todei folosite in 
geometrie. 

Geometria (yeouerpiaă; geo = pământ, metria = măsurare) este 
știința măsurării pământului. Babilonienii şi egiptenii foloseau de 
milenii metode empirice de măsurare pentru construcții sau irigații. 
Grecii au descoperit însă că există un set de proprietăți neschimbătoare 
ale corpurilor, care pot fi deduse prin formule matematice. În anul 300 
î.H., Euclid a publicat în 13 volume tot ce ştiau grecii despre geometrie. 
Spre deosebire de egipteni şi babilonieni, Euclid nu se ocupă cu 
metode empirice de măsurare, ci formulează principii logice, numite 
axiome, postulate, teoreme şi demonstraţii. Princi-piile lui Euclid se 
afla încă la baza logicii și ştiinţei moderne. 

În anul 240 î.H., geometrul Eratostene a cal-culat pentru prima 
dată dimensiunea circumferinței terestre. Eratostene știa că, la amiaza, 
în timpul solstițiului de vară, în orașul Syene (actualul oraş Aswan din 
Egipt) lumina soarelui pătrunde drept până în fundul fântânilor. Știa 
de asemenea că în Alexandria soarele formează un unghi egal cu 1/50 
dintr-un cerc (7° 12') la sud de zenit, la aceeași oră. Presupunând că 
Alexandria se afla la nord de Syene, Eratostene a calculat că distanţa 
între cele două orașe era 1/50 din circumferința Pământului. Distanţa 
estimată de el între cele două orașe era de 5000 de stadii. Rotunjind 
rezultatul la 700 de stadii pentru un grad a ajuns la 252.000 de stadii, 
respectiv 46620 de km, cu 16% mai mare decât dimensiunea reală. 
Eroarea nu se datorează calculelor, ci faptului că Eratostene nu 
apreciase corect poziția geografică şi distanța exactă dintre cele două 
orașe. 

Eusebiu din Cesarea, în Praeparatio Evangelica, afirmă că Eratostene 
a calculat distanța până la Soare, Pentru a exprima rezultatul lui 
Eratostene, Eusebiu foloseşte o expresie obscură: „400 de miriade și 
80.000 de stadia” (otadiwy wpvelddack  TETOAKOOLAG KAL 
OKTWKLOUvELAG;). Expresia poate fi interpretată ca însemnând 804 
milioane de stadia, adica 149 milioane de km. Diferenta intre aceasta si 
valoarea modern acceptata este de doar 1%. 

In 236 î.H., Eratostene a fost așezat de Ptolemeu III Euergetes în 
fruntea faimoasei biblioteci din Alexandria. Una dintre lucrările care s- 


a desfășurat sub supravegherea lui a fost traducerea primelor cărţi ale 
Bibliei în limba greacă. Este probabil ca filozoful să-şi fi aruncat ochii 
peste cartea Genezei şi să fi fost surprins să afle că există o religie a 
Dumnezeului Creator. 

Fiindcă nu credeau în zeități mitologice, filozofii erau considerați 
atei. Aceasta poate să sune ciudat pentru noi astăzi, deși lucrurile nu s- 
au schimbat chiar atât de mult. Încercarea de a gândi „afară din cutie”, 
de a supune la testul rațiunii opinii moștenite, este considerată cel 
putin periculoasă de credincioşii tradiționali. Pentru impietatea de a 
dovedi că Soarele nu este purtat de Apollo într-un car de aur, 
Eratostene avea restricție să intre în Atena. Socrate fusese mai putin 
norocos. Pentru îndrăzneala de a-i învăţa pe ucenicii săi despre binele 
suprem și adevărul absolut, asezandu-le deasupra capriciilor zeilor 
olimpici, cel mai mare gânditor al antichității fusese condamnat la 
moarte. 

Nu același era însă mesajul vechilor suluri pe care învățații evrei 
le traduceau în încăperile bibliotecii unde Eratostene era mai-marele. 
Mi-l imaginez pe filozof aplecat peste umărul vreunui rabin poliglot, 
cum clatină în semn de admiraţie capul plesuv şi, bătând scribul pe 
spatele încovoiat, spune în șoaptă: „Bună treabă!” Parcă îl văd pe 
bătrânul rabin întinzând mâna după un alt pergament în lucru. 
„Acesta a fost împăratul nostru filozof, cinci secole înaintea lui Solon. 
Cartea se cheamă în limba noastră Kohelet, «cea care adună»; în 
tălmăcire — ExkAnoiaorns — Eclesiastul.” 

Grecii puteau găsi de-acum în sulurile Septua-gintei revelată din 
vremuri străvechi concluzia la care filozofii lor ajunseseră prin rațiune: 
conceptul că Dumnezeu a făcut lumea prin Logos (Aoyoc) — prin 
Înţelepciunea care se numește Cuvântul. 

Filozofia Logosului a fost pentru prima dată articulată în mod clar 
de Socrate. Socrate a fost un învățător oral şi ca atare tot ce cunoaștem 
de la el ne-a venit prin dialogurile filozofice ale ucenicului său Platon. 

În dialogul Theatetus, Platon ni-l prezintă pe Socrate explicându-le 
ucenicilor săi natura adevăratei cunoașteri. 

Adevărata cunoaştere este credință plus logos, pe când credinţa fără 
logos nu este cunoaștere. „Unde nu este logos nu este cunoaștere” (wv 
uev ue eottv Aoyos ov ETULOTHTA evar) spune Socrate. Lucrurile se 
impart în două categorii: lucrurile elementare (ototxea) care au nume 


dar nu au logos, si lucrurile complex organizate, ale caror nume 
combinate formează logosul. 

Prin logos, Socrate înțelege inteligența din spatele Universului, 
rațiunea și logica eternă a lucrurilor. 

Logosul este expresia minţii lui Dumnezeu. Lumea este 
inteligibilă pentru că este inteligent alcătuită. 

De aceea, adevărata cunoaștere este o reflectare a minţii divine în 
mintea muritoare. 

În Coloseni 2:8, pentru a ne avertiza că evlavia simplistă este 
vulnerabilă la atacuri din două parti, rațiune și tradiție, Pavel folosește 
conceptul oro.xea (stoihea), termenul folosit de Socrate pentru a defini 
falsa cunoaştere, „credinţă fără logos”, tradus de Cornilescu prin 
învățăturile începătoare. 


Luaţi seama ca nimeni să nu vă fure cu filozofia şi cu o amăgire deşartă, după 
datina oamenilor, după învățăturile începătoare (oroixea) ale lumii, şi nu 


după Christos. 


Niciodată avertismentul lui Pavel nu a fost mai actual. Divorțul 
credinței de logică, despărțirea spiritualităţii de rațiune, glorificarea 
experienţei subiective și suspiciunea fata de intelect duc la o 
periculoasă polarizare a bisericii. Unii sunt furati de filozofie si muta 
pietrele de hotar. Alţii se zăvorăsc în datina oamenilor şi refuză orice 
progres şi orice formă de dialog. Şi unii si alții sunt însă victimele unei 
false cunoasteri, învățăturile începătoare, ororxea, credinţa fără logos. 

Cum se exprimă însă logosul ca origine a ordinii universului? 

Platon a scris dialogul Timaeus pe la 360 î.H. Subiectul dialogului 
este o discuţie filozofică în care Socrate abordează împreună cu Critias, 
Timaeus si Hemocrates problema originii Universului. Timaeus, 
principalul protagonist al dialogului, incepe cu o intrebare: 


Ce este si nu se transformă; şi ce se transformă şi niciodată nu este? 
Tot el raspunde ca: 


Ceea ce este cunoscut prin rațiune si inteligență este neschimbător. lar ceea ce 


este conceput ca opinie prin intermediul simțurilor şi fără rațiune se schimbă 


neincetat si piere, ca atare nu este in mod real... 


Prin „ceea ce este cunoscut prin rațiune si inteligență”, Timaeus 
înțelege proprietăţile corpurilor geometrice care se pot deduce prin 
formule matematice, fără ajutorul simțurilor. Logosul lucrurilor are o 
expresie matematică. 

Fără să cunoască matematicile moderne si aplicaţiile lor în lumea 
fizicii, Platon face aici o afirmaţie care îl aşează cu două milenii înaintea 
timpului său: Universul este inteligibil în expresii matematice. 

Pentru că lumea se cunoaște cu adevărat nu prin simţuri, ci prin 
geometrie şi principii logice, înseamnă că principiile logicii și ale 
geometriei, Logosul, se află la temelia existenţei. Lumea a fost gândită 
mai înainte de a fi făcută: 


Fiind astfel creată, lumea a fost alcătuită după chipul a ceea ce este înțeles prin 
rațiune si minte şi este neschimbător deci trebuie să fie in mod necesar dacă 
admitem aceasta, o copie după altceva. 
Dacă „lumea a fost alcătuită după chipul a ceea ce este înţeles prin 
rațiune și minte”, întrebarea este: a cui rațiune si a cui minte? Platon 
(prin Timaeus) concluzionează cu tristețe: 


Dar Părintele si Făcătorul Universului nu poate fi găsit. Și chiar dacă L-am 


găsi, să spunem despre El tuturor oamenilor ar fi imposibil. 


Ajunşi aici, este momentul să ne amintim cuvintele lui Pavel către 
inteleptii din Atena: 


Căci, pe când străbăteam cetatea voastră şi mă uitam de aproape la lucrurile la 
care vă inchinati voi, am descoperit chiar si un altar, pe care este scris: „Unui 
Dumnezeu necunoscut!” Ei bine, ceea ce voi cinstiți fără să cunoaşteţi, aceea vă 


vestesc eu. 


Cuvintele lui Pavel exprimă în mod perfect puterea şi limitele 
rațiunii în cunoaşterea lui Dumnezeu. 

Grecii descoperiseră ,,...ce se poate cunoaște despre Dumnezeu” 
prin rațiune, adică „dumnezeirea Lui și puterea Lui veşnică”.O 


cunoaştere a personalității lui Dumnezeu este posibilă numai prin 
revelaţie. 

În acelaşi fel, „să spunem despre El tuturor oamenilor ar fi 
imposibil” pentru filozofi. 

Ceea ce nu pot să facă filozofii, Dumnezeu a dus la îndeplinire 
prin Evanghelie. 


ALTARUL DIN ATENA 


Capitolul 17 din cartea Faptelor Apostolilor vorbeste despre vizita 
lui Pavel la Atena. Luca ne spune cum lui Pavel „i se întărâta duhul la 
vederea acestei cetăți pline de idoli.” 


Unii dintre filozofii epicurieni şi stoici au intrat în vorbă cu el. Şi unii ziceau: 
„Ce vrea să spună palavragiul acesta?” Alţii, când l-au auzit că vestește pe lisus 


A 


si învierea, ziceau: „Pare că vestește nişte dumnezei străini.” 


Epicurienii şi Stoicii reprezentau filozofii opuse. Conflictul dintre 
cele două şcoli transpare în cuvintele lui Luca. Epicurienii văd în Pavel 
un „palavragiu”, în timp stoicii găsesc „dumnezeii străini” pe care îi 
vestea apostolul un subiect destul de important pentru o audiere în 
Areopag. 

Stoicismul se născuse in Atena pe la anul 301 î.H. când filozoful 
Zeno din Citium a început să predea sub faimoasa Poarta Vopsită (în 
greacă Stoa Poikile, de unde denumirea de stoicism). Zeno era în 
principiu un urmaș al lui Socrate, de la care moştenise conceptul de 
Logos ca ordine divină a universului. „A trăi după rațiune, spunea 
Zeno, nu însemnează doar a gândi logic și independent de pasiuni, ci şi 
trăirea în armonie cu legile Universului, practicarea iubirii de oameni și 
căutarea virtuoasă după adevăr.” Zeno a fost de asemenea primul 
gânditor care a condamnat sclavia ca fiind imorală. 

Când a sosit la Atena, Pavel avea multe în comun cu stoicii. În 
epistolele lui, atunci când dă sfaturi etice, conceptele și limbajul 
stoicilor sunt folosite frecvent alături de cuvinte din Tora. 

Epicur îi învățase pe ucenicii săi faptul că simţurile sunt singurul 
izvor de cunoaştere a lumii, la care opiniile filozofilor nu pot adăuga 
decât vorbe goale. Epitetul „palavragiu” reflectă opinia lor nu numai 
cu privire la Evanghelie, ci si cu privire la dialectica filozofică a lui 
Socrate și Platon. 

Nu ne-a rămas prea mult de la epicurieni, deoarece scrierile lor au 
fost distruse de zelosii cezari creștinați dupa Constantin. Ne-a rămas 
însă de la Aristotel argumentul fundamental al oricărei forme de 


ateism filozofic. Fără să fie el însuși ateu, Aristotel a oferit o explicaţie 
logică a organizării lumii care nu are nevoie de principiul Logosului. 
După ce afirmă că ploaia nu cade pentru a face recolta să crească asa 
cum nu cade pentru a strica grâul pe care fermierul l-a lăsat afară la 
vânturat, Aristotel aplică același argument la organizarea inteligentă a 
vieții. 


Așadar, de ce nu ar avea şi părțile trupului aceeaşi relație cu natura? De 
exemplu, caninii cresc ascuțiți, adaptati ca să taie hrana, iar molarii sunt plati, 
potriviti pentru a o mesteca. Nu pentru că ar fi fost creați in acest scop, ci ca 
rezultat al întâmplării. La fel ca şi cu celelalte părți ale corpului care par să fie 
adaptate unui scop. De aceea, oricând şi oriunde toate lucrurile lucrează laolaltă, 
ele au apărut ca si cum ar fi fost create pentru un scop si au fost păstrate, fiind 
adecvat alcătuite printr-o spontaneitate lăuntrică, în timp ce lucrurile care nu au 


fost astfel alcătuite au pierit şi încă pier. 


Cu alte cuvinte, el spune că organizarea și inteligibilitatea lumii 
nu sunt expresia Logosului, ci a haosului veșnic. 

La baza argumentului lui Aristotel se află ideea că lumea există 
dintotdeauna. Într-un număr infinit de ani, orice structură, oricât de 
complexă, poate să apară la întâmplare. Adaptări accidentale, 
„alcătuite printr-o spontaneitate lăuntrică”, vor fi păstrate, în timp ce 
fiinţele neadaptate „au pierit şi încă pier”. Este ceea ce Darwin va numi 
mai târziu selecția naturală. 

Este greu să adaugi ceva cu adevărat nou la argumentele grecilor. 
Filozofii şi teologii nu au făcut altceva decât să le dezvolte într-o formă 
sau alta. Până astăzi, afirmaţia lui Platon că inteligibilitatea logico- 
matematică a lumii dovedește existența unui Creator rămâne 
principalul argument obiectiv al teismului, iar conceptul selecției 
naturale, formulat de Aristotel cu peste două milenii înaintea lui 
Darwin, rămâne singurul răspuns pe care un ateu îl are împotriva 
aceluiaşi argument. 

Pe aceste două temeiuri, argumentele pro si contra se pot inlantui 
la nesfârșit. O ultimă victorie este imposibilă în sfera rațiunii. 

Pavel era conștient de acest lucru când a sosit la Atena. Așa cum 
putem vedea din epistolele lui, el considera că răspunsul final poate 
veni numai prin revelaţie. Atenienii nu auzeau această noţiune pentru 


prima dată. De peste două secole Biblia fusese tradusă in limba greacă. 
Dumnezeul necunoscut, căruia grecii îi dedicaseră un altar la Atena, 
Logosul pe care filozofii lor Il cunoscuseră ca rațiune primordială, dar a 
cărui adevărată ființă se afla dincolo de înţelegere, Se revelase evreilor. 
Un alt învăţat evreu, Filon din Alexandria, pusese mai dinainte semnul 
egalității între Logosul lui Platon, Legea lui Moise și înțelepciunea lui 
Solomon. Pavel merge însă mai departe și spune că deși „Părintele și 
Făcătorul universului nu poate fi găsit”, El S-a descoperit totuşi în trup, 
în Iisus Christos. 

Pentru Pavel, sinergia universală despre care Aristotel spunea că 
„Oricând şi oriunde toate lucrurile lucrează laolaltă, ele au apărut ca și 
cum ar fi fost create pentru un scop”, este expresia unui scop real care 
poate fi înțeles numai în Christos. 


De altă parte, stim că toate lucrurile lucrează împreună (mavta ovvepyet) 
spre binele celor ce iubesc pe Dumnezeu, şi anume spre binele celor ce sunt chemați 
după planul Său. Căci pe aceia pe care i-a cunoscut mai dinainte i-a şi hotărât mai 
dinainte să fie asemenea chipului Fiului Său, pentru ca El să fie cel întâi născut 
dintre mai mulți frați. 

(Romani 8:28-29) 


Diferenţa între Pavel şi stoici constă în faptul 
că Pavel înţelege în Christos scopul Universului. 

Necunoasterea acestui scop (iar Platon nu se sfia să afirme că nu 
cunoaște de ce a făcut Dumnezeu lumea) face ca raţiunea fără 
iluminarea revelatiei să nu posede răspunsul definitiv la întrebarea 
despre existența lui Dumnezeu. Este o situație simetrică cu lipsa de 
viziune a iudeilor la citirea Legii, despre care Pavel vorbește în Epistola 
către Corinteni: 


Dar ei au rămas greoi la minte: căci până în ziua de astăzi, la citirea 
Vechiului Testament, această maramă rămâne neridicată, fiindcă marama este 
dată la o parte in Christos. Da, până astăzi, când se citeşte Moise, rămâne o 
maramă peste inimile lor. Dar ori de câte ori vreunul se întoarce la Domnul, 
marama este luată. Căci Domnul este Duhul; şi unde este Duhul Domnului, 


acolo este slobozenia. 


(2 Corinteni 3: 14-17) 


La fel, revelaţia naturii este învăluită pentru ochii muritori, iar 
„marama este dată la o parte în Christos”... „ori de câte ori vreunul se 
întoarce la Domnul, marama este luată”. Fără cunoașterea lui Christos, 
interpretarea ordinii cosmice ca simplu accident este posibilă, şi din 
punct de vedere logic legitimă. 

De aceea, pe Colinele lui Marte, Pavel va încerca să îi conducă pe 
greci de la întrebările filozofice la răspunsul revelat în Evanghelie. 

În acest scop va cita din „Odă lui Zeus” de Epimenides: 


Ti-au zidit un mormânt, 
Cretanii: mincinoşi, fiare, pântece lenese. 
Dar tu eşti viu, 


Căci în tine avem viata, ființa şi mişcarea... 


„Mormântul” la care se referă poetul sunt templele şi statuile care 
limitau concepţia despre Dumnezeu la mentalitatea de „pântece 
leneșe”. Este linia de gândire urmata de Pavel în discursul său. 


Dumnezeu, care a făcut lumea şi tot ce este în ea, este Domnul cerului şi al 
pămân-tului, şi nu locuieşte în temple făcute de mâini. El nu este slujit de mâini 
omeneşti, ca si când ar avea trebuinta de ceva, El, care dă tuturor viata, suflarea si 
toate lucrurile... Căci in El avem viata, mişcarea şi ființa, după cum au zis şi unii 
din poeții voştri. 

(Faptele Apostolilor 17:24-28) 


Pavel a încercat să îi câştige pe greci arătând că, în contrast cu 
pietatea ţăranului lui Aristofan (în lumea lui Pavel țăran si păgân fiind 
acelaşi cuvânt), creştinismul era compatibil cu rațiunea. Sinteza dintre 
credinţă si rațiune va fi continuată mai târziu de apologeti si de părinții 
bisericeşti. 

Din cuvintele lui reiese însă clar că el identifică Logosul grecilor 
cu Dumnezeul Creator al Bibliei. Când Pavel îl citează pe Epimenides 
într-un context fără complezenta, în Tit 1:12 („Cretanii sunt totdeauna 
niște mincinosi, nişte fiare rele, niște pântece lenese”), nu îl va mai 


numi poet, ci „profet”. Cuvântul profet implica slujirea adevăratului 
Dumnezeu. 

Pavel vorbeşte apoi despre natura divină a omului, despre fratia 
universală și despre rolul providentei în destinul uman. Conceptele 
acestea nu erau noi pentru audiența sa și erau in general imbratisate de 
stoici. Atunci când va vorbi însă despre înviere, epicurienii (pântece 
lenese) vor rade, iar stoicii se vor scuza. 

De ce au respins stoicii doctrina învierii? 

Pentru a înţelege reacția idealismului grec, va trebui sa ne 
întoarcem la Timaeus: 


Ceea ce este cunoscut prin rațiune şi inteligență este neschimbător. lar ceea ce 
este conceput ca opinie prin intermediul simturi-lor şi fără rațiune se schimbă 


neîncetat şi piere, şi ca atare nu este în mod real... 


Platon considera că lumea materială nu are o bază ontologică 
reală. De aceea, reacţia ucenicilor săi nu trebuie înțeleasă ca o 
manifestare de scepticism intelectual. Învierea și judecata în-seamnă 
implicit răscumpărarea lumii materiale. Pavel va vorbi despre aceasta 
în Romani: 


De asemenea, si firea aşteaptă cu o dorință înfocată descoperirea fiilor lui 
Dumnezeu. Căci firea a fost supusă deşertăciunii — nu de voie, ci din pricina celui 
ce a supus-o — cu nădejdea însă că si ea va fi izbăvită din robia stricăciunii, ca să 
aibă parte de slobozenia slavei copiilor lui Dumnezeu. Dar stim că până în ziua de 
azi, toată firea suspină şi suferă durerile naşterii. Și nu numai ea, dar şi noi, care 
avem cele dintâi roade ale Duhului, suspinăm în noi, şi aşteptăm înfierea, adică 
răscumpărarea trupului nostru. 

(Romani 8: 19-23) 


Mântuirea stoicilor consta în eliberarea sufletului din închisoarea 
trupului şi a lumii, nu în răscumpărarea acestora. 

Din același motiv, grecii nu au descoperit știința în sensul modern 
al cuvântului. Platon si Aristotel pretuiau geometria si logica dar 
considerau că lumea simțurilor nu este una demnă de atenţia 
filozofilor. Ca atare, încercau să înţeleagă lumea prin raționamente 
logice fără să apeleze la observaţie si experiment. Un exemplu clasic 


este afirmatia lui Aristotel ca cel mai greu dintre doua corpuri in cadere 
va cadea mai repede. Ideea parea logica si logica era considerata 
suficientă. A trebuit să treacă aproape două milenii mai înainte ca 
Galilei să pună ideea la încercare prin observaţie și experiment, 
adică prin simţuri. 

Epicurienii, pe de altă parte, considerau că simţurile sunt singurul 
izvor de cunoaștere. 

Ruptura între partizanii raţiunii şi cei ai simțurilor făcea 
imposibilă elaborarea unei metode cu adevărat ştiinţifice de 
cunoaștere, în care teoria și experimentul lucrează împreună. De aceea 
știința modernă este un produs al creştinismului. Creștinismul afirmă 
„răscumpărarea firii”, mântuirea trupului si a lumii, simţurilor. Prin 
aceasta, creștinismul afirmă că lumea nu este o iluzie, ci o realitate 
obiectivă care poate fi înțeleasă rațional. De aceea, știința nu s-a născut 
în şcolile filozofilor, ci în universităţile pe care biserica le-a înființat în 
Europa pentru instruirea doctorilor în teologie. Deși concluziile științei 
și dogmele bisericii au fost adeseori în conflict, știința și teologia 
apusului s-au stimulat reciproc într-un mod niciodată întâlnit în alte 
culturi. 


GALILEI ȘI PRINCIPIUL CELEI DE-A DOUA 
CĂRȚI 


Era modernă în ştiinţă începe cu un dialog despre două obiecte in 
cădere. 


Dar eu, Simplicio, care am făcut testul, te pot asigura că o ghiulea care cântăreşte 
una sau două sute de livre sau chiar mai mult nu va atinge pământul înaintea unui 
glonte de muschetă cântărind numai o jumătate de livra, dacă le laşi să cadă împreună 
de la 200 de coti. 


Afirmația face parte dintr-un dialog între cele trei personaje fictive 
create de Galileo Galilei: Salvati, Sagredo şi Simplicio. Era moda 
timpului ca atunci când un filozof dezbătea opinii diferite, acestea să 
poarte masca unor caractere fictive. Simplicio, (un eufemism pentru 
minte scurtă), reprezintă în dialogurile lui Galilei poziția oficială a 
bisericii şi argumentele lui sunt întotdeauna demolate de ceilalți doi. 

Poziţia bisericii era poziţia lui Aristotel, aceea că cel mai greu 
dintre două obiecte aflate în cădere va atinge pământul mai repede. 
Legenda spune că Galilei ar fi lăsat să cadă două ghiulele de greutăți 
diferite din turnul din Pisa. Mai probabil este că a lăsat ghiulele să se 
rostogolească pe un plan înclinat. Concluzia lui Galilei a fost că ceea ce 
face ca un fulg să cadă mai încet decât o bucată de plumb nu este viteza 
intrinsecă, ci rezistenţa aerului. Astronautul David Scott a reeditat 
experimentul lăsând un fulg și o bucată de plumb să cadă împreună pe 
solul lunar. Absența atmosferei a generat o situație contraintuitiva: 
fulgul a atins solul simultan cu bucata de plumb. 

Ideea că asertiunile cu privire la lumea fizică făcute de pe o 
poziție de autoritate, fie ea academică sau religioasă, oricât de 
inteleapta sau inspirată ar fi persoana care le face, stau în picioare sau 
cad atunci când sunt supuse unui test experimental, reprezintă 
începutul erei moderne în științe; reprezintă, de asemenea, prima 
bătălie în războiul absurd dintre ştiinţă şi religie. 


Desi biserica îl adoptase pe Aristotel ca temelie a teologiei 
naturale iar Simplicio era o insultă voalată la adresa papei, problema 
căderii corpurilor nu era de natură să miște brațul Inchiziției. Nu 
același lucru se poate spune despre un alt dialog al celor trei personaje, 
publicat în 1632 sub titlul „Dialog despre cele două sisteme”. 

Cele două sisteme sunt sistemul geocentric, susținut de Aristotel 
și Ptolemeu, și sistemul heliocentric al lui Copernic. 

Aristotel credea că Pământul se află nemișcat în centrul 
Universului iar Soarele, Luna și stelele se rotesc în cerc în jurul său. 
Bunul simţ și un anumit sentiment mistic îi spunea că Pământul este 
centrul Universului iar cercul este forma geometrică perfectă. Ideea a 
fost elaborată de Ptolemeu în secolul II d.H., într-un sistem cosmologic 
aproape perfect. Pământul se află în centrul Universului înconjurat de 
opt sfere cerești pe care gravitează Soarele, Luna, stelele şi cele cinci 
planete cunoscute pe atunci. 

Biserica s-a simţit acasă în Universul lui Ptolemeu, deoarece lăsa 
loc pentru cer deasupra celei de-a opta sfere. De acolo vine expresia „al 
nouălea cer”. Cosmologia populară înainte de Ptolemeu susținea că 
există două sfere cereşti, una pe care se mișcă Luna, stelele si cele cinci 
planete vizibile şi a doua pe care se află stelele fixe. 

Deasupra stelelor se afla „al treilea cer”, tronul lui Dumnezeu. 
Apostolul Pavel, vorbind despre viziunea lui cerească, spune că a fost 
luat la „al treilea cer”, Pavel foloseşte noțiuni de cosmologie populară 
din timpul său. 

Ceea ce l-a făcut pe Ptolemeu să împartă Universul în opt sfere 
concentrice era nevoia unui sistem care să îl ajute să prezică mișcarea 
complicată a corpurilor cerești. Sistemul a funcționat destul de bine, 
dar avea probleme serioase cu fazele lunii. Acestea nu puteau fi prezise 
decât plecând de la premisa că distanța dintre Pământ si Lună se 
dublează uneori. 

Copernic a dovedit că problema este eliminată dacă Luna este 
considerată singurul satelit al Pământului, iar Pământul împreună cu 
celelalte planete se rotesc în jurul Soarelui. Copernic însuşi avea 
îndoieli serioase cu privire la realitatea fizică a unui Univers 
heliocentric. Mai degrabă considera heliocentrismul un sistem 
convenţional pentru a calcula traiectoriile corpurilor cereşti. 


In dialogul despre cele doua sisteme, Galilei judeca cele doua 
opinii după același criteriu pe care il aplicase la căderea corpurilor: 
testul experimental. 

Pentru a demonstra că Pământul se învârte în jurul Soarelui, 
Galilei a folosit telescopul, noua invenţie a șlefuitorilor de lentile din 
Amsterdam. Telescopul a demonstrat că sateliții lui Jupiter se învârt în 
jurul său. Existenţa lor contrazicea teza lui Aristotel că toate corpurile 
cereşti se învârt în jurul Pământului. Mai mult, telescopul i-a permis lui 
Galilei să studieze fazele planetelor, să vadă pete în Soare si munți si 
mări pe Lună. Sferele cerești nu erau forme perfecte asa cum se credea. 
Pământul era o planetă între alte planete. Sistemul pe care Copernic îl 
demonstrase doar matematic era acum dovedit prin observaţie. 

Privind dincolo de limitele sistemului solar, Galilei a văzut că ceea 
ce numim Calea Lactee era, privită prin telescop, o puzderie 
nenumărată de stele. Întrucât cele mai multe stele nu îşi schimbă 
poziția pe cer, Galilei a ajuns la concluzia că stelele sunt la rândul lor 
sori aflaţi la distanţe uriașe. 

La 20 decembrie 1614, dominicanul Tommaso Caccini a ţinut o 
predică la Biserica Santa Maria Novella din Florenţa pe baza textului 
din Faptele Apostolilor 1:11: „Bărbaţi Galileeni, de ce stati si vă uitaţi la 
cer?” Caccini a folosit textul ca pe un joc de cuvinte pentru a denunța 
preocuparea lui Galilei cu astronomia. „Dacă matematica şi știința — 
spune el — contrazic Biblia, sunt eretice. Ideea că Pământul se învârte 
este eretică pentru că Biblia afirmă că Pământul este imobil.” 

Predica lui Caccini a fost scânteia care a aprins persecuția 
împotriva lui Galilei. Caccini va depune mărturie împotriva lui în fata 
Inchiziției și va face carieră în ordinul dominican pe același temei. 
Argumentele lui ne interesează aici din două motive. Mai întâi pentru 
că dacă vrem să înțelegem natura conflictului dintre știință și religie 
trebuie să mergem la originea lui. În al doilea rând pentru că reprezintă 
o atitudine tipică. 

Caccini era un amestec de ignoranță, fanatism și oportunism 
politic, asa cum se poate găsi în orice timp şi în orice biserică. Întrebat 
de marele inchizitor dacă are ceva personal împotriva lui Galilei, oferă 
răspunsul clasic: „Mă rog pentru el.” Demagogia lui era însă calculată 
să facă să vibreze o coardă în inima credincioșilor. Galilei susținea că 


cifrele si experimentul sunt testul final al unei teorii. Caccini sustinea ca 
testul final este Biblia. 

Există puţini credincioşi în timpul nostru care să nu fie deplin 
convinşi că Galilei a avut dreptate. Există însă la fel de puţini care nu ar 
spune „Amin!” la auzul argumentului lui Caccini într-un alt context. 

Cuvintele de mai jos sunt preluate de pe un website evanghelic: 


Atunci când creştinii sunt de acord cu lumea că pot accepta metode omeneşti 
failibile de datare în interpretarea Bibliei, ei sunt de acord cu lumea că Biblia nu este 
demnă de încredere. Ei comunică mesajul că omul, prin sine însuşi, independent de 


revelație, poate determina şi impune adevărul asupra Cuvântului lui Dumnezeu. 


Conceptul conform căruia Biblia nu poate conţine greșeli se 
numește ineranta biblică. În sens larg, ineranta biblică este asociată cu 
fundamentalismul religios, poziția teologică pe care evanghelicii din 
SUA au adoptat-o la începutul secolului XX, în opoziție cu 
modernismul. Ineranta nu trebuie confundată cu infailibilitatea. 
Noţiunea de infailibilitate implică ideea că Biblia este o busolă care nu 
greşeşte în ceea ce priveşte cunoașterea lui Dumnezeu și drumul spre 
cer, dar nu susține absenţa erorilor contingente. 

Nu este întâmplător faptul că istoria lui Galilei a rămas până 
astăzi argumentul principal al necredincioşilor. Ni se dă impresia că 
trebuie să alegem între fundamentalismul gălăgios al unui Caccini si 
lătratul filozofic al unui sceptic nu mai putin fundamentalist în felul 
său. Dar cei care se folosesc de cazul lui Galilei pentru a avansa o 
agendă anti-teistă ignoră chiar poziția marelui învăţat. 

Galilei era un catolic credincios în a cărui minte nu exista loc 
pentru un divorţ între știință si Biblie. Viziunea lui cu privire la relația 
dintre cele două este cel mai bine exprimată în scrisoarea către Don 
Benedetto Castelli de la 21 decembrie 1613. În această scrisoare, Galileo 
propune doctrina celor două cărți. Galilei pleacă de la ideea că atât 
Biblia şi cât si natura isi au originea la Dumnezeu. „Cartea Revelatiei” a 
fost scrisă ca să ne învețe „cum să mergem la cer”. „Cartea Naturii” a 
fost scrisă ca să ne înveţe „cum merge cerul”. Pentru că amândouă vin 
de la Dumnezeu, cele două nu se pot contrazice. 

„Cartea Naturii” a fost scrisă în limbajul matematicilor; de aceea 
știința este metoda corectă de a o citi. Afirmațiile Scripturii nu sunt 


potrivite pentru cercetarea acestei carti. 

„Cartea Revelatiei” a fost scrisa ca sa ne invete tot ce trebuie sa 
stim pentru a trăi o viaţă sfântă. Intelegerea ei are la bază exegeza 
biblică. Dar chiar și „interpreţii înţelepţi” pot înţelege greşit Scriptura, 
așa că exegeza biblică trebuie deschisă pentru revizuire. 

Biblia oferă o perspectivă finită cu privire la natură și o 
perspectivă infinita cu privire la voinţa lui Dumnezeu, care duce la 
mântuire. Stiinta are o perspectivă infinită cu privire la natură, dar nu 
conduce la mântuire. 

Concluzia lui Galilei este o întrebare retorică: 


Căci cine va pune limite minții omului? Cine va îndrăzni să spună că noi 


cunoaştem tot ce este de cunoscut? 


În 1616, Biserica a așezat lucrarea lui Copernic în indexul cărților 
interzise „până va fi corectată de cucernicii cenzori”. Va rămâne acolo 
până în 1835. Tot în 1616, Inchiziția l-a somat pe Galilei să abandoneze 
ideea. În 1632, Galilei încearcă să se ascundă în spatele protagonistilor 
unui dialog filozofic pe care il regizeaza intr-un mod care pune in 
evidenţă ignoranta lui Simplicio, purtătorul de cuvânt al Bisericii. 
Biserica nu a fost deloc entuziasmata. Galilei a platit indrazneala de 
deschide portile cunoasterii stiintifice cu arestul pe viata la domiciliu. 

Cu putin timp înaintea morţii, Galilei a fost vizitat de poetul 
britanic John Milton. Un puritan radical si un mare clasicist, Milton este 
autorul renumitului poem epic Paradisul pierdut. Ceea ce 
deosebeste poemul lui Milton de creatiile interioare pe aceeasi tema 
este realismul cu care scenele biblice ale conflictului cosmic intre 
Lucifer împreună cu îngerii săi si oștile cerești, creația si căderea 
omului, sunt regizate în decorul univer-sului lui Galilei. Departe de a 
avea motive să se teamă de cartea naturii, cercetătorii Bibliei aveau să 
fie inspirați si imbogatiti prin studiul ei. 

Galilei a dus principiul Reformatiunii dincolo de Sola Scriptura. 
Așa cum reformatorii au revendicat dreptul fiecărui credincios de a 
interpreta Biblia independent de autoritatea Bisericii, Galilei a 
revendicat dreptul oricărei minţi de a interpreta natura independent de 
felul cum Biserica interpretează Biblia. Aceasta face ca Galilei să fie un 


protestant de religie catolică. Nu este un accident faptul ca „Dialogul” 
său nu a fost publicat la Roma sau la Sevilla, ci în Amsterdam. 

Unii reformatori, Luther printre ei, erau de părere ca Biblia si 
sistemul lui Copernic sunt incompatibile. Pentru Luther, Copernic era 
doar „un astronom ticnit”: 


„nebunul ăsta ar vrea să răstoarne frumoasa ştiinţă a astronomiei. Dar Sfânta 


Scriptură ne spune că Iosua i-a poruncit Soarelui să stea nemiscat, nu Pământului. 


Principiul protestant al libertăţii de conștiință l-a făcut însă pe 
Luther în stare să tolereze ceea ce nu înțelegea. Din același motiv, 
universitățile catolice îşi vor pierde după Galilei poziția de pionierat 
intelectual pe care o deţinuseră în timpul Renașterii. Indreptatirea 
finală și irevocabilă a lui Galilei va veni peste câteva decenii de la un 
protestant radical și pasionat cercetător al Bibliei, numit Isaac Newton. 
La Roma si în statul papal, Copernic si Galilei vor continua să fie 
cenzurati pana in 1835. 

Drama lui Galilei continua să fie jucată cu măşti diferite. 
Persistenta ei este corolarul unei reformatiuni neterminate. Dumnezeu 
ne vorbeste atat prin Cartea Cartilor cat si prin Cartea Naturii. Luther si 
Calvin au refuzat să-i recunoască Bisericii dreptul de a ne spune cum 
să înțelegem Biblia. Nu a trecut un secol mai înainte ca Galilei să-i 
refuze Bisericii dreptul de a ne spune cum să înțelegem cosmosul. 
Protestantismul adevărat se bazează pe implementarea radicală a 
acestor două principii. De aceea, oricine Il recunoaște pe Iisus Christos 
ca Mântuitor este fratele meu, indiferent de convingerile lui ştiinţifice. 

Biserica secolului XXI este la fel de diversă intelectual pe cât este 
de diversă şi etnic sau social, O astfel de diversitate cere mai degrabă o 
teologie a dialogului deschis decât limbajul de lemn al unui crez. 
Credincioşii nu trebuie să își lase creierul la garderobă atunci când vin 
la biserică. Tinerii nu trebuie să se simtă vinovaţi pentru că isi pun 
întrebări. Cei care gândesc independent nu trebuie linsati teologic. 


Orice trece de aceasta vine de la Antihrist. 


TELESCOPUL HUBBLE ȘI 
REFORMATIUNEA 


Pentru entuziastii școlii seculare există un paradox in istoria 
științei. Emanciparea Europei din mănăstirea Evului Mediu nu a avut 
loc într-unul dintre faimoasele centre ale Renașterii, așa cum ne-am 
aştepta. Stiinta a rupt pentru prima dată catusele superstitiei într-o 
școală de misionari evanghelici. 

Seminarul teologic din Maulbronn era tot ce putea fi mai diferit 
de eleganța şcolilor din Italia, unde Galilei compunea dialoguri 
filozofico-stiintifice î în stil clasic. În contextul unei Reformatiuni încă 
tinere și luptând să supraviețuiască, seminarul semăna mai degrabă cu 
o scoala militara, unde tinerii erau instruiti cum sa foloseasca Biblia 
impotriva formidabilei fortarete romano-catolice. Era un loc unde 
disciplina scolastică era subordonată patosului misionar si unde 
seminariștii erau instruiți cum să apere credinţa atât la amvon cât si în 
beciurile Inchiziției. 

Johannes Kepler s-a născut în 1571 în Germania și a fost trimis să 
studieze la seminarul din Maulbronn. Inteligent şi independent, Kepler 
a fost un singuratic în timpul celor doi ani de seminar. La fel ca Luther, 
a cunoscut disperarea conștiinței vinovate şi a trăit adânc renașterea 
pocaintei. Maulbronn nu era o universitate care să pregătească doctori 
în teologie. Era un seminar provincial cu profesori de mâna a doua. Era 
însă în același timp o şcoală modelată de etosul protestant al eliberării 
judecății individuale de sub tirania autorității bisericii. Și ceea ce este 
mai important, pentru profesorii din Maulbronn teologia lui Martin 
Luther nu devenise încă luteranism. 

Luther a așezat căutarea adevărului despre Dumnezeu deasupra 
oricărei dogme. Era o teologie iconoclastă în care Biblia este ciocanul 
care sfărâmă idolii. Kepler a mers de la teologie iconoclastă la știință 
iconoclastă. Cerul înstelat era pentru el ceea ce Biblia fusese pentru 
Luther: cartea care l-a condus la o nouă înţelegere a lui Dumnezeu, o 
înțelegere care îl va elibera nu numai de stereo-tipurile scolastice, ci şi 
de teama și vinovăția obsesivă a anilor de seminar. 


Timp de mii de ani, oamenii priviseră Pământul si cerul ca două 
universuri distincte. Chiar și pentru un pionier al cunoaşterii ca 
Nicolaus Copernic, cerul era un tărâm al perfecțiunii și formelor ideale. 
Convingerea că planetele se mișcă pe orbite circulare era bazată pe 
ideea că cercul este forma perfectă. Galilei nu se gândea că aceeași lege 
care guverna căderea celor două ghiulele din turnul din Pisa explică şi 
mișcarea planetelor în jurul Soarelui. 

Viaţa lui Kepler a fost o căutare entuziastă şi aproape obsesivă 
după ceea ce el numea „armonia universală”. Conform acestui concept, 
Universul trebuia să fie un sistem unic armonios, în care cerul si 
Pământul sunt supuse aceloraşi legi. 

Kepler va descoperi armonia căutată către sfârşitul vieții. 
Explorarea Universului, de la zborurile spaţiale la telescopul Hubble, 
are încă la bază lucrarea lui. Lumea a uitat însă că în spatele acestei 
lucrări se află căutarea adevărului despre Dumnezeu în natură. 

Ideea armoniei universale i-a venit lui Kepler la cursul de 
geometrie. La fel ca Platon înaintea lui, seminaristul din Maulbronn a 
văzut în geometrie expresia Logosului etern: 


Geometria există dinaintea Creatiunii. Este co-eternă cu mintea lui Dumnezeu. 


Geometria I-a oferit lui Dumnezeu un model pentru creație. 


În 1589, Kepler a absolvit seminarul și s-a înscris la universitatea 
din Tübingen. Universitatea este faimoasă astăzi ca o neîntreruptă alma 
mater pentru avangarda intelectuală a protestantismului. În secolul 
XVI, Tubingen era deja cunoscută ca o şcoală deschisă pentru curente 
noi. Aici Kepler va fi inițiat de un profesor în cosmologia lui Copernic. 

Este interesant faptul că Kepler a găsit imediat un suport biblic 
pentru heliocentrism. Pentru el, natura era o parabolă cosmică a 
Evangheliei. Soarele este în Biblie o metaforă pentru Christos. Era 
numai normal ca Universul să se rotească în jurul Soarelui. 

După absolvire, Kepler a primit o ofertă pentru catedra de 
matematică din Graz. O acceptă cu entuziasm ca pe un mijloc 
providential de a-și dedica viata descoperirii armoniei universale. Pe 
lângă predarea matematicii, trebuia să editeze un almanah al vremii și 
să facă horoscopul pentru ducele de Graz. Kepler se va scuza în glumă 
pentru activitatea lui ca astrolog, spunând că Dumnezeu, care a dat 


fiecarui animal un mijloc de subzistenta, a daruit astronomului 
astrologia. In spatele glumei, se ascunde o ironie amară. Lumea va 
pretui întotdeauna pseudo-stiinta de senzaţie mai degrabă decât 
adevărul. 

Compromisul aduce compromis. Ducele îi va cere să accepte o 
profesiune formală de credinţă catolică. Kepler îi va răspunde cu o 
referire la anii din Maulbronn. 


Ipocrizia nu am studiat-o. Sunt serios cu privire la credința mea. Nu mă joc cu 


ea. 


Kepler preferă exilul în locul confortului de client al Ducelui de 
Graz și pleacă la Praga. Ceea ce îl atrăgea acolo era prezența unui 
olandez faimos şi bogat, devenit matematician imperial: Tycho Brahe. 
Înainte ca Galilei să fi construit telescopul său, Tycho inventase aparate 
exorbitant de scumpe pentru măsurarea exactă a orbitelor cerești. Era 
cunoscut ca cel mai bun observator al cerului din toate timpurile și 
poseda datele de care Kepler avea nevoie ca să verifice teoria armoniei 
universale. 

Tycho îl angajează pe Kepler în echipa lui, dar se dovedeşte un 
maestru dificil. Ideea de a împărtăși rodul unei vieţi de cercetare cu un 
tânăr în care vedea un potenţial rival, nu se potrivea cu natura 
egocentrică a olandezului. 

Numai pe patul de moarte Tycho l-a chemat pe Kepler să îi 
incredinteze tainele lui. „Nu mă lăsa să fi trăit în zadar” îi va cere el. 
Rugămintea era indreptatita. Observațiile lui Tycho nu duceau nicăieri, 
fără o interpretare teoretică la care el nu reușise să ajungă. Pe de altă 
parte, geniul de teoretician al lui Kepler era neputincios fără 
observaţiile lui Brahe. Numai munca unită a celor doi putea duce la 
dezlegarea tainelor cerului. 

Ajuns matematician imperial după moartea maestrului sau, 
Kepler se dedică interpretării observaţiilor pe care acesta le obținuse 
într-o viata întreagă. Tycho îl avertizase să acorde o atenție specială 
orbitei lui Marte. Urmărind repetatele măsurători ale traiectoriei 
planetei roşii, Kepler se lovește de aceeași problemă care îl nedumerise 
pe Tycho; orbita circulară a lui Marte în jurul soarelui era imposibil de 
calculat. 


Kepler imagineaza si revizuieste tot felul de traiectorii posibile 
pentru Marte. De fiecare data planeta rosie se află câteva grade alături 
de poziţia calculată. Un altul ar fi rotunjit cifrele si s-ar fi declarat 
mulțumit. Existau două motive care îl împiedicau pe Kepler să facă 
așa. 

Mai întâi, el privea cerul ca pe o a doua Biblie. Era cartea scrisă de 
Dumnezeu în limbajul geometriei. A scoate sau a adăuga la cartea 
naturii era la fel de neingaduit ca și amendarea Cuvântului 
condamnată în ultimele versete ale Apocalipsei. 

În al doilea rând, Kepler era un protestant. Diferenţa dintre 
Luther și oponenții săi fusese că de câte ori Biblia și dogmele bisericii se 
contraziceau, Luther alegea Biblia. În astronomie, Kepler va avea de 
ales între dogma filozofică a perfecțiunii circulare a traiectoriilor 
cerești, care fusese axiomă începând de la Aristotel, și ceea ce scria în 
cartea naturii. Toţi învățații înaintea lui, fuseseră de partea tradiției 
filozofice. Ca o replicare în cifre a profesiunii lui Luther înaintea Dietei 
din Worms, Kepler va rămâne la ce stă scris în cartea naturii. A fost 
Reformatiunea în astronomie. Fără această reformatiune, fără Kepler și 
fără martirii protestanți care au privit drept în ochii inchizitorilor, nu 
am fi ajuns niciodată pe Lună. 

Kepler a înţeles că Marte nu se învârte în jurul Soarelui într-un 
cerc perfect, ci într-o elipsă. O elipsă este un oval care are două centre 
numite focare. Principala proprietate a unei elipse este că dacă 
măsurăm distanţa de la un punct de pe elipsă la cele două focare, suma 
distanțelor este egală, oriunde s-ar situa punctul pe elipsă. Acelaşi 
lucru este adevărat pentru celelalte planete, deşi orbitele lor sunt mai 
putin eliptice. Soarele nu se află în centrul orbitei, ci într-unul dintre 
focare. 

Când o planetă se apropie de Soare, viteza ei crește. Când este mai 
departe de Soare viteza scade. Una dintre problemele astronomiei 
înainte de Kepler era aceea că oamenii se aşteptau ca planetele să 
străbată orbitele lor cu viteze uniforme. Într-o mișcare circulară 
uniformă, fracțiuni egale din circumferința orbitei vor fi străbătute în 
timp egal. 

Kepler a descoperit că într-o orbită eliptică există o altă lege: 
distanţele de la două puncte de pe orbită până la Soare creează o arie 
ascuţită cu unghiul în soare. Când planeta este mai aproape de soare, 


aria este mai mica, dar planeta strabate distanta intre cele doua puncte 
in timp mai scurt. Cand planeta este la focarul opus, viteza de 
deplasare intre cele doua puncte este mai mica dar aria este mai mare. 
Indiferent de viteza planetei, aceeasi arie in interiorul elipsei este 
acoperită în unități egale de timp. 

Legea orbitei eliptice şi legea străbaterii de suprafeţe uniforme în 
unități egale de timp sunt primele două legi ale armoniei universale 
descoperite de Kepler. Mulţi ani mai târziu, Kepler va descoperi o a 
treia lege, formula care ne ajută să calculăm lungimea anului pe orice 
planetă din sistemul solar. Legea a treia a armoniei universale afirmă 
că pătratul perioadei în care o planetă se rotește o dată în jurul Soarelui 


este egal cu cubul distanţei de la Soare. Ecuația matematică este a°= p?, 
unde p este perioada de revoluţie în jurul Soarelui măsurată în ani 
pământeşti si a este distanța până la Soare măsurată în unități 
astronomice. O unitate astronomică este distanța de la Pământ la Soare. 
Jupiter, de exemplu se află la cinci unităţi astronomice de Soare. Ca 


atare formula va fi: 5° = p* respectiv 125 = p?. Care număr înmulțit cu 
sine este egal cu 125? Rezultatul aproximativ este 11 ani pământești, 
adică chiar timpul în care Jupiter execută o mișcare de revoluţie în jurul 
Soarelui. 

Legile armoniei universale au rămas şi vor rămâne la temelia 
astrofizicii și a navigaţiei spațiale. Pentru Kepler, valoarea lor constă 
însă în primul rând într-o descoperire a lui Dumnezeu în lucrarea Lui: 


Cu această simfonie de voci, omul poate să interpreteze vesnicia într-un singur 
ceas, și să guste în mică măsură desfătarea Marelui Artist, Dumnezeu... scriu 
această carte ca să fie citită acum sau după moartea mea, ce-mi pasă. Pot aştepta un 
secol pentru un cititor aşa cum Dumnezeu a aşteptat 6.000 de ani pentru un 


martor. 


Kepler nu cunoştea cauza pentru care planetele îşi accelerează 
mișcarea atunci când se apropie de Soare și încetinesc în direcția opusă. 
Explicaţia avea să o ofere Newton, la 36 de ani după moartea lui 
Kepler. Paralela cu un pendul a cărui mișcare se accelerează spre 
centru și se încetinește spre extremitățile perioadei îi sugerează însă o 
explicație surprinzător de realistă: 


Scopul meu este să arăt că maşina cerească se aseamănă mai degrabă cu un 
ceasornic cu pendul decât cu un organism divin... toate mişcările sunt cauzate de o 
forță magnetică simplă, aşa cum mişcările pendulului unui ceasornic sunt cauzate 


doar de greutatea ei... 


Kepler i-a învăţat pe oameni să citească ceasul Creatorului. În 
revers, descoperirea lui avea să îmbogăţească vocabularul în care 
vorbim despre Dumnezeu cu o nouă metaforă. Orice dezbatere cu 
privire la originea Universului de atunci încolo trebuie să ia în discuţie 
existența Ceasornicarului. 


MAEȘTRII CELOR DOUĂ CEASURI 


Isaac Newton s-a născut în noaptea de Crăciun în 1642 şi era aşa 
de slab încât a fost de la bun început considerat aproape un avorton. 
Irascibil, asocial si semi-autist, Newton a fost unul dintre acele daruri 
scumpe pe care Dumnezeu le oferă omenirii într-un ambalaj de hârtie 
ieftină. Lucrarea sa de căpătâi, Philosophie Naturalis Principia 
Mathematica („Principii matematice de filozofie a naturii”), pe scurt 
Principia sau Principia Mathematica este considerată cea mai importantă 
lucrare din istoria ştiinţei. Importantă cum este, ar fi greu de crezut ca 
dacă Newton ar fi publicat Principia în zilele noastre, ar fi avut vreo 
șansă să fie recunoscut. Lucrarea lui încalcă o regulă funda-mentală a 
comunicărilor științifice: se referă explicit la Dumnezeu. 

La fel ca şi Einstein mai târziu, Newton a fost caracterizat de o 
reverență religioasă in fata imensi-tatii și bogăției Universului. 
Cuvintele lui au rămas în memoria omenirii: 


Nu ştiu cum arăt eu în fața lumii, dar mie mi se pare că sunt un băiat care se 
joacă pe malul mării şi se distrează căutând din timp în timp pietricele mai colorate 
decât de obicei sau o scoică rosie, in timp ce marele ocean al adevărului se întinde 


necunoscut în fața mea. 


Se spune că lui Newton i-a venit ideea gravitației universale 
atunci când i-a căzut un măr în cap. El însuşi afirmă că mărul nu i-a 
căzut în cap dar că ideea gravitației universale i-a venit privind la un 
măr căzând. Ideea lui este simplă: aceeași forță care face merele să 
cadă, mișcă şi roţile orologiului ceresc. 

Toate corpurile din Univers se atrag între ele cu o forță 
proporțională cu masa însumată a corpurilor și invers proporțională cu 
pătratul distanţei. Ceea ce înseamnă că dacă distanţa între două corpuri 
se dublează, forța gravitației scade de patru ori. Dacă distanţa creşte de 
zece ori, forța gravitației scade de o sută de ori. Dacă ar scădea mai 
repede, planetele s-ar pierde în spațiu. Dacă ar scădea mai încet, s-ar 
prăbuși în spirală pe Soare. 


Newton avea pe atunci 23 de ani si se afla intr-o vacanta fortata de 
doi ani din cauza unei epidemii. Pentru că geometria euclidiană nu îi 
oferea instrumentul de care avea nevoie să calculeze orbitele corpurilor 
cerești în relație cu forța gravitației, a inventat în fugă calculul 
diferenţial si integral. Pe baza lui a explicat nu numai elipsele lui 
Kepler, ci şi faptul că traiectoriile cometelor şi ale altor corpuri pot fi de 
asemenea parabole sau hiperbole. 

Marea pasiune a vieții lui Newton nu a fost însă Cartea Naturii, ci 
Cartea Cartilor. Ca cercetător al Bibliei, a fost la fel de creativ si original 
cum a fost ca om de știință. Asa cum se știe însă, ştiinţa poate fi 
dogmatică, dar în cele din urmă cedează in fata faptelor si a logicii. 
Oamenii Bisericii sunt de obicei mai puţini deschişi. Așa se face că 
Newton nu este la fel de cunoscut ca teolog. 

Newton credea (pe bună dreptate), că Biserica s-a îndepărtat de la 
temelia apostolică după primul secol de existenţă, acceptând influenţe 
păgâne. Credea de asemenea că acolo unde Biserica a fost influențată 
de păgâni, învățații evrei din Evul Mediu, ca Maimonide, sunt o mai 
bună călăuză decât teologii scolastici. Nu este de mirare că Biserica 
Catolică nu s-a lăsat impresionată de calculele lui și a rămas la 
Ptolemeu. De altfel, Newton a fost privit cu ironie și scepticism și de 
clericii anglicani din timpul său. „În toate timpurile şi în toate locurile, 
preotul este dușmanul științei si al libertăţii.” (Thomas Jefferson) 

Marea pasiune a lui Newton a fost profeția biblică, domeniu în 
care a scris peste un milion de pagini. Newton era adeptul 
hermeneuticii lui Joseph Mede, care dovedise că Daniel si Apocalipsa 
trebuie analizate structural. Viziunile din Daniel si Apocalipsa sunt 
împărţite în serii paralele care reflectă aceeași perioadă de timp; privită 
din unghiuri diferite. Simbolurile sunt identificate aşa cum sunt 
identificate necunoscutele într-un sistem de mai multe ecuaţii. Newton 
a scris un catalog al simbolurilor Apocalipsei in care vedea un fel de 
cod secret prin care Dumnezeu comunică cu Biserica Sa subterană. 

Așa cum era de așteptat la un om al cifrelor, a fost fascinat de 
misterioasele perioade profetice din Daniel și Apocalipsa. Cercetările 
lui l-au dus la concluzia că perioada celor 1260 de zile, care apare de 
șapte ori în profeție în trei forme diferite (trei ani și jumătate, 42 de luni 
și 1260 de zile) sunt 1260 de ani, care se socotesc începând de la data 
când papalitatea a primit putere politico-eclesiastică absolută în 


Europa. Anul de plecare este pentru Newton 800 d.H., cand papa Leon 
III l-a încoronat pe Carol cel Mare ca „împărat al romanilor”. Bazat pe 
această ecuație, Newton calculează timpul sfârșitului pentru anul 2060. 

O generaţie mai târziu, pastorul scoțian Robert Fleming avea să îl 
corecteze pe Newton, arătând că ridicarea papalității nu a început cu 
Carol cel Mare, ci cu epoca lui Iustinian. Evenimentele cheie sunt 
pentru Fleming anul 533, când religia catolică a fost impusă de către 
Iustinian sub pedeapsa pierderii drepturilor civile si confiscării 
averilor, iar papa a fost declarat „corectorul ereticilor”, cu puteri de 
„corectare” absolute, 534 când episcopul de Roma a fost numit 
„primum inter pares”, primul între (episcopii) egali, si 588 când 
consolidarea puterii papale s-a încheiat cu convertirea Lombarzilor. In 
mod corespunzător, Fleming vine cu trei date profetice într-o linie mai 
degrabă decât un punct numit timpul sfârșitului: 1793, 1794 şi 1848. 
Fleming prevede revoluţie (fiara care se ridică din abis) în Franţa (piața 
cetății cele mari care în înțeles duhovnicesc se cheamă Sodoma și Egipt 
și unde a fost răstignit și Domnul lor) cu arestarea papei (cine duce pe 
alții în robie va merge si el în robie) si executarea regelui (cine ucide cu 
sabia trebuie să fie și el ucis tot de sabie) între 1793 și 1798, şi zdrobirea 
definitivă a puterii papale la 1848. Un studiu sumar al revoluţiei 
franceze și al revoluţiei din Italia în 1848 este suficient să ne arate că 
ecuaţia profetică Newton-Fleming este la fel de solidă ca ecuațiile 
astronomice ale lui Kepler și Newton. 

O altă ecuaţie profetică care l-a fascinat pe Newton a fost perioada 
celor 2300 de seri-si-dimineti din Daniel 8:14. La fel ca Johannes Philip- 
Petri inaintea lui, Newton credea ca secretul acestei ecuatii se afla in 
capitolul 9, asezand inceputul perioadei profetice in anul sapte al lui 
Artaxerxe. Ca sa fie sigur ca nu a gresit calculul profetic, Newton a 
calibrat informatiile obtinute din cronica lui Ptolemeu cu ajutorul 
ceasornicului sistemului solar. Calculand data fiecărei eclipse solare in 
retrospectie şi comparând orologiul astrelor cu informațiile 
cronicarilor, Newton a calibrat istoria lumii în date si a dovedit ca 
profeția din Daniel 8 şi 9 începe la 457 î.H. și se termină la 1844. 

Relaţia între știința lui Newton si biblicismul său nu este un 
accident. Nașterea ştiinţei a fost rezultatul eliberării rațiunii de sub 
autoritatea clerului si aplicarea la cartea naturii a metodelor pe care 
Luther şi Calvin le foloseau în studiul Cărţii Cartilor. 


Epistemologia (teoria cunoașterii) protestantă avea la bază 
lucrările filozofice ale lui Francis Bacon (1561-1626). Bacon a fost pentru 
știință ceea ce Luther a fost pentru teologia biblică. Ca și Luther, a 
atacat ceea ce el numea „învăţăturile degenerate ale scolasticilor” și 
tradiţiile dominante în filozofie bazate pe Platon și Aristotel. Propunea 
în schimb o filozofie bazată pe experienţă şi inducţie logică. „Cine 
porneşte de la certitudini va termina cu îndoieli. Cine pornește de la 
îndoieli va termina cu certitudini” spunea el. Tot lui i se atribuie şi 
sloganul „Knowledge is power” (,,Cunostinta este putere”). 

Cunoscută sub numele de „filozofia bunului simţ” sau „filozofia 
scoțiană”, gândirea lui Bacon a fost îmbrăţișată de protestanții 
americani ca o formă de realism și afirmare a judecății individuale 
independente. Baconianismul devenise pentru ei similar cu principiul 
„Sola Scriptura”. 

În 1836, Colegiul Bacon a fost înfiinţat în Kentucky de Ucenicii lui 
Christos (The Disciples of Christ), o sectă protestantă. Conducătorul 
lor, Alexander Campbell, considera că credința este întemeiată pe 
experienţă, în timp ce îndoiala se bazează pe presupuneri. Campbell îl 
cita pe Bacon ca fiind cel care a aşezat temelia rationamentului corect. 

Biblicistul care va duce paradigma Bacon-Newton până la ultima 
concluzie nu a fost însă Campbell, ci prietenul său, William Miller. 
Urmând principiul baconian de „a proceda progresiv şi metodic de la o 
axiomă la alta, povesteşte Miller, am hotărât să las la o parte orice idee 
preconcepută, să compar cu atenţie text cu text și să continui studiul în 
mod metodic şi sistematic”. Aplicând hermeneutica profetică pe care o 
imbratisase Newton şi studiind sistematic istoria în comparaţie cu 
profeția, Miller ajunge la concluzia că Iisus va reveni in 1844. 

Contemporanii spun că Miller își prezenta concluziile ca un 
avocat, încercând să convingă un juriu prin fapte şi logică mai degrabă 
decât ca un predicator care apelează la apeluri emoţionale. Alexander 
Campbell, care nu-i împărtășea de altfel vederile, recunoștea totuși că 
Miller este mult mai baconian decât oponenții săi. lar poetul Edgar 
Allan Poe spunea în poemul „Evrika” (despre care vom vorbi în 
legătură cu teoria Big-Bang) că „un oarecare Miller este cel mai mare 
logician”. 

Poe avea o intuiție profetică. În poemul său științific, ideea de 
bază în care anticipa viziunea modernă a universului este că logica si 


metodologia fizicii clasice nu pot explica paradoxurile cosmosului. 
Avea dreptate. Logica lui Miller a fost bună, dar lisus nu a venit la 
1844. Ştiinţa urma să treacă printr-o dezamăgire asemănătoare. 

La 21 aprilie 1820, Hans Christian Ørsted a constatat că acul unei 
busole magnetice își schimbă direcţia în apropierea unui circuit electric. 
Experimentul lui a dus la descoperirea câmpurilor electromagnetice și 
a legilor care le guvernează. În cele din urmă, Michael Faraday şi mai 
ales James Clerk Maxwell au elaborat teoria câmpurilor 
electromagnetice. Asa cum arăta Maxwell, lumina însăși nu este altceva 
decât partea vizibilă a câmpului electromagnetic. 

Problema cu noua fizică era că nu se supunea legilor lui Newton. 
Si experimente legate de măsurarea luminii arătau că lumea este altfel 
decât o vedem. Că paradigma baconiană, bazată pe încrederea în 
experienţă şi logică inductivă, nu mai poate explica Universul. 

Metoda lui Bacon se lovise de un perete atât în teologia biblică cât 
și în știință. Și în ambele domenii soluţia a venit din aceeași sursă. 

În teologie, urmaşii dezamăgiţi ai lui William Miller au 
redescoperit gândirea biblică nelineară şi antropologia holistică în 
Vechiul Testament, alături de mesajul profetic al sanctuarului levitic. 
Nu erau singurii. O redescoperire a moștenirii iudaice în creştinism, cu 
viziunea holistică a Universului, paradoxurile Vechiului Testament și 
gândirea nelineară a lui Solomon, începe să devină tot mai influentă. 

În știință, logica lineara, analiza fragmentată a realității si 
geometria euclidiană vor face loc paradoxului matematic şi geometriei 
ne-euclidiene. Universul nu mai putea fi explicat prin fizica clasică. 
Bacon si Newton ajunseseră la limita paradigmei clasice moștenite de 
la greci. Sosise timpul pentru evreul Albert Einstein. 


BIBLIA ȘI RELATIVITATEA 


Stiinta fără religie este oloagă. Religia fără ştiinţă este oarbă. 


Afirmația de mai sus îi aparţine lui Albert Einstein. 

Ca să înțelegem ce a vrut să spună, mă voi referi la o parabolă a 
faimosului fizician. Einstein se vedea pe sine ca un copil care intră în 
biblioteca tatălui său. Pe rafturi sunt o mulțime de cărți în diferite limbi 
pe care copilul nu le cunoaște, despre lucruri pe care nu le înţelege. 
Copilul va simți un amestec de mister şi curiozitate, intimidat si 
provocat în același timp de universul cuprins între rafturi. Fără acest 
simtamant, copilul nu va deveni niciodată un învățat. 

Einstein recunoaște natura religioasă a unui sentiment similar 
care l-a condus la regândirea fizicii. Fără fiorul misterului şi admiraţia 
pentru raționalitatea Universului, nu ar fi trăit niciodată iluminarea 


care l-a condus la faimoasa ecuaţie e=mc’. Este un alt fel de a spune ca 
teama de Dumnezeu este începutul științei. Sentimentul religios în fata 
Universului nu este însă singurul rol pe care religia l-a jucat în 
revoluţia fizicii din secolului XX. Lucrul cel mai interesant este modul 
în care imagini biblice paradoxale se regăsesc în noua fizică. 

Cele două ramuri noi ale fizicii născute din teoria specială a 
relativităţii publicată de Einstein în 1905 sunt fizica relativistă şi fizica 
cuantică. Ambele au la bază ideea că la nivel micro-cosmic și macro- 
cosmic legile fizicii aşa cum le experimentăm în viața de fiecare zi nu 
sunt valabile. Lucrul acesta a devenit evident atunci când 
instrumentele de măsurat au devenit destul de exacte pentru a 
pătrunde în cele două infinituri, cel infinitezimal şi cel cosmic, între 
care este suspendată existența noastră. 

A înțelege ce se întâmplă în lumea atomului sau la scara 
Universului era însă imposibil pentru fizica clasică, din cauză că fizica 
clasică are la baza analiza a ceea ce cunoaştem prin simţuri. Înainte de a 
descoperi ecuaţiile care explică Universul, Einstein trebuia să- și 
imagineze acest Univers altfel decât îl percepem noi. Acest tablou 
paradoxal al Universului are la bază reprezentări pe care le cunoaştem 


din Biblie. Nu sustin ca Einstein le-ar fi luat deliberat de acolo. Mult 
mai probabil este faptul că mediul evreiesc saturat cu imagini ale 
Vechiului Testament a modelat felul în care privea lumea. 

Una dintre aceste imagini este aceea că, pentru Dumnezeu, o mie 
de ani sunt o singură zi. O altă imagine este aceea a spațiului care se 
poate întinde sau infasura ca un sul de carte. Este apoi noțiunea creării 
celor văzute din lucruri care nu se văd și mai ales ideea că lumina a fost 
creată independent de materie şi că legile luminii sunt legile primare 
ale existenţei. 

Totul a început în 1887 când Albert Michelson şi Edward Morley, 
doi savanţi de la Case Western Reserve University au inițiat mai multe 
experimente cu scopul de a măsura viteza absolută a Pământului prin 
spaţiu. Pentru aceasta, trebuia măsurată viteza Pământului relativ la 
viteza luminii. 

De ce viteza luminii? Pentru că lumina este spectrul vizibil al 
câmpului electromagnetic. Se considera pe atunci că undele 
electromagnetice se deplasează printr-un mediu imobil numit eter. 
Masurand viteza Pământului fata de unda de lumină, deci fata de eter, 
s-ar fi putut calcula viteza absolută a Pământului în spaţiu. 

Se ştia că lumina aleargă cu 300.000 km pe secundă. După legile 
mecanicii, când două obiecte se deplasează unul către celălalt, vitezele 
se însumează. Când ele se apropie prin faptul că se deplasează în 
acelaşi sens, însă unul dintre ele are viteză mai mare și îl ajunge din 
urmă pe celălalt, vitezele se scad. Gândiţi-vă la diferența dintre un 
impact frontal și o tamponare din spate când ambele vehicule merg în 
acelaşi sens. Dacă s-ar fi măsurat viteza relativă a razei de lumină în 
raport cu mișcarea Pământului în spaţiu, diferența fata de viteza 
„absolută” a luminii ar indica viteza „absolută” a Pământului vizavi de 
eterul imobil. 

Rezultatul experimentului a dărâmat tot ce se știa despre mișcarea 
corpurilor. Viteza luminii era aceeaşi (300.000 km/s), indiferent dacă 
Pământul se apropia sau se depărta de sursă. 

Michelson și Morley au încercat să găsească o explicaţie în faptul 
că eterul este practic târât împreună cu Pământul în orbita lui. 
Explicaţia este trasă de păr, dar era singura explicaţie posibilă în 
limitele paradigmei clasice care a fost formulată de Bacon şi dezvoltată 
de Newton. 


Alte ctudatenii electromagnetice urmau să apară. 

O altă problemă legată de comportamentul luminii consta în 
faptul că fizica clasică nu putea explica culoarea roşie a unei plăci de 
metal încinse. 

Pe măsură ce placa se răceşte, culoarea ei se schimbă de la 
albastru incandescent la roșu. 

După legile fizicii clasice, lumina ar trebui să rămână însă violetă 
până la capăt. Energia ar trebui să iasă din placa de metal imediat. Mai 
mult, Soarele ar trebui să ardă violet, să pârjolească totul şi apoi să se 
stingă. Din acest motiv, scenariul teoretic a fost numit catastrofa 
violetă. 

În 1900, Max Plank a descoperit cum să rezolve problema din 
punct de vedere pur matematic. Fizicienii plecaseră totdeauna de la 
premisa că lumina fiind o undă, poate fi emisă de un obiect la orice 
lungime de undă si în orice cantitate. Plank şi-a dat seama că pentru a 
rezolva problema este nevoie să renunţe la aceste premise. El a propus 
teoria că lumina este „picurată” în pachete conţinând cantități de 
energie exactă. A numit aceste pachete cuante, de la cuvântul latin 
quanta, care înseamnă cantitate. 

Nimeni nu bănuia că ecuația lui Plank va genera o revoluție în 
fizică. Adevăratele ei consecinţe vor fi văzute peste cinci ani. 

Între timp, comportamentul luminii genera o nouă problemă 
pentru fizica clasică. In 1902, Philipp von Lenard a descoperit 
fenomenul fotoelectric. Cand o raza de lumină lovește o placa de metal 
în vid, placa emite electroni. Problema pentru fizica clasică consta în 
faptul că, dacă se mărește intensitatea luminii, crește numărul de 
electroni dar nu şi energia lor. Dacă în schimb ceea ce se modifică este 
culoarea luminii, energia electronilor creşte sau scade corespunzător. 
Cu cât culoarea este mai deplasată spre capătul albastru al spectrului, 
cu atât mai mare este energia cuprinsă în electroni. Energia electronilor 
nu este deci legată de intensitatea luminii (cum ar părea logic), ci de 
culoarea ei. Partea practică a acestui fenomen este că relația 
culoare/electron/energie este legea care ne face în stare să contemplăm 
imagini colorate pe micul ecran. 

Anul 1905 a fost numit Annus Mirabilis în istoria științei. În acel 
an, Einstein a publicat de patru ori în Annalen der Physik, explicând că 


ciudateniile luminii se datorau faptului ca Universul este altfel decat il 
vedem.. 

Prima comunicare defineste miscarea browniana. Lumina care 
vine de la placa încinsă este exemplul clasic al mişcării browniene. 
Când placa este incandescentă, mișcarea atomilor se accelerează și 
crește frecvența undei de lumină emisă. Lumina este albastră. Atunci 
când scade, atomii se mișca mai încet, lumina este emisă într-o 
frecvență mai joasă, şi culoarea devine roșie. Este o formă clasică de 
transformare a unei forme de energie într-alta. Energia calorică 
(încingerea plăcii) se transformă în energie mecanică (frecvența 
mișcării atomilor) iar aceasta se transformă în energie 
electromagnetică. Întrebarea este: cum? 

Răspunsul va veni în a doua comunicare. Einstein abordează 
fenomenul fotoelectric. Aplicând formula lui Plank, el dovedește că 
energia fiecărui electron vine de la o singură cuantă de lumină. Așa se 
explică de ce schimbarea culorii luminii duce la schimbarea energiei 
electronilor, în timp ce intensitatea ei va influența doar cantitatea de 
electroni emiși. Toate bune dacă nu s-ar fi știut că lumina este o undă 
transmisă prin eter. (De aceea se spune că o stație de radio emite „în 
eter”). Einstein va renunţa la teoria eterului, demonstrând că undele 
electromagnetice se transmit sub formă de cuante. Lumina este deci 
particulă şi undă în același timp. 

Energia electromagnetică, respectiv frecvența undei de lumină 
care determină culoarea violetă sau roșie a plăcii încinse, este frecvența 
pe care mișcarea browniană a atomilor o imprimă fotonului. Energia 
electronului în fenomenul fotoelectric este frecvența electromagnetică 
(pentru noi, culoarea), pe care fotonul o imprimă electronului. Începem 
să înțelegem lumea. 

A treia comunicare este teoria relativității generale. Teoria 
relativității este explicarea experimentului Michelson-Morley. 

Einstein pleacă de la faptul pe care îl dovedise deja în publicaţia 
precedentă cu privire la fenomenul fotoelectric, anume că nu există eter 
luminos şi ca atare lumina este formată din particule-undă de energie 
fără masă, numite de atunci încoace fotoni. 

Einstein ne propune se ne imaginăm că zburăm paralel cu 
fotonul. Doi observatori, unul care se depărtează de sursa de lumină și 
altul care se apropie, percep în mod paradoxal aceeaşi viteză a razei. 


Dacă adăugăm un al treilea observator ipotetic, zburând paralel cu 
lumina, cum ar vedea acesta experimentul? Care este diferența dintre 
experiența călărețului razei de lumină si obser-vatorul terestru? 
Răspunsul lui Einstein este simplu, paradoxal și irefutabil: 

Viteza unui obiect este raportul dintre spațiul străbătut și timpul 
în care îl străbate (v=s/t). Dacă viteza luminii este constantă, atunci ceea 
ce variază pentru călătorul foton este viteza scurgerii timpului. Când 
aleargă după obiectul care se depărtează va străbate mai mult spațiu, 
dar ceasul său va merge mai încet. Când obiectul se apropie, spațiul 
este mai scurt dar ceasul merge mai repede. Mai mult, faptul că pentru 
călătorul-foton diferenţa de viteză între cele două corpuri în mișcare nu 
există, înseamnă că pentru el timpul s-a oprit cu totul. 

Nu vom face efortul să înțelegem formulele lui Einstein, dar 
merită să îi înțelegem filozofia. 

Pentru aceasta ne vom întoarce la marii săi ante-mergători, 
Galileo si Newton. 

Principiul relativitatii a fost enuntat pentru prima data de Galilei. 
Sa ne imaginăm, spunea el, că ne aflăm în cabina unei corăbii in 
mișcare. Privind la obiectele din cabină ni se pare că stăm pe loc, deși 
ne mișcăm. Pământul este o corabie în mișcare. Repausul nostru e 
relativ. Nimic nu este imobil în Univers. 

Mare supărare pentru clericii aflaţi încă în epoca bronzului. Nu 
spunea Biblia că Pământul este nemișcat? Nu spusese Aristotel că 
starea naturală a lucrurilor este repausul? 

Cel care îl va indreptati pe Galilei și de data aceasta va fi tot 
Newton. Starea normală a oricărui obiect, a demonstrat el, este 
mișcarea uniformă în linie dreaptă. Pentru a modifica viteza sau 
traiectoria unui obiect trebuie să exerciti asupra lui o forța 
proporțională cu inerția, adică cu masa acelui obiect. 

Conceptele de inerție, accelerare sau încetinire implică totuși un 
punct fix. Ecuația mișcării nu poate exista fără un sistem de referință 
imobil. Când totul este însă în mișcare, unde vom găsi acest punct fix? 

Pentru Newton, ceea ce nu se mișcă este din punct de vedere 
matematic spaţiul, si din punct de vedere teologic tronul lui 
Dumnezeu. 

Pentru Einstein, experimentul Michelson - Morley dovedește că 
nu un punct imobil, ci viteza luminii reprezintă sistemul de referință 


absolut al mișcării corpurilor. Ecuatiile mișcării trebuia să fie rescrise, 
plecând de la caracterul constant al vitezei luminii. Mai întâi, timpul se 
opreşte la viteza luminii. În al doilea rând, viteza luminii implică, prin 
caracterul ei absolut, o inerție infinită. 
Să ne ocupăm mai întâi de prima premisă. 

În fizica clasică, mișcarea unui obiect în spațiu este definită în 
funcţie de trei coordonate. Un avion, de exemplu, se mișcă în funcţie de 
latitudine, longitudine și altitudine. În fizica relativistă, obiectul în 
mișcare nu are trei coordonate, ci patru, timpul fiind a patra 
dimensiune. Ideea fusese deja propusă de H.G. Wells în „Mașina 
timpului”. 


Orice corp real trebuie să se întindă în patru direcții: lungime, lățime, înălțime 
şi durată. Dar, printr-o slăbiciune firească a cărnii, suntem înclinați să trecem cu 
vederea acest fapt. Există în realitate patru dimensiuni, trei pe care le numim cele 
trei planuri în spațiu şi cea de-a patra, timpul. Avem totuşi tendința să trasăm o 
distincție ireală între primele trei dimensiuni şi cea de-a patra pentru că se întâmplă 
că viața noastră conștientă se mișcă neîntrerupt într-o singură direcție de-a lungul 
celei din urmă, în decursul întregii noastre vieți. 

H.C Wells — Mașina timpului 


Problema ridicată de Wells în ficţiunea lui futuristă este încă 
discutată de filozofi și savanţi. Spre deosebire de Wells, Einstein nu va 
merge de la idee la fantezie, ci la o nouă teorie științifică. Accelerarea 
unui obiect la viteze apropiate de viteza luminii alterează relația 
spatiu-timp. 

Timpul se dilată si spaţiul se contractă în raport cu creşterea 
vitezei. La viteza luminii, timpul se opreşte. Aceasta înseamnă că 
ceasurile merg, diferit în diferite parti ale Universului. Timpul nu este 
absolut. 

Este interesant că, încă din secolul IV, Augustin înţelese 
relativitatea timpului plecând de la teologia biblică. Atunci când era 
pus în faţa întrebării „ce a făcut Dumnezeu înainte de a crea lumea” el 
răspundea simplu că Dumnezeu a creat şi timpul când a creat lumea 
asa că întrebarea despre timp nu are rost. Adresându-se creştinilor, 
Augustin le atrăgea atenţia să nu literalizeze prea mult cu privire la 


saptamana Creatiunii, pentru ca cele sapte zile sunt unitati de timp 
relative la om, nu la Dumnezeu. 

Pasul următor, a patra comunicare a lui Einstein, va fi aplicarea 
teoriei relativităţii la relaţia dintre masa și energia unui obiect in 
mișcare. 

A doua premisă a relativității este, aşa cum am spus, inerția 
absolută la viteza luminii. Cu alte cuvinte, masa obiectului în mișcare 
va crește pe măsură ce se apropie de viteza luminii. Pentru a atinge 
viteza luminii obiectul trebuie accelerat cu o forţă infinită și ca atare 
viteza luminii nu poate fi atinsă de corpuri care au masă. Lumina este 
energie pură, fără masă. 

Einstein, care în teoria fotoelectrică dovedise că există energie și 
mișcare fără materie, încununează Annus Mirabilis cu legea transfor- 
mării între masă şi energie. Masa variază în funcție de viteză pentru că 
energia se transformă în masă și masa în energie. Energia disponibilă a 
unui obiect este egală cu produsul dintre masă și pătratul vitezei 
luminii, e=mc’, unde (e) este energia electromagnetică disponibilă în 
atom, (m) este masa atomului iar (c) este viteza luminii (300.000 km/s) 
Materia este deci energie electromagnetică împachetată. Materia a fost 
creată. 

Pentru a verifica ecuația transformării masei în energie, Einstein a 
propus un experiment: dezinte-grarea accelerată a unui element 
radioactiv prin reacţie în lanţ. Până la moarte va regreta ca le-a sugerat 
oamenilor o astfel de idee. Demonstrația a avut loc în 1945: Hiroshima 
și Nagasaki. 


CEL DINTAI GRAUNTE DIN PULBEREA 
LUMII 


Când Einstein a renunţat la teoria eterului, demonstrând că 
undele electromagnetice se transmit sub formă de cuante, afirma 
implicit că lumina este particulă și undă în același timp. 

De aici o concluzie revoluţionară: în fizica clasică o particulă se 
comportă după legile lui Newton, iar o undă electromagnetică după 
legile câmpurilor electromagnetice definite în formulele Maxwell- 
Lorenz. Dacă lumina poate fi particulă și undă în acelaşi timp, nu 
cumva particulele elementare din care este construită materia sunt de 
fapt şi unde? Și dacă particulele de lumină nu se supun legilor fizicii 
clasice, nu cumva adevăratele legi ale Universului sunt de fapt legile 
luminii, adică legile undelor-particulă, legile cuantelor? 

Ecuația transformării masei în energie dovedeşte că materia nu 
este altceva decât energie înghețată. Aceasta, împreună cu teoria 
fotoelectrică și cuantele lui Plank, au pus bazele fizicii cuantice. Max 
Plank, elevul său Niels Bohr si Erwin Schrodinger vor continua sa 
dezvolte fizica cuantică, formulând legile care guvernează lumea 
particulelor subatomice. 

Atomul este alcătuit din „pachete” de energie, cuante, care nu pot 
fi văzute și care se supun altor legi decât cele ale mecanicii clasice. 
Principala caracteristică a cuantelor o reprezintă caracterul probabilistic 
al comportamentului lor. Din cauza dualismului undă-particulă, 
cuantele nu pot fi determinate exact ca poziţie în spaţiu și timp. 
Concluzia logică este că în ultimă instanţă existenţa este nedeterminată. 

Einstein a fost foarte deranjat de principiul nedeterminării. 

„Dumnezeu nu joacă zaruri”, îi va scrie el lui Niels Bohr. 

Se spune că Bohr ar fi replicat: „Cine este Einstein, să îi spună el 
lui Dumnezeu ce să facă?” 

Ideea că suntem unde electromagnetice este contrazisă de bunul 
simț. Undele radio trec prin ușile închise ale autoturismului meu. O 
piatră căzută din basculanta pe care o depășesc îmi sparge parbrizul. 


Doua unde care se intalnesc interfereaza. Doua masini care se ciocnesc 
sunt distruse. 

Erwin Schrodinger ne-a oferit solutia acestei probleme. Un 
electron care se misca cu 1% din viteza luminii are lungimea de unda 7 
angstromi, de câteva ori mai mare decât diametrul unui atom, si va 
manifesta proprietati de unda ca difractia si interferenta. Mai simplu, 
va ocoli atomul. 


Un automobil de 1.000 kg are o lungime de undă de 10% 


angstromi. Dimensiunea unui alt automobil este 3m, sau 3x10" 
angstromi. Lungimea de undă a primului automobil este prea mică în 
raport cu volumul celui de al doilea pentru ca automobilele să 
interfereze ca şi electronul cu atomul din exemplul de mai sus. Mai 
precis: teoretic ar fi posibil ca atomii celor două mașini să interfereze. 
Tot teoretic ar fi posibil să trecem prin zid. Legile cuantice sunt însă 
probabilistice. Probabilitatea interferenţei este în relație inversă cu 
raportul dintre lungimea de undă și volumul cuantelor. De aceea, 
automobilul nu se comportă ca o undă, ci doar ca o un obiect mecanic. 
Legile mecanicii clasice sunt aşadar simple aplicaţii ale fizicii cuantice 
la dimensiunea noastră. 

În fizica clasică spunem că omul nu poate trece prin zid. În fizica 
cuantică spunem că omul poate trece prin zid dar probabilitatea este 
atât de mică încât nu se va întâmpla. Deosebirea nu pare importantă în 
viata practică. Este însă esenţială dacă ne gândim la relaţia lui 
Dumnezeu cu Universul. În fizica clasică, legile Universului sunt limite 
absolute pe care Dumnezeu trebuie să le anuleze pentru a face minuni. 
În fizica cuantică, legile Universului sunt probabilistice. Un Dumnezeu 
atotstiutor le poate oricând folosi in mod nelimitat pentru a-Si atinge 
scopurile. 

Obiectele materiale pot fi împinse sau trase, conferă rezistenţă şi 
frecare, au volum şi greutate, se văd şi se simt. Pentru că ne-am născut, 
trăim si murim într-o lume materială, ni se pare normal ca în jurul 
nostru să existe lucruri. Timp de milenii, oamenii au crezut că existența 
materiei este ceva de la sine înţeles. Fizica cuantică ne arată că „cele 
văzute au fost făcute din lucruri care nu se văd” pe baza unor calcule 
extrem de precise. 

Pentru a face materia, Dumnezeu S-a folosit de un proces familiar. 
Când răsucim cheia în contact, o mână nevăzută mișcă electromotorul 


automo-bilului. Aceasta mana nevazuta este un camp electromagnetic. 
Faptul că o forță imateriala poate mișca un obiect se datorează unei legi 
elementare pe care oricine o învaţă în primii ani de liceu; sarcinile de 
același fel se resping, iar cele de sens opus se atrag. 

Un tren Maglev de câteva zeci de mii de tone care aleargă 
suspendat la câțiva centimetri deasupra unei sine de metal. Trenul 
glisează pe o pernă electromagnetică. Dacă oamenii pot face un tren să 
alunece pe o pernă electromagnetică, Dumnezeu a făcut ca tot ce există 
să stea și să meargă pe perne electromagnetice. 

Atomul este format din infime perne electromagnetice numite 
quarcuri. Un quarc este o subparticulă fundamentală cu sarcină 
electrică pozitivă. Pentru că două particule cu sarcină pozitivă se 
resping, două quarcuri nu pot sta alături. Pentru a face atomul, 
Dumnezeu a trebuit să creeze o forță care să fie mai puternică decât 
forţa electromagnetică si să așeze quarc lângă quarc. 

În acest scop, Dumnezeu a creat ceea ce fizicienii numesc forța 
tare (strong force). Consecința ar fi fost însă unirea tuturor 
subparticulelor din Univers într-un atom uriaş. De aceea, Dumnezeu a 
limitat raza de acţiune a forţei tari la o trilionime de milimetru. Cealaltă 
forță nucleară, numită forța slabă (weak force), are rază de acțiune mai 
mare decât forța tare, dar fiind mai slabă „picură” particule nucleare. 
Această „picurare” stă la baza izotopilor radioactivi si poate fi folosită 
ca o clepsidră pentru a măsura vechimea materiei în univers. O 
concluzie logică a existenței izotopilor este că materia nu există 
dintotdeauna (altfel izotopii ar fi „picurat” deja tot ce nu poate fi ținut 
de forța slabă înăuntrul nucleului). 

Atomul cel mai simplu este atomul de hidrogen si este alcătuit 
dintr-un proton cu sarcină pozitivă, înconjurat de un electron cu 
sarcină negativă. Neutronul, care are masă dar nu are sarcină electrică, 
este un fel de liant care contribuie la proprietăţile fizice, fără să le 
modifice pe cele chimice. Diferenţa în numărul de neutroni duce la 
existenţa izotopilor. 

Un Univers alcătuit numai din hidrogen nu ar fi fost însă prea 
interesant. Cele peste o sută de elemente (vă amintiţi tabloul periodic) 
din care este formată lumea noastră se deosebesc între ele prin două 
lucruri: numărul de protoni, care alături de neutroni asigură masa 


atomică a elementului, si numărul corespunzător de electroni, care îi 
conferă proprietățile chimice. 

Sinteza elementelor presupune însă un alt obstacol. 

Forța electromagnetică are rază infinită. Ca şi gravitația, efectul 
creşte invers proporțional cu distanța între protoni. Pe de altă parte, 
forța tare, desi mai puternică, este limitată la o rază infimă. Doi protoni 
vor avea tendinţa să se respingă tot mai mult pe măsură ce se apropie. 
Odată bariera de o trilionime de milimetru spartă, protonii vor fi însă 
legaţi în acelaşi atom. 

Pentru ca elementele să existe, este nevoie de o forță destul de 
puternică să anuleze forța electromagnetică. Această forță este 


gravitația. Gravitatia este doar 1 /10*(cifra 1 împărţită la 10 urmat de 36 
de zerouri) din forța electromagnetică. Efectul ei creşte însă 
proporțional cu masa şi exponențial cu inversul distanţei. Când 
concentrația materiei este atât de mare încât gravitația anulează imensa 
forță electromagnetică de respingere între protoni, bariera de o 
trilionime de milimetru este spartă. Singurele locuri din Univers cu 
gravitație atât de puternică sunt stelele. 

Stelele sunt cuptoarele de cărămizi ale Ziditorului. În ele se coc 
elementele. Focul acestor cuptoare luminează spaţiile nesfârșite ale 
imensului șantier al Creatiunii pe care îl numim Univers. 


DESPRE STELE, PLUTONIU ȘI INGERI 


Stelele sunt formate din nori de hidrogen concentrati de propria 
gravitatie. Sub presiunea gravitatiei, atomii de hidrogen fuzioneaza. 
Fuziunea atomului de hidrogen (adica unirea a doi atomi de hidrogen) 
duce la izotopul de heliu si eliberarea de energie nucleara. De aceea 
Soarele da caldura si lumina. 

Ca să înțelegem despre ce este vorba, sa aruncăm o privire peste 
tabelului periodic. Tabelul standard este alcătuit din 7 grupe orizontale 
dispuse în 18 coloane verticale. Fiecare element are un număr de 
ordine numit numărul atomic, de la 1 la 110. Greutatea elementelor 
sau masa atomică creşte în raport cu numărul de ordine. Proprietăţile 
chimice ale elementelor din aceeaşi coloană verticală (numită perioadă) 
sunt identice si diferă de la o grupă la alta. 

Explicaţia tabelului este simplă. Fiecare atom este format dintr-un 
număr de protoni si un număr egal de electroni. Numărul atomic 
exprimă numărul de protoni. Numărul de protoni împreună cu 
numărul de neutroni ne dau masa atomică, respectiv greutatea. 
Elementele din aceeaşi coloană au acelaşi număr de electroni pe 
ultimul strat şi ca atare proprietăţi chimice similare. 

În prima căsuţă din stânga sus se află hidrogenul (H). Hidrogenul 
este format dintr-un proton și un electron. În dreapta se află heliul 
este un izotop format din doi protoni doi neutroni şi doi electroni. 

Să ne imaginăm acum că vrem să fabricăm heliu. Pentru aceasta 
va trebui să fuzionăm doi atomi de hidrogen, conținând un proton, un 
electron şi un neutron fiecare. Dar, odată procesul terminat, asteptati- 
vă la o surpriză. Masa atomică a hidrogenului este 1,0079. Masa 
atomului de este 4,00260. Ne-am aștepta să fie de patru ori masa 
atomică a atomului de H, adică 4,0316. Unde s-au dus 0,029 unităţi? S- 


au transformat în energie după formula e = me. Aceasta este bomba H. 

Vom trece acum la visul suprem al alchimistilor si vom 
transforma fierul în aur. Ne uităm în tabelul periodic. Fierul are 
numărul atomic 26 si masa atomică 55,847. Avem 26 de protoni și 30 
neutroni. Aurul are numărul atomic 79 si masa atomică 195, deci 79 de 


protoni si 116 neutroni. Trei atomi de fier pentru un atom de aur plus 
neutronii. Observati însă că masa atomului de aur este mai mare decât 
triplul masei atomului de fier. Nu mai transformăm masa în energie. 
Transformăm energia în masă. 

Fuziunea fierului în aur nu produce energie. Procesul consumă 
energie şi de aceea ne va costa mai scump decât aurul obținut; atât 
despre piatra filozofală. 

Cele două experimente imaginare ne ajută să înțelegem un lucru. 
Elementele din tabelul periodic de la 1 la 25, adică de la hidrogen la 
mangan, transformă masa în energie prin fuziune. Elementele de la 26 
la 92 adică de la fier la uraniu transformă energia în masă prin același 
proces. Ele transformă în schimb masa în energie la eliberarea forței 
tari prin fisiune, adică atunci când atomul este spart. 

Din cauza mărimii forței electromagnetice, fuziunea hidrogenului 
este imposibilă cu mijloace mecanice. Cavalerii moderni ai apocalipsei 
au descoperit însă cum să producă o explozie atomică prin fisiunea 
plutoniului (reacţia în lanţ). Explozia atomică este destul de puternică 
pentru a furniza energia necesară fuziunii atomului de hidrogen în 
mult mai puternica bombă H. De aceea auzim astăzi atât de mult 
despre plutoniu. Fiind un izotop artificial, producerea lui cere o 
tehnologie foarte avansată pe care numai ţările foarte dezvoltate o 
posedă. Piaţa neagră și spionajul științific sunt însă un substitut 
accesibil al dezvoltării în lumea banditismului internaţional, așa că 
plutoniul și tehnologia nucleară sunt astăzi marfa cea mai scumpă. 

Stelele nu folosesc plutoniu, ci gravitația uriaşă pentru a fuziona 
hidrogenul. Hidrogenul fuzionează în apoi fuzionează în Odată 
fuziunea heliului începută, reacția în lant continuă cu noi procese de 
fuziune care duc la formarea de oxigen, carbon si elementele „grele” 
cum ar fi fierul sau nichelul. Procesul prin care elementele sunt 
sintetizate în stele se numește nucleosinteză. Aceste elemente sunt apoi 
împrăștiate în spaţiu prin aşa zisele vânturi solare sau prin imense 
explozii, atunci când stelele devin supernove. 

Când fuziunea ajunge la fier, reacția nu mai produce energie. 
Steaua se răceşte și creşte în volum devenind un așa-zis gigant roșu. 
Din cauza scăderii temperaturii și implicit a presiunii, gigantul roşu 
implodează. Implozia generează o creştere în temperatură şi presiune. 
Sunt produse acum metalele cele mai grele, care sunt şi cele mai rare, 


iar steaua explodează. Ziditorul cerului si al pământului a scos 
cărămizile din cuptor. Pe de altă parte, acesta este motivul pentru care 
argintul este mai rar decât fierul sau cuprul, aurul mai rar decât 
argintul și uraniul mai rar decât aurul. Dacă priviţi în tabelul periodic 
veți vedea că metalele cele mai grele sunt si cele mai rare. Sunt cu atât 
mai rare cu cât sinteza lor cere mai multă energie. 

Suntem formaţi din cenușa stelelor arse. Este o cenușă scumpă 
care constituie numai 4% din compoziția Universului. Restul este în cea 
mai mare parte hidrogen. 

Merită să ne oprim putin și să învăţăm din greșelile trecutului. La 
începutul secolului nu se ştia cum funcționează stelele. Orice încercare 
de a explica energia Soarelui pe bază chimică arăta că o astfel de reacție 
este teoretic și practic imposibilă. Unii credincioși au găsit aici o 
„gaură” în legile naturii, care necesită o intervenţie supranaturală. Un 
autor creştin susținea prin anii '20 că stelele trebuie să fie îngeri. 
Argumentul Biblic era textul din Apocalipsa 19:17: „Şi am văzut un 
înger care stătea în picioare în Soare.” Argumentul ştiinţific: nu există 
explicație naturală a Soarelui. 

Alţii au susținut că nimeni nu poate explica existența materiei şi, 
ca atare, aceasta este dovada că Dumnezeu există. 

Lecţia care trebuie învățată de aici este că Dumnezeu nu trebuie 
căutat în golurile de cunoaştere, ci dimpotrivă, în înţelepciunea legilor 
Universului. Stelele sunt alimentate de fuziunea nucleară. Existența 
materiei se explică prin teoria relativităţii si fizica cuantică. Elementele 
din tabelul periodic s-au format în stele prin nucleosinteză. 

Ne va conduce aceasta la scepticism? Dimpotrivă, ştiinţa l-a 
condus pe descoperitorul nucleosintezei de la ateism la recunoaşterea 
lui Dumnezeu. 

Nucleosinteza a fost descoperită în 1946 de astronomul britanic 
Fred Hoyle (1915-2001). În cursul acestei descoperiri, Hoyle a observat 
că reacția nucleară care generează nucleul de carbon necesită o 
cantitate de energie cu valori foarte precise. Cantitatea imensă de 
carbon in Univers, care face posibilă existența vieţii pe pămînt 
demonstra că această reacție nucleară trebuie să funcționeze. Bazat pe 
această noțiune, Hoyle a făcut o presupunere cu privire la nivelurile de 
energie din nucleul de carbon, presupunere care ulterior a fost 
confirmată experimental. Aceste niveluri de energie, necesare pentru 


producerea carbonului in cantitati largi, sunt totusi foarte putin 
probabile statistic. Hoyle, care era ateu, recunoaste ca aceasta 
descoperire ,,i-a zguduit profund” convingerile. 


Nu veți spune in voi înşivă: „Un supra-intelect matematic a plănuit 
proprietățile atomului de carbon, altfel şansele de a descoperi un astfel de atom prin 
lucrarea oarbă a naturii sunt minuscule”? Fireşte că da... O interpretare a faptelor 
bazată pe bunul simţ, sugerează că un supraintelect s-a jucat de-a fizica, chimia si 
biologia, şi că de fapt în natură nu există forțe care merită să fie numite oarbe. 
Cifrele pe care le obţii atunci când calculezi ce se întâmplă, mi se par atât de 


convingătoare, încât aşează această concluzie dincolo de dubii. 


Intr-adevăr, un înger stă în picioare în fiecare stea. 


SUPRA-INTELECT MATEMATIC SAU 
LOTERIE COSMICA? 


Cred ca un lucru este evident. Forta tare, forta slaba, forta 
electromagnetica si gravitatia trebuie sa se afle intr-o relatie matematica 
foarte precisa pentru ca Universul sa existe asa cum il cunoastem. 
Savantii au imaginat universuri teoretice plecand de la valori diferite 
pentru aceste forte. Rezultatul a fost că o schimbare infinitezimala într- 
una din constantele universale ar face ca viata, materia organizată sau 
chiar Universul să fie imposibile. 

Cea mai slabă forță este gravitația. Are totuși impactul cel mai 
puternic din cauză că are rază de acțiune infinită si este amplificată de 
masa obiectelor din Univers, după formula descoperită de Newton 


(g=m/r’, unde g este gravitația, m este masa iar r este raza sau distanța 
dintre obiecte). Valoarea gravitației ca forță fundamentală este 
considerată în mod convenţional 1, celelalte constante măsurându-se în 
relaţie cu ca. 

Gravitatia este cea care tine laolalta Universul. Daca gravitatia ar 
fi mai mica, nu ar exista sori care sa arda, nucleosinteza si elemente. Tot 
Universul ar fi compus din hidrogen. Daca ar fi mai mare, Universul 
nu ar exista. 

Cea mai puternica forta este forta tare (strong force) care leaga 


particulele nucleare, valoarea ei in raport cu gravitatia fiind 10%, adică 1 
urmat de 38 de zerouri. Cum se face că nu resimtim această forță 
imensă? Cunoastem răspunsul: raza de acțiune a forței intranucleare 
este limitată la o trilionime de milimetru. Altfel, tot Universul ar fi 
strivit într-un atom uriaș. 


Forţa electromagnetică este de 100 de ori mai slabă, respectiv 10%. 
Raza ei de acțiune este infinită. Acţiunea forței electromagnetice nu 
este însă simțită pe măsura valorii ei pentru că se manifesta în egală 
măsură ca forță pozitivă și negativă, cele două anulându-se reciproc. 
Forţa electromagnetică face ca protonii să se respingă între ei. Acest 
lucru face ca obiectele să fie solide deși sunt formate din spații 


interatomice goale. Pe de alta parte, forța tare tine protonii laolaltă in 


atom.. Va amintiţi ca forța tare este 10%. Avem un raport de 1 /100 între 
cele doua. 

Daca diferenta ar fi mai mare, electronii ar fi prizonierii nucleului 
si nu ar exista reactii chimice. Daca ar fi mai mica, nu ar exista decat 
hidrogen. Daca forta electromagnetica ar fi egala sau mai mare decat 
forta tare, nu ar exista atomi. 


Valoarea fortei slabe este 10”. Daca ar fi mai mica, toate metalele 
ar fi radioactive. Daca ar fi mai mare, nu ar exista izotopi. 

Existenta materiei si mai ales a vietii are la baza interactiunea si 
echilibrul fin reglat intre aceste patru forte fundamentale. De fapt, daca 
adaugam cifrele care definesc raza de actiune a fortei tari si slabe, 
putem spune ca existenta Universului asa cum il cunoastem are la baza 
o combinatie de sase cifre. 

Sa zicem ca aveti un cont pe Internet cu o parola de sase cifre. Intr- 
o buna zi, va dati seama ca cineva a spart parola si a intrat in cont. 
Întrebarea care vine imediat în minte este: „Cum a spart parola?” 

Prima ipoteză pe care o veţi elimina dintre răspunsurile posibile 
este aceea că spărgătorul electronic „a nimerit” combinaţia de șase cifre 
tastând la întâmplare. Absurdă cum este această ipoteză, ar fi și mai 
absurd să susţinem că spărgătorul a nimerit codul de la prima 
încercare. 

Si totuşi, o astfel de ipoteză este invocată atunci când teoria Big- 
Bang este folosită pentru a explica materia fără Dumnezeu. 

Matematicianul Stephen Hawking, autorul faimoasei cărți Scurtă 
istorie a timpului, a mers mai departe decât oricine în încercarea de a 
înțelege originea si istoria Universului. Vorbind despre forţele 
fundamentale, Hawking; remarca că Universul este atât de fin calibrat 
pentru a face posibilă viata inteligentă, încât întrebările de natură 
religioasă vin natural. 

Conceptul calibrării de la început a Uni-versului în vederea vieții 
se numeşte principul antropic, şi susține că Universul a fost creat 
pentru ca noi să existăm. 

Este bine să ascultăm aici și argumentele părții celeilalte. 

Un prim argument împotriva principiului antropic este acela că 
de fapt ideea unui Univers prietenos vieții nu corespunde realității. 
„Uitaţi-vă în jur, ni se spune. Viaţa este acasă doar într-un colt infim al 


Universului. Imensitatea spatiului cosmic si planetele pe care le 
cunoastem sunt de fapt foarte ostile vietii. SA nu mai vorbim despre 
gauri negre, supernove si coliziuni cosmice, impreuna cu distrugerea 
de lumi intregi.” 

Argumentul este atât de prostesc încât nici nu trebuie să ne 
pierdem timpul cu el. Este ca şi cum ai zice că o centrală electrică este 
ostilă vieții pentru că lucrează la temperaturi sau amperaje letale. Daca 
parametrii centralei ar fi mai „prietenoși”, nu ar putea încălzi si lumina 
spitale și școli, iar trenurile nu ar mai circula. 

Universul este o imensă centrală cosmică pentru producerea și 
susținerea vieții. Dimensiunile, masa și energia însumată a corpurilor 
din Univers, alături de forțele fundamentale, sunt perfect calibrate 
pentru a face posibilă existența materiei așa cum o cunoaștem. 
Elementele grele din care este format Pământul, așa zisele metale grele 
(a nu se confunda cu metalele de fiecare zi) constituie numai 4% din 
elementele Universului. Restul este în cea mai mare parte hidrogen. 
Lucrul acesta se poate vedea din analiza spectrală a radiației cosmice. 

Întrucât credem că Dumnezeu a creat si alte lumi ca a noastră, 
imensitatea Universului nu ne miră. Imensa cantitate de hidrogen şi 
spaţiile goale sunt preţul vieții inteligente în Univers. Fără acestea, nu 
am fi aici să ne punem întrebări. 

Un argument mai sofisticat este conceptul loteriei Universului. 
Filozoful si activistul ateu Daniel Dennett crede că Universul s-a 
autoorganizat printr-un proces de selecție naturală. 

Aplicarea algoritmului darwinian la constantele universale constă 
în ideea că există miliarde de universuri. Cele mai multe (să zicem 
99,99%) sunt bazate pe alte constante fundamentale și ca atare nu 
contin viata. Dar un număr de miliarde de universuri în care 
constantele fundamentale „pică” ca într-o loterie, implică şi o „tragere 
norocoasă”. 

Dennett se contrazice prin însăși logica lui. La baza filozofiei lui se 
află ideea că nimic nu trebuie explicat prin apelul la cauze care nu pot 
fi verificate. Dar tocmai aceasta este problema cu existența altor 
universuri. 

Confruntat cu acest argument, Dennett a răspuns că explicaţia lui 
nu este mai rea decât „cea tradițională”. Se pare că Dennett nu observă 
șubrezenia propriei logici. Când el spune că explicaţia lui „nu este mai 


rea”, recunoaște ca cea numită de el ,,traditionala” este la fel de buna. 
Premisa lui este însă tocmai aceea ca „explicaţia tradițională”, creaţia 
biblică, nu este bună. 

Cazul lui Dennett ne arată că tăgăduirea Creatorului în contextul 
științei moderne nu este o necesitate logică, decurgând din cunoașterea 
legilor universului, ci mai degrabă o agendă filozofică urmărită cu orice 
pret. Preţul poate fi logica sau onestitatea; sau amândouă. 

Pentru a înţelege implicaţiile teologice ale noii fizici, să trecem 
însă pentru câteva clipe de partea cealaltă, şi să vedem cum se văd 
lucrurile din punctul de vedere al celui mai important materialist şi 
ateu militant din istoria lumii. 


LUMINA ERA BUNA 


Cu instinctul sau sigur, Lenin a inteles ca in joc nu era doar fizica 
clasica, ci si viitorul dictaturii proletariatului. Doi ani vor fi dedicati 
contributiei lui la filozofia fizicii teoretice publicata la Moscova in 1908 
sub titlul , Materialism și empiriocriticism; însemnări despre o filozofie 
reacționară”. 

De la Mussolini la Ceausescu, dictatorii secolului XX s-au crezut 
filozofi. Platitudinile lor au fost aplaudate de lingăi si intelectuali 
vânduți, nu arareori chiar de fete bisericești. „Materialism și 
empiriocriticism” stă însă prin meritele sale. Lenin a călătorit la Londra 
și a petrecut un an în faimoasa bibliotecă de la British Museum, unde 
mentorul său Marx scrisese Das Kapital. Lucrarea lui citează peste 
două sute de titluri. Concluzia la care ajunge este logică şi bine 
documentată: 


Atomul este dematerializat. Materia dispare. 


În cartea sa „Ernst Mach și marxismul” (1907), filozoful rus N. 
Valentinov trage următoarea concluzie cu privire la noua concepție 
despre lume: 


Pretentia că materialismul conține explicația ştiinţifică a lumii nu mai este 


astăzi decât un mit, şi încă unul prostesc. 
Spune Lenin: 


Nu există nicio umbră de îndoială cu privire la legătura dintre noua fizică, mai 
precis o anumită şcoală în noua fizică, cu... diferite forme de filozofie idealistă 


modernă. 


La 3 decembrie 1922, aflat de acum la cârma guvernului sovietic, 
Lenin scria în jurnalul „Sub stindardul marxismului”: 


Nu trebuie să uităm că în urma revoluției care are loc astăzi în ştiinţă, este 
probabil să apară şcoli si tendințe filozofice reacționare... Dacă majoritatea 
intelectualității burgheze stă în spatele lui Einstein, care nu se opune activ 
materialismului, aceasta nu se aplică numai la Einstein, ci la cei mai mulți dintre 


marii savanţi începând de la sfârşitul ultimului secol. 


„Einstein, care nu se opune activ materialismului”, se referă probabil 
la faptul că Einstein, deși co-fondator a fizicii cuantice şi descoperitor al 
ecuației transformării masei în energie, a refuzat să meargă până la 
capăt în fizica cuantică. („Dumnezeu nu joacă zaruri”, i-a scris el lui 
Niels Bohr.) Cu alte cuvinte, a refuzat să renunţe la ideea Universului 
strict determinat, baza filozofiei materialiste. 

Aceeași îngrijorare combativă se citește în cuvintele din ediția 
1930 a manualului de materialism dialectic pentru învățământul 
superior. 


Ca urmare a asocierii lor cu teoria relativității a lui Albert Einstein, mulți sunt 
înclinați să îşi imagineze mişcarea fără materie. Încercarea de a gândi mişcarea fără 


materie şi forța fără substanță aşează temelia pentru idealism şi clericalism. 


Problema sovieticilor era că nu puteau reeduca savanții apuseni în 
Siberia. Când însă SUA a lansat două bombe atomice în 1945, s-a 
dovedit că „fizica burgheză” putea să arunce în aer nu doar 
materialismul dialectic, ci si toată infrastructura sovietelor. Rușii vor 
imbratisa fizica burgheză, ignorând impactul ei filozofic. 

Şi totuşi, Lenin avusese dreptate. Predarea noii fizici în 
universitățile sovietice avea să submineze temeliile comunismului. 
Savantii români şi sovietici pe care îi citeam în anii de studenţie 
vorbeau vădit la două colțuri ale gurii. Profetia lui Valentinov se 
împlinise: activistul incult încă credea că stăpâneşte piatra filozofală în 
doctrina lui Marx. Dar pentru omul de ştiinţă, materialismul nu mai 
era „decât un mit, și încă unul prostesc”. 

Lenin, ale cărui instincte nu dădeau greş de obicei, privea dincolo 
de limbajul elegant al filozofilor la esenţa problemei. Ceea ce îi interesa 
cu adevărat pe materialisti era nu teoria cunoașterii, ci excluderea lui 
Dumnezeu din Universul Său. Pentru el, istoria cunoașterii lumii în 
ultimele două milenii era, dincolo de fraze alambicate și raționamente 


abstracte, lupta brutala si fara prizonieri intre credinta intr-o alta lume 
si tăgăduitorii ei. Revoluţia care avea loc în fizică la începutul secolului 
era pentru Lenin, în esenţă, o întoarcere a lui Dumnezeu în Cosmosul 
din care fusese izgonit. 

Avea dreptate. Celor care sunt prea tineri pentru a înţelege 
semnificația sintagmei „lupta dintre materialism și idealism” le 
recomand să vizioneze scena „Idei filozofice” din filmul „Cel mai iubit 
dintre pământeni” de Şerban Marinescu. După introducerea clasică, „Ia 
zi ba, tu esti filozof” (sau asa ceva), șeful de cadre îl întreabă pe 
universitarul ajuns deratizator, Victor Petrini, dacă după zece ani de 
„reeducare” isi mai amintește ce preda la Universitate. Când Petrini 
răspunde scurt: „N-am uitat nimic”, tovarășul de la cadre îi cere să-i 
spună și lui vreo două idei filozofice (sic). Confruntat cu dictonul 
cartezian „Cuget, deci exist”, răspunsul materialismului dialectic vine 
într-o expresie de stupoare si aroganță stupidă, excelent proiectate de 
Victor Rebengiuc: „Mare brânză!” 

„Mare brânză” era eticheta pusă pe orice încercare de a trece 
dincolo de orizontul plat, întrerupt doar de conturul fabricilor și al 
blocurilor de locuințe, al unei societăți întemeiate pe principiile 
materialismului dialectic și istoric. A fost eticheta pusă pe Descartes, 
Bach şi... Marin Preda. Pusă peste aceia care, la fel ca eroul lui Preda, 
spuneau „nu am uitat nimic” într-o lume spălată la creier, acest „nu am 
uitat nimic” putând să însemne Spinoza, Biblia sau ce te-a învăţat 
bunica. 

Karl Marx a definit religia ca „opiumul maselor”, o etichetă mai 
putin negativă decât se crede. Marx voia să spună că religia este un 
protest iluzoriu împotriva unei lumi crude. Pentru ca oamenii să 
înțeleagă că lanţurile trebuie rupte, este necesar să înlăturăm mai întâi 
florile care le acoperă. Iluzia religioasă trebuie abolită, pentru a face loc 
adevăratului protest revoluționar. 

Lenin a dat un sens nou definiției lui Marx. Ceea ce îl neliniștea pe 
Lenin nu era faptul că religia ar putea fi iluzia care se substituie 
adevăratei speranţe. Lenin ura ideea de speranţă în sine. Religia nu era 
rea pentru că era un protest iluzoriu. Era rea pentru că era protest. 

Proiectul lui de formare a omului nou avea la bază experienţele 
lui Pavlov. În laboratorul lui din Sankt Petersburg, genialul savant 
elaborase metode științifice pentru spălarea creierului. Lenin a fost atât 


de impresionat de rezultatele lui Pavlov incat i-a conferit titlul de erou 
al revoluției, desi atitudinea lui deschisă împotriva bolşevicilor l-ar fi 
făcut un candidat perfect pentru canalul din zona Mării Albe. 

Pavlov a descoperit că psihicul canin pe care experimenta în 
custile din Petersburg se lăsa modelat ca plastilina după ce se prabusise 
lăuntric. Şi această prăbușire lăuntrică avea loc numai atunci când 
bietul câine înceta să mai caute un drum de scăpare afara din cușcă și 
accepta pasiv experimentul. 

Concluzia era clară: omul nou nu va fi creat atâta vreme cât 
închisoarea sovietică nu era acceptată ca singura realitate posibilă. 
Religia era o fereastră deschisă în peretele celulei și trebuia zidită. Asa 
cum au dovedit milioanele de oameni pe care ideologiile totalitare ale 
secolului XX i-au închis în lagăre, victima colaborează cu tortionarul 
numai atunci când speranţa și viziunea unei alte realități au fost 
sugrumate. 

Pentru a obține acest efect, marxism-leninismul a creat sistemul 
totalitar perfect, zugrăvind universul ca pe o imensă închisoare. 
Inchisoarea se numea materialism dialectic și istoric. Metoda era 
similară cu cea pe care fermierii din Oklahoma o folosesc pentru a ţine 
vacile în tarc cu poarta deschisă. Un sir de bare paralele sunt pictate pe 
asfalt in fata porţii. Vacile percep desenul ca pe o grilă pe care copitele 
lor nu pot merge şi rămân înăuntru. 

Iluzia materialismului constă în imaginea unui univers- 
închisoare, în care legile naturii exclud orice drum dincolo de 
determinismul rigid. Procesul „logic, obiectiv” al dialecticii duce 
inevitabil la dictatura proletariatului. „Libertatea este necesitatea 
înțeleasă”, spusese Engels. Adică poți colabora de bunăvoie cu 
dictatura proletariatului si atunci esti liber, sau poți fi împotriva ei si te 
va distruge. Nu există a treia alternativă. Fizica clasică, astronomia și 
științele vieţii erau citate ca martori credibili ai acestui determinism 
strict. 

Si pentru același motiv, adevărații revoluționari, ca Lenin, Troțki 
sau Guevara, puteau fi placuti şi prietenoși în relaţii personale, 
predicând și practicând în același timp ştiinţa genocidului fara 
probleme de conștiință, deoarece acela care îl comite nu este decât o 
piesă în orologiul istoriei strict determinate. 


La începutul secolului XX, lumina s-a răzvrătit împotriva 
universului determinist al materi-alismului dialectic. 
Si Dumnezeu a văzut că lumina era bună. 


ZIUA CAND DUMNEZEU A INTINS 
CERURILE 


In 1916, Einstein elaborează o teorie generală a Universului pe 
baza teoriei relativităţii. Teoria va fi numită Teoria relativității generale. 
În noua teorie, Einstein încearcă să răspundă la întrebarea: de ce cad 
obiectele? Punctul lui de plecare este forța centrifugă. Un obiect care se 
mișcă pe o traiectorie curbă se va purta ca şi cum ar fi atras de 
gravitație în afara traiectoriei circulare. 

Pornind de la principiul lui Newton că orice obiect se mișcă în 
spaţiu în linie dreaptă dacă nu se intersectează cu o altă forță, Einstein 
postulează că de fapt spaţiul se curbează în raport direct proporțional 
cu masa. Ca atare, planetele merg drept înainte în jurul Soarelui într-un 
spaţiu curb. Matematica lui Einstein, deşi mai complicată decât cea a 
lui Newton, avea avantajul că explica o infimă abatere a lui Mercur de 
pe orbita prevăzută de Newton. 

Einstein, care fusese dezlegat prin teoria relativității generale de 
înțelegerea clasică a spațiului ca entitate absolută și independentă, va 
imagina spaţiul ca o suprafață elastică pe care masa o curbează ca o 
bilă de metal așezată pe o pernă. 

Mai precis: imaginati-va o bilă de metal de mărimea unui măr 
așezată pe o membrană elastică. Bila va curba membrana. Imaginati-va 
apoi că lansați o altă bila, de mărimea unei cireşe, în linie dreaptă pe 
lângă bila mai mare. Bila mai mică își va schimba traiectoria și va cădea 
în spirală pe bila mai mare. În absenţa frecării, bila mai mica ar putea 
să se rotească la infinit în jurul celei mari. 

Presupunând că membrana elastică este spaţiul, bila mare soarele, 
iar bila mică o planetă, aveţi în acest exemplu un model al relativității 
generale. 

De fapt, după teoria lui nu există masă şi spaţiu, există masă- 
energie și spatiu-timp. Masa-energie exercită o presiune deformanta 
asupra spatiului-timp. Gravitatia va face deci ceasurile să meargă mai 
încet. 


Verificarea teoriei se putea face insa doar observand daca un 
obiect fără masă, respectiv o rază de lumină, va urma o traiectorie 
curbă atunci când trece pe lângă soare. Pentru aceasta era nevoie să se 
observe dacă în plan vizual o stea aflată lângă soare în timpul unei 
eclipse isi schimbă cât de putin poziția pe cer (adică dacă traiectoria 
razei de lumină se curbează). Experimentul a fost făcut de câteva ori și 
Einstein a fost încă odată îndreptățit. 

O altă consecinţă a teoriei lui Einstein, confirmată prin observaţie 
și popularizată în ficțiuni științifice, este existenţa găurilor negre, locuri 
din Univers cu o gravitație atât de mare încât spațiul se înfăşoară ca un 
sul de carte, cum spune Biblia, iar timpul se opreşte. 

Dacă teoria spaţiului curb sau înfășurat vi se pare prea abstractă, 
amintiti-va de Star Trek sau Războiul Stelelor. Navele interstelare 
străbat distanţe de ani lumină în câteva ore pentru că zboară drept într- 
un spaţiu curb. Este ca şi cum ai lua-o pe scurtătură tăind o şosea în 
serpentină. Scurtăturile sunt „găuri” în spaţiul curb a căror existență 
reiese teoretic din ideea lui Einstein. 

Până la Einstein, spaţiul şi timpul fuseseră văzute ca recipiente 
absolute a tuturor lucrurilor. Spaţiul și timpul erau, în viziunea 
oamenilor, independente chiar si de Dumnezeu. Creaţia era văzută ca 
ceva ce a avut loc într-un spațiu si timp deja prezent. Desi limbajul 
Bibliei este relativist, teologii erau prizonierii gândirii euclidiene. 

Kant a dovedit că întrebarea despre început este o contradicţie în 
logica clasică. Într-un timp absolut si independent, întotdeauna există 
un „mai înainte”. Pe de altă parte, noțiunea unei istorii dintotdeauna 
implică ideea că ne aflăm la capătul unei serii infinite, ceea ce 
matematic este imposibil. O problemă matematică similară l-a făcut pe 
Newton să respingă noţiunea de Univers limitat în spaţiu. Limbajul 
biblic şi logica lineară a fizicii clasice nu se puteau împăca. Einstein a 
rezolvat contradicţiile cuprinse în gândirea clasică, întorcându-se la 
limbajul Bibliei pe bază științifică. 

După Einstein, întrebarea nu mai este „Care este originea în timp 
a Universului?”, ci „Care este chiar originea timpului?”. 

Teoria relativității generale avea o consecință negândită de 
Einstein. Daca spatiul-timp se curbează în jurul Universului, nu există 
spaţiu infinit şi nici timp infinit. Un preot catolic matematician numit 
Georges-Henri Lemaitre s-a apropiat de el la o conferinţă şi i-a cerut să 


revada niste calcule bazate pe teoria relativitatii. Calculele lui Lemaitre 
indicau ca Universul trebuie sa aiba un inceput. Einstein a fost de acord 
cu matematica preotului dar nu si cu fizica unui spatiu si timp finit. De 
data asta, Einstein nu va mai fi insa indreptatit. Parintele Lemaitre este 
considerat astazi parintele teoriei Big-Bang. 

Ca sa intelegem ideea lui Lemaitre, ne vom intoarce la exemplul 
cu membrana elastică. Ce s-ar întâmpla dacă am așeza pe membrana 
nu doua bile, ci cateva mii. Bilele s-ar aduna la centru si ar deforma 
membrana in forma unui sac plin si cu gura ingusta. Cu alte cuvinte, 
Universul ar trebui sa implodeze, spatiul sa se curbeze iar timpul sa se 
oprească. Universul ar trebui să fie o gaură neagră. 

Există însă o metodă simplă pentru a împiedica membrana să 
devină un sac umplut cu bile. Dacă o forță mai mare decât greutatea 
însumată a bilelor ar întinde membrana elastică, suprafaţa ei ar rămâne 
plană. Aceasta a fost ideea lui Lemaitre, fireşte nu cu membrane și bile, 
ci sub forma unui sistem de ecuații. 

Ideea aristoteliană a Universului geocentric a fost definitiv abolită 
de Copernic, Galilei şi Newton. Cealaltă dimensiune a cosmologiei 
aristoteliene, ideea Universului fără început şi sfârşit, a murit mult mai 
greu. Motivul este acela că, până la Einstein, Universul nu putea fi 
explicat ştiinţific altfel decât ca fără început şi sfârșit. 

Ideea vesniciei Universului este legată de ideea newtoniană a 
spaţiului şi timpului absolute. Newton, care nu a fost doar cel mai 
mare geniu matematic al tuturor timpurilor, ci şi un om foarte 
credincios, considera că ideea de spaţiu și timp absolut, este indisolubil 
asociată cu conceptul biblic al săptămânii Creaţiei şi al unui Univers 
unit în jurul tronului lui Dumnezeu. 

Trebuie să recunoaştem că Newton are aici un argument teologic 
solid. În anii de seminar, am avut o controversă cu unui dintre 
profesorii mei care susținea că acceptarea noțiunii de timp relativ 
exclude caracterul absolut al poruncii a patra. l-am amintit bătrânului 
meu dascăl (de altfel un intelectual cu o temelie biblică și științifică 
solidă), că un simplu zbor peste linia de timp internaţională ar putea 
genera aceeași problemă teologică. lar dacă președintele SUA poate 
conduce o tara cu mai multe zone de timp, noi de ce ne-am autolimita 
la o înţelegere provincială a lui Dumnezeu? 


Contradictia teologică in filozofia științifică a lui Newton este 
aceea ca timpul si spatiul absolut exclud posibilitatea Universului finit. 
Motivul este legea gravitației universale. Dacă Universul este finit, 
atunci ar trebui să implodeze. Stelele se află prea departe una de alta 
pentru a gravita ca planetele în sistemul solar. Din acest motiv, 
gravitația însumată a tuturor corpurilor din Univers ar trebui să ducă 
la prăbuşirea Universului în centrul său. 

Newton a explicat această problemă afirmând că Universul este 
infinit şi ca atare nu are centru. Spaţiul infinit implică timp infinit. Un 
univers nesfârșit este un univers veșnic. Este ironic să vezi cum 
Newton este gata să accepte conceptul păgân al universului nesfârșit și 
veşnic pentru a salva o concepție provincială despre Dumnezeu. 

În mod logic, un Univers finit în spaţiu și timp ar trebui să se 
prăbușească sub propria greutate, sau să se extindă, împins de o forța 
mai puternică decât gravitația însumată maselor lui. Știm astăzi că a 
doua afirmaţie este cea adevărată. 

Este ironic că cel care a înțeles pentru prima dată semnele 
începutului și expansiunii Universului nu a fost însă savant, ci poet. 

Poetul american Edgar Allan Poe a compus în 1848 un poem 
cosmogonic numit Evrika. Poe pleacă de la aşa zisul paradox Olbers 
sau „paradoxul nopţii”. Paradoxul nopţii constă în faptul ca într-un 
univers infinit în spaţiu si timp, cerul de noapte ar trebui sa fie alb. Ca 
să înțelegem de ce, este suficient să privim la Calea Lactee. Zona 
alburie a cerului este de fapt galaxia privită în muchie. 


Dacă succesiunea stelelor ar fi fără sfârşit, întinderea cerului ar fi de o 
luminozitate uniformă, ca cea a Galaxiei (a Căii Lactee n.n. ), pentru că nu ar exista 
niciun punct, pe toată întinderea lui, unde să nu existe o stea. În acest caz, singurul 
mod în care putem explica spațiile goale pe care telescopul le întâlneşte în direcții 
nenumărate este presupunând că distanța până la spațiile invizibile este atât de 


mare încât nicio rază de lumină nu a ajuns încă la noi — scrie Poe. 


Poe, care şi-a intitulat sugestiv poemul Evrika, înţelege ca a 
descoperit realitatea Creaţiei: dacă există colțuri ale Universului de 
unde lumina nu a sosit încă, înseamnă că Universul are un început. 
Presupunând că lumina este absorbită de praful interstelar, într-un 
timp infinit de lung acesta ar fi trebuit să devină incandescent. Pe 


măsură ce descoperim corpuri tot mai îndepărtate în Univers, putem 
vedea tainele începutului. (Eminescu exprimă o idee similară în poezia 
La steaua.) 

Paradoxul Olbers se explică într-adevăr prin faptul că Universul 
are un început, dar altfel decât credea Poe. Ceea ce face ca cerul de 
noapte să nu fie strălucitor ca ziua nu este faptul că lumina de la 
capătul celălalt al Universului nu a sosit încă la noi. Universul este 
destul de vechi ca să îl vedem până la 13 miliarde de ani-lumină. 
Lumina sosită de la galaxiile îndepărtate este „obosită” din cauza 
expansiunii Universului la viteze apropiate de viteza luminii. Energia 
undei de lumină este invers proporţională cu lungimea ei de undă. 
Când sursa de lumină se depărtează în viteză, lungimea ei de undă 
crește. Lumina se schimbă de la albastru la roșu. Când viteza sursei se 
apropie de viteza luminii, unda electromagnetică devine infraroşie sau 
microundă, ca atare nu mai este vizibilă. 

Alt argument, mai complex, a fost enunțat de monseniorul 
Georges-Henri Lemaitre. Acest argument este cunoscut astăzi sub 
numele de teoria Big-Bang. 

Când Einstein a publicat teoria relativității, Lemaitre i-a arătat că 
dacă calculele lui sunt adevărate, spaţiul (deci Universul) se află în 
expansiune. Vă amintiți că Einstein a dovedit că spațiul și timpul se pot 
dilata sau contracta în funcţie de viteză si masă. Enorma masă a 
Universului ar face ca spaţiul să se comprime si Universul ar imploda. 
Pentru a rezolva această problemă, Einstein a propus că există o forță 
constantă a Universului care împiedică prăbușirea lui. O astfel de forță, 
numită energia invizibilă, există într-adevăr și a fost descoperită în 
ultimii ani. Energia invizibilă nu determină însă un Univers static, ci 
accelerează expansiunea lui. 

Lemaitre susținea un model matematic relativist, conform căruia 
Universul a început printr-o expansiune a spaţiului şi se află încă în 
expansiune, ca un balon care se umflă. Ceea ce Lemaitre a calculat, 
astronomul american Edwin Hubble a văzut. 

La 1 ianuarie 1925, Hubble a publicat o descoperire care a 
revoluționat felul în care vedem Universul. Hubble a descoperit că 
Universul este alcătuit din ciorchini de stele grupate în formă spirală 
sau eliptică. Numele dat acestor grupuri stelare este galaxie, de la 


grecescul galaxias (yaAaciac) însemnând „lăptos”, cu referire la 
propria noastra Calea Lactee. 

Există peste o sută de miliarde de galaxii în Univers, cuprinzând 
fiecare între câteva zeci de milioane și un trilion de stele în funcţie de 
mărime. Cea mai apropiată galaxie, Nebuloasa din Andromeda, se 
găseşte la 1,8 milioane ani lumina. Cele mai îndepărtate galaxii vizibile 
se află la peste 10 miliarde de ani lumină. Un an lumină este distanța 
pe care lumina (300.000km/s) o străbate într-un an. 

Există un fenomen optic numit efectul Doppler sau deplasarea 
spre roşu: când un obiect se depărtează de noi în viteză, lungimea de 
undă a luminii crește, și ca atare lumina se deplasează spre partea roșie 
a spectrului. Din același motiv, şuieratul unei locomotive care se 
apropie în viteză, are o tonalitate mai înaltă, iar atunci când trenul se 
depărtează, mai joasă. Frecvența undei sonore crește sau scade în 
funcţie de mișcarea relativă a trenului. 

Hubble a observat că galaxiile se deplasează spre roșu în raport 
direct cu distanţa lor. Cu alte cuvinte, cu cât un obiect se află mai 
departe de Calea Lactee, se depărtează cu o viteză mai mare. La 
limitele Universului vizibil, corpurile cerești fug de noi cu o viteză 
apropiată de viteza luminii. Socotind timpul necesar pentru ca lumina 
să ajungă la noi, înseamnă că acum peste 13 miliarde de ani Universul 
se umfla cu viteza luminii sau chiar mai repede. Ideea Universului care 
se depărtează de noi poate sugera imaginea gresita a galaxiei noastre 
aflate în centrul Universului. 

Este, de asemenea, imposibil pentru corpurile cerești să atingă 
asemenea viteze. Conform teoriei relativităţii, viteza luminii nu poate fi 
atinsă de nici un obiect cu masă în spațiu. Explicația constă în faptul că 
nu galaxiile se mișcă in spațiu. Spaţiul (şi timpul) se umflă ca un 
cozonac pus la dospit (galaxiile fiind stafidele). Fiecare stafidă ar putea 
vedea celelalte stafide ca depărtându-se de ea. Cu cât sunt mai departe 
celelalte stafide, cu atât se depărtează mai repede. Amintiti-va că 
spaţiul şi timpul sunt variabile. Spaţiul nu este static. Se dilată sau se 
contractă. Chiar în clipa aceasta spațiul dintre mâinile dumneavoastră 
se mărește. Dilatarea lui este însă atât de mică încât nu o puteți observa. 
Expansiunea spaţiului devine vizibilă numai la scară intergalactică. 
Expresia cea mai potrivită pentru a descrie expansiunea spațiului se 


găsește in Biblie. Dumnezeu „a întins cerurile” , a creat spațiul si 
timpul și le-a întins ca pe un balon pe care îl umili. 

Cunosc creştini care sunt deranjati de siguranţa savanților atunci 
când vorbesc despre începuturile Universului. „Nimeni nu a fost acolo 
să vadă”, spun ei. Lucrurile nu stau chiar așa. Cu observatoarele 
moderne vedem cerul în toate direcţiile până la o distanţă de cel putin 
10 miliarde de ani lumină. Aceasta înseamnă că vedem cerul la limitele 
Universului vizibil așa cum arăta acum peste 10 miliarde de ani și 
putem urmări istoria Universului ca si cum ar fi fost filmată si 
proiectată pe cer. În general însă, ceea ce putem percepe dincolo de 10 
miliarde ani lumină este doar o radiaţie infraroșie. Motivul nu este 
acela că nu ar exista nimic dincolo de această limită, ci pentru că 
deplasarea spre roşu atinge valori maxime. 

Prin anii '50, savantul american de origine rusă George Gamow a 
definit testul teoriei Big-Bang. Gamow a afirmat că dacă teoria Big- 
Bang este adevărată, atunci Universul trebuie să fie umplut de 
microunde. Cu alte cuvinte, Universul ar trebui să fie umplut de o 
lumină albă — prima lui fază — explozia atomului original. Din cauza 
vitezei fantastice de expansiune a Universului la începutul său, 
deplasarea spre roșu merge dincolo de capătul roșu şi infraroșu al 
spectrului electromagnetic. De aceea, lumina primordială va ajunge la 
noi doar ca o radiaţie în microunde. În 1964, doi ingineri de la NT&T 
au descoperit accidental această radiație de microunde ca pe un 
zgomot de fond difuz care umple spaţiul în toate direcţiile. 

Expansiunea poate explica structura Universului la scară mare. 
Care este însă misterul existenţei galaxiilor si a grupurilor de galaxii 
din Univers? Distanţa între stele este prea mare, așa cum am văzut, 
pentru ca stelele să graviteze după formula lui Newton. Răspunsul este 
că stelele gravitează în jurul unei găuri negre aflate în centrul galaxiei. 

Găurile negre sunt porțiuni în care spatiul-timp s-a infasurat ca 
un sul de carte în jurul unei mase atât de concentrate (de regulă o stea 
stinsă), încât nu mai există spaţiu între nucleele atomilor. Într-o gaură 
neagră timpul și spațiul sunt rupte de timpul si spațiul din Univers. 
Existența lor a fost initial dedusă doar teoretic pe baza teoriei 
relativității generale. Când telescoapele au devenit mai puternice, mai 
ales odată cu lansarea lui Hubble, găurile negre au putut fi observate. 
Se ştie astăzi că centrul galaxiei noastre este o gaură neagră. Au fost 


descoperite gauri negre in centrul celor mai multe galaxii precum si in 
alte locuri din Univers. 

Matematicianul Stephen Hawking a construit mai multe modele 
teoretice ale gaurilor negre. Hawking crede ca este posibil ca gaurile 
negre sa fie intrari intr-un hiper-spatiu-timp care sa raspunda in alte 
galaxii sau chiar universuri paralele. „Legile naturii, asa cum le 
cunoaștem, dispar în zona găurii negre dar, adaugă el, informaţia se 
păstrează. Este greu să eviti o referire la Dumnezeu atunci când 
vorbeşti despre găurile negre.” 

Găurile negre nu sunt ultimul mister al Universului. Masa vizibilă 
a Universului este încă insuficientă pentru a explica de ce galaxiile şi 
gru- purile de galaxii stau împreună. 

Unii au propus existenţa aşa zisei materii invizibile care are masă 
dar nu absoarbe și nici nu reflectă lumina. 

Structura acestei materii ar trebui să fie deosebită de tot ce 
cunoaștem noi. Poate exista așa ceva? 

Răspunsul ni-l dă tot relativitatea. Dacă asemenea materie 
invizibilă există, spaţiul ar trebui să se curbeze în jurul ei. Telescopul 
Hubble a observat astfel de curburi neeuclidiene ale razelor de lumină 
în anumite regiuni ale Universului care dealtfel se văd pustii. Există 
deci misterioasa materie invizibilă. 

Aici urmează însă altă surpriză. Materia invizibilă este atât de 
multă încât universul ar trebui să implodeze. În realitate însă, 
expansiunea lui s-a accelerat în ultimele câteva miliarde de ani. 

Explicaţia o are o altă ipoteză a lui Einstein: constanta universală. 
Vă amintiţi că el credea în existenţa unei forțe care împiedică implozia 
Universului. 

Ştim astăzi că această constantă este o energie misterioasă numită 
energia invizibilă. Această energie invizibilă continuă să acționeze 
asupra spaţiului, făcând Universul să se dilate. 

Va duce această dilatare a Universului la dispariţia lui finală ca un 
balon care se sparge pentru că l-ai umflat prea tare? Sau va imploda în 
sine însuși într-un ocean de foc? Va îngheţa sau se va praji? 

Ultimele cercetări sugerează că relația materie invizibilă / energie 
invizibilă este atât de bine reglată încât Universul îşi va încetini 
expansiunea infinitezimal fără să se oprească. Cu alte cuvinte nu va 
dispărea niciodată. O altă reglare perfectă a Cosmosului. 


Faptul ca creierul uman poate dezlega enigme dincolo de sfera 
experienţei si percepției umane ridica însă chiar si pentru Einstein o 
întrebare de natură escatologică. 


Ceea ce va rămâne veşnic neînțeles cu privire la lume este inteligibilitatea ei. 


„Fizica şi realitatea” 1936 


___ De ce pot oamenii să creeze modele rationale ale Universului? 
Intrebarea a fost ridicată deja de Platon în Thimeus (360 î.H.) și până 
astăzi nimeni nu a venit cu un răspuns mai bun decât gânditorul grec: 


Fiind astfel creată, lumea a fost alcătuită după chipul a ceea ce este înțeles prin 


rațiune şi minte... 


Răspunsul la care invită întrebarea lui Einstein și răspunsul lui 
Platon este că mintea omului nu a fost creată doar ca un instrument de 
navigație prin spaţiul si timpul unei vieți terestre. 

Faptul că putem înţelege şi imagina dimensiuni ale Universului 
dincolo de sfera existenţei noastre, că vorbim aici despre galaxii şi găuri 
negre, dovedește că nu am fost creați doar pentru aici şi acum. 

Geneza și Apocalipsa ne spun că după aceea urmează o altă 
călătorie, printre galaxii, pentru care am fost deja echipați cu un sistem 
intelectual de navigație. 

Să ne ridicăm ochii spre ele. 


DARWIN PRIVIT DINAUNTRUL SAU 


Originea Speciilor, cartea care a lansat cea mai faimoasă 
controversă moderna, are la bază două observaţii simple. Prima 
observaţie este aceea că speciile înrudite se găsesc pe teritorii 
învecinate. A doua este aceea că fosilele speciilor dispărute de pe un 
anumit teritoriu sunt înrudite cu specii care trăiesc pe același teritoriu. 

Concluzia lui Darwin este că speciile înrudite au un strămoș 
comun. Mecanismul pe care l-a propus pentru a explica această 
concluzie este selecția naturală. Ideea lui Darwin are la bază observaţii 
foarte riguroase făcute de el în timpul călătoriei de cinci ani în jurul 
lumii. Conceptul modificării prin selecție naturală este astăzi atât de 
bine documentat în genetică și microbiologie, încât este imposibil de 
ignorat. 

Darwin face însă un pas mai departe și propune o teorie generală 
a lumii vii. Ceea ce face ca această teorie să fie controversată nu este 
biologia, ci metafizica ei. Darwin a fost primul în istoria omenirii care a 
oferit o explicaţie plauzibilă a ordinii biologice fără apelul la Creator. În 
cuvintele lui Richard Dawkins: 


Darwin a făcut posibil ca un ateu să fie împlinit intelectual. 
Richard Dawkins -The Blind Watchmaker 


De aceea, cand vorbesc despre Darwin nu ma intereseaza in 
primul rand originea speciilor, ci originea ordinii. Inainte de a discuta 
aceasta problema, vom încerca să intrăm putin în pielea lui Darwin si 
sa privim lucrurile prin ochii lui. 

Robert FitzRoy, tanarul comandant al goeletei regale Beagle, a 
primit ordin in 1831 sa navigheze in jurul lumii. Expeditia avea un 
caracter stiintific si trebuia sa exploreze coasta Americii de Sud. O alta 
misiune a expeditiei era sa returneze trei membri convertiti ai triburilor 
din Terra Fuego la ei acasă, după ce fuseseră instruiți ca misionari în 
Anglia. Plănuită pentru doi ani, expediţia avea să dureze cinci, din 
cauza scrupulozitatii ştiinţifice a lui FitzRoy, care nu ridica niciodată 
ancora înainte de a fi încheiat investigația riguroasă a întregului ținut. 


Pentru a pastra disciplina de fier necesara in lunga calatorie pe 
mari pustii intr-o epoca fara telecomunicatii, comandantul nu avea voie 
sa interacționeze neoficial cu echipajul. Temându-se de efectele 
singurătăţii îndelungate, FitzRoy l-a invitat pe Charles Darwin să-i fie 
oaspete în calitate de naturalist al expediției. Corabia avea deja un 
naturalist, dar FitzRoy plănuia să folosească expediţia Beagle ca pe o 
ocazie de a demonstra temeiul științific al creationismului biblic si avea 
nevoie de cineva care să-i împărtășească convingerile şi dedicatia. 
Darwin absolvise teologia la Cambridge, unde excelase în studiul 
botanicii și al teologiei naturale. Un viitor pastor cu pasiune de 
naturalist părea alegerea potrivită. 

Echipat cu o Biblie, două pistoale si un lant cu două capete de fier 
(arma de luptă urbană inventată de britanici pentru străzile periculoase 
din colonii), Darwin se îmbarcă pe Beagle. Ceea ce nu putea anticipa 
comandantul era însă metamorfoza pe care Charles o va trăi în timpul 
călătoriei. 

În câteva săptămâni, Beagle a atins coastele Americii şi a început 
să navigheze spre sud. Darwin începe să isi pună primele întrebări. 

Există animale unice în America de Sud. Aceleași animale, într-o 
versiune modificată, se regăsesc în fosilele la fel de unice de pe 
continent. De ce sunt fosilele înrudite cu speciile vii din același ținut? 

Două specii de strut, despărțite de Rio Negro, sunt atât de 
asemănătoare una cu alta încât se pot confunda la prima vedere. De ce 
sunt speciile asemănătoare de regulă învecinate? Fără Rio Negro 
curgând între cele două specii, oare nu ar fi fost astăzi una singură? 

Ideea descendentei prin modificare se naște în mintea lui Darwin. 

Navigând spre sud, corabia a atins în sfârșit Terra Fuego unde 
FitzRoy i-a debarcat pe cei trei misionari indigeni. Spre dezamăgirea 
lui, cei trei indigeni convertiți s-au reîntors imediat la obiceiurile şi 
comportamentul păgânilor pe care ar fi trebuit să-i convertească. 
Frustrarea căpitanului este amplificată de atitudinea absolventului de 
teologie la Cambridge. Darwin vede în de-convertirea neaşteptat de 
rapidă a indigenilor nu apostazie, ci doar triumful naturii asupra 
culturii victoriene. 

Traversând Strâmtoarea Magellan, Beagle pătrunde în apele 
Pacificului şi se îndreaptă spre nord. Într-o noapte, pe când se afla în 
Chile, un cutremur a ridicat coasta cu un metru. În zilele următoare, 


călătorind prin Anzi la înaltă altitudine, Darwin descoperă o pădure 
fosilizată. Copacii făceau parte dintr-o specie care crește pe țărmul 
mării. Este posibil ca această pădure să fi fost mai întâi scufundată în 
ocean si după aceea ridicată la altitudine? Daca da, în câte milioane de 
ani? 

Izolat la sute de mile la vest de continent si populat de vietati 
nemaivazute, arhipelagul Galapagos este următoarea ţintă a expediției. 

Era consensul comunităţii științifice de atunci că distribuția 
geografică a plantelor și animalelor poate fi cel mai bine explicată prin 
faptul că Dumnezeu le-ar fi creat instantaneu în mai multe centre 
numite „centre de creație”, fiecare cu fauna si flora lui, adaptate la 
condiții locale. Prin izolarea lui în mijlocul Pacificului şi prin natura 
unică a speciilor care îl populau, arhipelagul Galapagos părea un astfel 
de centru. În cuvintele medicului din filmul „Master and Comander; 
the far Side of the World”: „întrebarea este dacă (speciile din 
Galapagos) au fost făcute cum sunt ori s-au făcut singure.” La fel ca 
medicul din film, FitzRoy şi Darwin credeau, fiecare în felul său, că 
răspunsul se află în Galapagos. 

Odată debarcati, cei doi sunt întâmpinați de o lume stranie. 
Pentru Darwin, ideea care începuse să se nască deja în America de Sud 
se conturează mai precis. Vorbind despre Galapagos, Darwin va spune: 


Lucrul cel mai surprinzător cu privire la locuitorii insulelor este asemănarea cu 
aceia ai celui mai apropiat continent, fără să fie de fapt aceeaşi specie. Ar putea fi 
oferite mai multe exemple care să ilustreze acest fapt. Voi oferi unul singur. 
Arhipelagul Galapagos se află situat sub ecuator, intre 500 si 600 mile distanţă de 
țărmurile Americii de Sud. Aici, aproape fiecare creatură din apă sau de pe uscat 
poartă amprenta clară a continentului American. Există 26 specii de păsări de uscat 
şi 25 dintre ele au fost clasificate ca specii distincte. Și totuşi, asemănarea strânsă a 
acestor păsări cu specii americane se vede în fiecare caracteristică, în obiceiuri, 


gesturi şi tonul vocii. 


Beagle navighează apoi spre Australia, unde Darwin se întreabă 
de ce marsupialele se află în jumătatea de sud a lumii în timp ce 
placentatele ocupă partea de nord. Ideea evoluţiei separate a celor 
două grupe de mamifere i se pare singura explicaţie logică. 


Insula Madagascar este urmatorul popas. Explorarea formidabilei 
diversitati de plante si animale de aici îl va conduce pe Darwin la o alta 
întrebare. De ce fauna din Galapagos este asemănătoare cu cea din 
America de Sud, iar cea din Madagascar cu cea din Africa, deși cele 
două insule oferă medii identice. Dacă cele două insule sunt centre de 
creație, de ce Dumnezeu nu a creat aceleaşi specii pe amândouă, ci a 
ales să creeze specii asemănătoare cu specii continentale învecinate? De 
ce Dumnezeu nu a creat și mamifere terestre pe Galapagos, ci doar 
păsări, mamifere acvatice și reptile asemănătoare cu cele din America 
de Sud? Nu cumva, se întreabă Darwin, speciile din Galapagos au 
descins, prin modificare, din câteva exemplare sud-americane aduse de 
vânt sau curenţi, în timp ce speciile din Madagascar au descins în 
același mod din specii africane? 

Intors acasă, Darwin se bucura deja de prestigiul unui naturalist 
autentic, pe baza corespondenţei din timpul expediției și a exponatelor 
de fosile și specimene expediate din toate porturile. După ce se 
căsătoreşte si se retrage la tara, Darwin începe o cercetare intensă a 
datelor colectate în timpul expediției. Conștient de limitele lui, 
colaborează cu botanisti, zoologi si paleontologi pentru a găsi 
răspunsul la o întrebare care îl frământa deja în ascuns: care este 
originea speciilor? 

Darwin studiază secretele selecţiei raselor de animale, crește și 
împerechează porumbei si cultivă orhidee. Studiază geologia 
gradualistă a lui Lyell si teoriile evoluționiste ale lui Lamarck bazate pe 
ideea eredității trăsăturilor dobândite. 

Evolutionismul era acceptat pe atunci doar de către filozofi 
materialisti și politicieni radicali ca socialiștii francezi sau comuniștii 
germani. 

Ideea de care avea nevoie o va găsi în 1838 într-un eseu al 
matematicianului si economistului german Thomas Malthus. Malthus 
sustine ca populatia se inmulteste in progresie geometrica, 
(1,2,4,8,16...), în timp ce resursele se înmulțesc doar în progresie 
aritmetică, (1,2,3,4...). Presiunea pentru producerea de resurse duce la 
optimizarea producției și a societăţii, dar şi la reglarea creșterii prin 
războaie și foamete. 

Convins că a descoperit secretul pe care îl căuta, Darwin aplică 
malthusianismul la toată lumea vie. Principiul este simplu şi va fi 


numit selecţie naturală. Fiecare individ naște urmași asemănători lui. 
Fiecare urmaş prezintă însă şi variații caracteristice de la originalul 
părinţilor. Nu toți urmașii supraviețuiesc până la reproducere. Dacă nu 
ar fi așa, fiecare specie ar umple pământul. Lupta pentru existenţă face 
ca acei urmași care au variaţii favorabile supravieţuirii să aibă şanse de 
reproducere mai mari, transmițând aceste variații favorabile urmașilor. 
Speciile se modifică în milioane de ani prin acest mecanism, spune el. 

Exemplul favorit al lui Darwin îi constituie varietatea de cintezoi 
din Galapagos. Mai multe specii de cintezoi se deosebesc între ele prin 
forma ciocului. 

Darwin va arăta că hrana specifică oferită de mediul fiecărei 
insule a exercitat o presiune selectivă asupra fiecărei specii de cintezoi. 
Cei care mănâncă insecte de sub scoarță au dezvoltat un cioc lung și 
ascuţit, cei care mănâncă fructe, un cioc potrivit pentru cules etc. 

Ideea fundamentală a lui Darwin este aceea că formarea speciilor 
este un proces aleatoriu, dezvoltat prin selecție naturală la 
interacțiunea dintre mutatiile accidentale și schimbările nu mai putin 
accidentale de mediu, de-a lungul imenselor ere geologice definite de 
Lyell. 

Darwin a amânat timp de 25 de ani publicarea concluziilor lui. 

Pe lângă motivele legate de teama cu privire la recepţia ideii, era 
conștient de lacuna pe care o reprezenta necunoașterea mecanismului 
eredității. 

În ciuda acestui handicap, Darwin a avut totuşi intuiţia de a nu 
așeza ideea lui Lamarck despre transmiterea ereditară a trăsăturilor 
dobândite, la baza teoriei sale. 

El credea că selecția naturală acționează asupra unor mutații 
accidentale. 

Considera de asemenea că pentru a face posibilă acumularea 
evolutivă de caractere moștenite, unitățile de informatie ereditară (ceea 
ce numim astăzi gene), trebuie să rămână nealterate de-a lungul 
generațiilor. 

Ca să folosim un termen familiar, Darwin a avut intuiţia că 
informaţia ereditară nu se transmite analog, ci digital. Aceasta 
înseamnă că nici un bit de informaţie ereditară care a fost vreodată 
selectat pentru supraviețuire nu s-a pierdut. 


Nu avea de unde sa stie ca in timp ce el publica Originea 
Speciilor, un calugar ceh numit Gregor Mendel tocmai descoperea 
acest mecanism, experimentand cu boabe de mazare. 

Aceasta a facut ca darwinismul sa supravietuiasca celorlalte teorii 
evolutioniste, dupa descoperirea geneticii. 


DARWIN PRIVIT DIN AFARA 


Stim astăzi că informaţia ereditară este transmisă prin molecula 
de ADN într-o bază de patru. Pentru comparaţie, computerele noastre 
folosesc o bază binară (0,1). Toate informaţiile cuprinse în această carte 
sunt combinaţii de 0 şi 1. Ereditatea este un sistem digital de stocare si 
transmitere a informaţiei în baza patru. Informaţia genetică nu se 
pierde, dar se poate recombina. 

Pe la 1930, Theodosius Dobzhansky a formulat sinteza modernă 
între darwinism si genetică, numită neodarwinism. Dobzhansky 
așează mutatiile aleatorii la baza schimbării prin selecţie naturală. 
Ideea este că mutatiile apărute spontan pot fi neutre, dăunătoare sau 
benefice pentru adaptare. 

Mutatiile dăunătoare vor fi eliminate prin selecția naturală. 

Mutatiile neutre rămân în ADN-ul urmașilor și poartă numele 
convenţional de „gene false”. Când o specie se naște din alta, va prelua 
mutatiile neutre în ADN, în felul acesta, ipoteza strămoșului comun 
poate fi verificată prin citirea ADN-ului speciilor înrudite. De aceea 
una dintre liniile de bătaie dintre creationism si evolutionism este 
problema genelor false. Dacă genele false au o funcţie, atunci fac parte 
dintr-un plan comun al organismelor asemănătoare. Dacă nu, sunt 
simple mosteniri ale stramosului comun. 

Mutatiile benefice sunt foarte rare, dar odată cu creșterea unei 
populații probabilitatea lor creşte. Selecția naturala va alege acele 
mutații care sunt favorabile supraviețuirii si reproducerii, ducând la 
specii noi. 

Neodarwinismul implică un model matematic al evoluţiei bazat 
pe rata mutatiilor, rata creşterii unei populații și rata schimbărilor de 
mediu. Acest model este aplicat astăzi nu numai la teoria evoluției, ci 
mai ales la lumea mult mai tangibilă a microorganismelor care, aşa 
cum stim, evoluează sub presiunea selectivă a antibioticelor. 

Trecerea darwinismului de la vorbe la cifre este una din 
explicațiile credibilitatii de care se bucură astăzi în toate mediile 
intelectuale. 


Studiile lui Dobzhansky au atras atentia unui biolog creationist 
numit Frank Marsh. Marsh recunoaste ca Dumnezeu a creat fiintele vii 
„după soiul lor”, dar ne aminteşte că Biblia nu ne spune cum a definit 
Dumnezeu soiurile. Ni se spune de asemenea că Adam este cel care a 
dat nume animalelor și „ce nume îi dădea omul acela îi era numele 
lui”. Dumnezeu nu i-a sugerat lui Adam cum să clasifice animalele. 
Taxonomia biblică nu este științifică, pentru că se face pe criterii 
locomotorii: au sau nu au înotătoare, se târăsc pe pântece, merg pe 
patru picioare etc. De exemplu, în Leviticul 11, liliacul este aşezat între 
păsări pentru că zboară. Așa stând lucrurile, nu putem identifica 
conceptul modern de specie cu soiurile din Biblie. 

Nu există, susține Marsh, o documentare solidă a evoluţiei la 
nivelul ordinelor şi genului în raportul fosilelor sau în codul genetic. 
Există însă, spune el, o documentare foarte solidă a evoluției la nivelul 
familiei (canine, feline etc.). În lumina celor de mai sus, Marsh nu găsea 
nici un motiv biblic să respingă aceste dovezi. 

Marsh a contribuit la ediția 1956 a SDA Bible Commentary unde 
ideile lui pot fi găsite în prefața la primul volum. În articolul din Bible 
Commentary, Marsh foloseşte un termen inventat de el: „bara-min”, 
(în ebraică, bara-a crea, min-soi), ca să desemneze ,,soiurile”, asa cum 
le-a creat Dumnezeu. În spatele cuvântului baramin se află ideea că 
soiurile din Geneza nu sunt identice cu conceptul de specie asa cum l-a 
definit Charles Linneus în sec XVII. Marsh susținea că omul este 
singurul baramin nealterat de evoluţie. 

Dobzhansky a așezat mutatiile genetice la baza procesului de 
selecție naturală și a dat astfel darwinismului o bază riguros ştiinţifică. 
Marsh a acceptat ideea lui Dobzhansky, dar a respins mega-evolutia și 
a refuzat să accepte că omul ar fi produsul unui proces darwinian. 
Dobzhansky l-a menţionat în scrierile lui ca pe singurul creationist ale 
cărui opinii aveau greutate ştiinţifică. 

În corespondența lui cu Marsh, Dobzhansky i-a atras însă atenţia 
asupra unei probleme care reprezintă de fapt problema critică a 
modelului său creationist. Întrebarea lui Dobzhansky este: cum a putut 
speciatia la nivelul familiei să se dezvolte in numai câteva milenii? 
Molecula de ADN are o rată foarte înceată de schimbare numită ceasul 
molecular. Ceasul molecular are o viteză de 1% la un milion de ani. 
Asta poate însemna două lucruri. Dacă istoria vieții este de numai 


cateva milenii (sau, in ipoteza, chiar milioane de ani), speciile sunt 
practic fixe. Daca istoria vietii este de ordinul sutelor de milioane de 
ani, aceste sute de milioane implicand schimbari ciclice in clima, 
mișcări tectonice, extinctii în masă si renasteri, vulcani, glaciatii si 
asteroizi, adică imense presiuni selective repetate, evoluţia vieții nu 
este numai posibilă, ci chiar probabilă. 

Problema fundamentală a controversei creatie-evolutie este deci 
cea a timpului. Problema timpului face ca aceasta să fie astăzi în 
principal o controversă între aceia care cred că straturile geologice 
(împreună cu raportul fosilelor) reflectă o istorie de ordinul sutelor de 
milioane de ani şi aceia care cred că acestea sunt rezultatul potopului 
biblic. 

Geologia potopului îşi are originea în lucrarea lui Thomas Burnet 
(1635-1715), Telluris Theoria Sacra. Burnet a fost primul care a încercat 
formularea unei teorii științifice a reliefului, cutremurelor și vulcanilor 
din perspectiva potopului biblic. Newton l-a admirat foarte mult, iar 
clericii l-au suspectat de erezie. Câteva teme familiare: pământul 
original într-o eternă primăvară, fără munţi înalți si prăpăstii, cu 
dealuri si câmpii line, apoi potopul, apa subterană proiectând stânci 
uriaşe în văzduh, relieful devastat după potop, munţii înalți şi 
prapastiosi ca semn al blestemului postdiluvian, cărbunii arzând sub 
pământ şi provocând vulcani și cutremure, gata să îl nimicească pe 
antichristul prin foc în ziua judecății (de aceea, explică Burnet, există 
atâta cărbune în Italia). 

Alături de Bacon şi Newton, Burnet a fost unul din favoriţii 
protestanților americani din secolul XIX. Vederile lui au devenit parte 
dintr-o anumită cultură biblică care s-a păstrat. De aceea, multi creştini 
le acceptă astăzi ca fiind chiar punctul de vedere al Bibliei. 

Totuși Biblia nu susţine că potopul a remodelat radical geologia 
planetei. Moise aşează în scrierile lui grădina Eden într-un cadru 
geologic neschimbat după potop. Biblia nu susţine nici că petrolul și 
fosilele au apărut după potop. Noe şi-a acoperit corabia cu smoală. 

Ştim astăzi că munţii, cutremurele și vulcanii sunt rezultatul 
mișcării plăcilor tectonice. Planeta Marte nu a avut potop, dar are un 
munte vulcanic mai înalt decât Everestul și un canion mai mare decât 
oricare canion terestru. Misiunile Apollo au colectat roci vulcanice pe 
Lună. Toate acestea erau necunoscute acum câteva decenii. 


Modelul popular conform căruia scoarța terestră a fost 
remodelată de potop a fost infirmat nu de un evolutionist, ci, in mod 
paradoxal, de cel mai reputat campion al creationismului în lumea 
științei. Louis Agassiz a fost ultimul naturalist creationist dupa 
publicarea Originii Speciilor în 1856. Fiind elveţian de origine, Agassiz 
a studiat mișcarea ghețarilor din Alpi şi a constatat că aceștia lasă în 
urmă anumite zgârieturi specifice pe suprafaţa rocilor, precum. și 
îngrămădiri de pietre, pământ şi stânci care, conform legilor fizicii, nu 
pot fi în niciun caz efectul apei în stare lichidă. 

Agassiz a dovedit astfel că multe dintre formațiunile puse pe 
seama potopului sunt de fapt rezultatul glaciatiunii, (un exemplu 
familiar nouă, românilor, fiind Vârful Retezat), și că Europa şi America 
de Nord au fost acoperite de ghețari. 

Teoria lui Agassiz a fost confirmată de măsurători moderne. Știm 
astăzi că lumea a fost inundată la încheierea ciclului glacial. O dovadă 
convingătoare o reprezintă grota Cosquer din Franţa. 

În 1985, exploratorul Henri Cosquer a descoperit o peşteră 
scufundată la 37 m sub nivelul Mării Mediterane. Acelaşi Cosquer a 
descoperit în 1991 un număr de 125 picturi rupestre și urme de habitat 
uman în peştera scufundată. Peştera a fost locuită in „timpul 
glaciatiunii, când nivelul Mediteranei era mult mai jos. Întrucât 
desenele au fost făcute cu cărbune, au putut fi datate cu C14 Vârsta 
indicată de carbonul radioactiv este de 27.000 de ani. 

Măsurătorile arată că nivelul oceanului planetar a crescut cu peste 
100 m. Două continente au fost scufundate. Civilizatiile aflate pe malul 
mării au fost inghitite de valuri. Marea Neagră, pe atunci un lac de apa 
dulce şi centru de civilizaţie, a fost inundată de apele Mediteranei care 
au spart Bosforul. Australia a fost izolată. 

Este interesant că anticii nu erau în necunostinta de toate acestea. 
Platon ne oferă replica unui preot egiptean atunci când Solon i-a 
explicat cum calculau grecii vârsta lumii adunând genealogii de la 
potop. Preotul i-a replicat cu dispreţ că aceste genealogii sunt tradiții 
ale păstorilor de capre care au supraviețuit distrugerii civilizației si că 
istoria scrisă, aşa cum o aveau egiptenii, oferea singura cronologie 
credibilă. Preotul a așezat potopul pe la anul 7000 î.H, adică data 
acceptată de geologi pentru inundația globală la sfârșitul ciclului 
glacial şi data la care Septuaginta așează facerea lumii. 


Problema cea mai dificilă pentru geologia potopului o constituie 
însă existenţa straturilor geologice. Planeta are structura unei plăcinte 
cu foi. Foile, respectiv straturile geologice, se deosebesc prin două 
lucruri: ordinea verticală și tipurile de fosile. De jos în sus fosilele devin 
tot mai complexe şi mai asemănătoare cu speciile prezente. 
Evolutionistii cred că straturile geologice reprezintă istoria evoluției 
vieţii pe planetă. Creationistii cred că straturile geologice sunt de fapt 
zonele ecologice îngropate la potop în ordinea creșterii apelor şi ca 
atare au aceeași vârstă. 

Controversa a fost puternic influențată de descoperirea metodelor 
de datare radiometrica. Se ştie că izotopii radioactivi tind spre formele 
stabile din sistemul periodic prin emisia de neutroni. Când un element 
radioactiv este izolat în interiorul unei roci cristaline formată din 
magmă sau lavă răcită, raportul cantitativ între izotopul instabil și 
elementul stabil poate fi folosit pentru a calcula vârsta rocii. Datările 
radiometrice confirmă ipoteza timpului adânc şi vârsta progresivă de 
jos în sus a straturilor geologice. Este de remarcat faptul că şase izotopi 
diferiți conduc la date geologice similare. Creationistii susțin de obicei 
că viteza de înjumătățire a izotopilor poate varia si că in mod special 
ratia C14/C12 a fost afectată de potop. 

Există aici o dilema interesantă. Am afirmat deja că armonia 
constantelor universale este principalul argument cosmologic în 
favoarea existenţei lui Dumnezeu. Dacă una din constantele universale 
ar fi ușor modificată, Universul s-ar dezintegra. Problema este că 
fidelitatea ceasurilor radiometrice are la bază tocmai acest caracter 
constant al uneia dintre cele patru forțe fundamentale ale atomului 
(forța slabă). 

Pentru a demonstra credibilitatea măsurărilor radiometrice, 
partizanii timpului adânc au apelat la testări independente. 

Una dintre metode constă în a compara vârsta indicată de 
mișcările tectonice cu vârsta indicată de ceasurile radiometrice. Un 
exemplu este chiar arhipelagul Galapagos, care i-a sugerat lui Darwin 
ideea lui „periculoasă”. 

Galapagos sunt insule vulcanice. Tot grupul alunecă spre vest cu 
câțiva centimetri pe an. În capătul din est al arhipelagului se află un 
vulcan activ. Deasupra lui se află cea mai nouă insulă. La extrema 
vestică se află cele mai vechi insule. Fiecare insulă s-a format din același 


vulcan, şi apoi a alunecat spre vest. Poti calcula vechimea fiecărei 
insule prin doua metode: distanţa față de vulcan (în raport cu viteza 
derivei spre vest) și datarea radioactivă a rocilor vulcanice. Ambele 
metode dau aceeași vârstă pentru fiecare insulă în parte. 

Mai mult, aşa cum a observat Darwin (care nu ştia despre deriva 
spre vest), schimbarea condiţiilor de la cenușă vulcanică la junglă 
tropicală sau teren stâncos a antrenat adaptări specifice la speciile 
izolate de pe insule. 

Dendrocronologia este metoda favorită de calibrare a datării cu 
C14. Așa cum se ştie, copacii adaugă un inel în fiecare an. Numărul de 
inele ne dă vârsta copacului. Există în California câțiva pini ale căror 
inele indică o vârstă de câteva mii de ani. Dacă adăugăm vârsta 
dendrocronologica a copacilor morți, ajungem la peste 9.000 de ani. 
Datarea cu C14 indică un număr de ani egal cu numărul inelelor 
pentru copacii încă vii şi coroborează vârsta copacilor morți sugerată 
dendrocronologic. 

O altă metodă recentă de datare alternativă este vârsta ghețarilor. 
Fiecare an aşează un strat nou de zăpadă pe ghețari. Cu timpul, aceste 
straturi se comprimă, devenind un fel de foite de plăcintă. O foiţă 
pentru fiecare an. Ruşii au săpat deja până la 800.000 de straturi si au 
găsit polen și bacterii în toate. 

Cei mai mulți arheologi creştini sunt înclinați astăzi să accepte că 
genealogiile biblice nu constituie baza unei cronologii reale a istoriei. Ei 
nu au probleme cu o istorie de zece mii de ani și cunosc teologi 
conservatori care împing creatiunea cu 30.000 de ani în urmă. Un 
profesor (creationist) de la Universitatea La Sierra din California sugera 
într-o publicaţie recentă 200.000 de ani pentru perioada cuprinsă în 
genealogiile dinainte de potop. 

Chiar si aşa, datele obținute in geologic și raportul fosilelor ne 
aşează în fața unei dileme greu de rezolvat. Problema nu constă într-o 
istorie microbiană de 3,5 miliarde de ani și nici o istorie a evoluţiei 
vieții multicelulare prin predatie si moarte la nivelul moluștelor sau a 
batracienilor. O evoluţie a vieții inteligente, care se bucură, suferă și se 
teme de moarte, prin predatie, catastrofe şi suferință de 200.000 de ani 
nu contrazice doar litera Scripturii, ci însăşi imaginea biblică a unui 
Dumnezeu bun, milos, implicat și atotputernic. 


Si, asa cum remarca Cristopher Hitchens, un Dumnezeu care Se 
descoperă numai dupa 200.000 de ani de istorie umană nu este un 
Dumnezeu căruia să-i pese. 

Si de aici se naște o altă întrebare. Suntem siguri că putem 
cunoaște trecutul cu adevărat? 


BIBLIA ȘI REALITATEA 


Karl Popper, cel mai influent logician al timpului nostru, ne-a 
oferit definiția conceptului modern de teorie științifică. O teorie este 
științifică atunci cand este falsificabilă. Noţiunea de falsificabilitate 
implică ideea că teoria științifică este la origine o ipoteză care cuprinde 
o serie de predicții cu privire la ceea ce vom observa în natură, și că 
dacă una singură dintre aceste predicții este contrazisă de fapte, teoria 
a fost falsificată, adică infirmată prin rezultate experimentale. Dacă 
predicțiile se împlinesc, ipoteza a fost confirmată ca teorie viabilă. 

Înainte de Popper, noţiunea de teorie științifică avea la bază 
definiţia lui Francis Bacon. Bacon a definit știința ca pe un proces prin 
care observaţiile sunt explicate prin teorie și apoi testate prin 
experiment. Ceea ce a dus la schimbarea paradigmei î în secolul XX nu a 
fost un capriciu al lui Popper, ci criza fizicii. În secolul XX, un fizician 
nu mai explica observaţii, ci crea modele matematice ale 
comportamentului particulelor subatomice pe baza cărora prezicea ce 
vor indica aparatele de măsură. Savantul modern nu mai pretindea că 
descrie realitatea, ci că încearcă să creeze modele matematice viabile ale 
realității. Realitatea în fizica cuantică nu putea fi descrisă, nici 
imaginată. 

Abandonarea lui Bacon are două consecințe pentru conflictul 
creationism-evolutionism. Prima are de-a face cu felul în care 
înțelegem realitatea. Savantii nu mai au optimismul lui Bacon cu 
privire la fidelitatea bunului simţ. Ceea ce se cere de la știință este un 
model care să explice și care să stea în picioare la testul falsificabilitatii. 
Cu alte cuvinte, să facă predicții care să se împlinească integral. 

A doua are de-a face cu felul în care înțelegem Biblia. Să ne 
ocupăm mai întâi de prima consecinţă. 


Folosind limbajul lui Bacon, creationistii sustin ca darwinismul nu 
este o teorie stiintifica, pentru ca nu are la baza observatia in timp real 
sau experimentul in laborator. Teoria evolutiei este contraintuitiva. 
Nimeni nu a văzut evoluţia speciilor. Nimeni nu o poate imagina. 
Teoria evoluţiei implică un număr aproape infinit de mutații într-o 
perioadă de timp absolut inimaginabilă. Este o teorie care recunoaşte 
că nu ştie despre ce vorbeşte. 

Evolutionistii preferă limbajul lui Popper. Ei vor arăta că 
darwinismul este un model al realității care trebuie judecat prin 
puterea de a explica şi a prezice. Creationismului îi lipsesc aceste două 
calități, spun ei. 

Un evolutionist va cita de regulă următoarele predicții falsificabile 
care nu au fost deocamdată falsificate: 

- ipoteza strămoșului comun poate fi verificată sau falsificată în 
genetică. Fiecare nouă decodare de ADN confirmă conceptul 
darwinian al strămoșului comun; 

- istoria mutatiilor înscrise în codul genetic poate fi considerată o 
istorie a vieţii așa cum ciorna unui manuscris reflectă istoria unei cărți. 
Aceste mutații pot fi comparate cu raportul fosilelor. Cele două se pot 
falsifica sau confirma reciproc. Este știut însă că structura ADN-ului 
implică o ordine similară cu aranjamentul fosilelor în straturile 
geologice; 

- fosile noi sunt descoperite numai în acele straturi și locuri unde 
aparțin în teoria evoluţiei. De exemplu, așa cum s-a remarcat adeseori, 
dacă se va găsi o singură fosilă de iepure în cambrian sau o singură 
fosilă umană în cretacic, teoria evoluţiei ar fi falsificată; 

Câteva metode de datare radioactivă se confirmă reciproc si 
confirmă vechimea relativă a straturilor geologice. Oricine știe că aici 
există si erori. Ceea ce definește însă valoarea acestor măsurători nu 
este absenţa excepțiilor, ci consistenţa statistică a rezultatelor. 

Pe de altă parte, spun ei, nu există nicio fosilă care să sugereze 
răspândirea animalelor din Turcia în toată lumea. Nu există o singură 
măsurătoare radiometrică care să arate că straturile geologice au 
aceeași vârstă. Nu există un singur exemplu de fosile aparținând unor 
ere geologice diferite amestecate împreună de apele potopului. 

Creaționismul răspunde în termenii lui Bacon. Există goluri în 
istoria fosilelor și foarte puține verigi intermediare. Selecția naturală nu 


are putere creativa. Nu cunoastem un mecanism darwinian care sa 
explice in detaliu formarea organelor complexe incepand de la flagelul 
bacteriei la structura creierului sau doar a ochiului. Natura manifesta 
exemple de „complexitate ireductibila” (Michael Behe „Darwin's Black 
Box”) care nu se pot explica prin procese evolutive. 

Un bun exemplu al ciocnirii de paradigme este chiar unul dintre 
argumentele favorite ale darwinismului: evolutia balenei. Conform 
teoriei lui Darwin, mamiferele au evoluat pe uscat. Ca atare, balena 
trebuie sa aiba un stramos terestru. O dovada este bataia verticala a 
cozii. Numai viata terestră și sistemul de locomotie al mamiferelor 
implică o coloană vertebrală destul de puternică pentru unduirea 
verticală a corpului. Decodarea genomului balenei este considerată o 
confirmare a darwinismului, întrucât balena apare înrudită cu cămila. 
O serie de aproape treizeci de fosile formează un lanţ între un mamifer 
terestru copitat dispărut și balene. Alături de cal, balena este 
considerată cel mai bine documentat caz în teoria evoluţiei. 

Pe de altă parte un creationist va aduce argumentul baconian că 
nimeni nu are o explicaţie cât de elementară cu privire la mutatiile care 
ar fi făcut creierul balenei capabil de procese complexe ca ecolocatia 
sau respiraţia voluntară controlată de o singură emisferă a creierului în 
timpul somnului. 

A doua consecinţă a abandonării lui Bacon este, aşa cum am spus, 
legată de felul cum înţelegem Biblia. Alexander Campbell afirma că 
experienţa este baza adevăratei religii. Concepţia lui baconiană implica 
ideea că mintea umană este o tabula rasa, o tablă ștearsă, pe care 
informaţiile despre realitate sunt adăugate prin simţuri și explicate prin 
logică. Ca atare, descoperirea unui profet este similară cu realitatea. 

Ştim astăzi că mintea omului nu este o fabula rasa. Cultura, 
experiența anterioară, modelul conceptual al realității și materialul 
lexical influențează experiența percepţiei. Din acest punct de vedere, 
întrebarea nu este doar ce i s-a descoperit unui profet, ci şi în ce fel 
cadrul social-istoric şi concepţia personală au influenţat ceea ce el a 
văzut si a înțeles. 

Să luăm de exemplu cele şase zile din Geneza. Este clar că niciun 
muritor nu se poate afla înaintea Creatiunii nici măcar în viziune. O 
viziune este o experienţă în spaţiu si timp diferit, dar este totuși o 
experienţă în spaţiu si timp, în Cosmos. Pot cuvintele noastre să descrie 


actul creatiei? Au fost cuvintele Genezei dictate de Dumnezeu? Daca 
sunt cuvintele lui Moise, sunt descrierea unei viziuni, un poem liturgic, 
o tradiție moștenită, o concepție cosmologică? Moise pare sa vada 
Universul în aceiaşi termeni ca şi cosmologiile sumeriene. În ce măsură 
cosmologia timpului său a influențat modul în care a înţeles el 
Creatiunea? Dacă Geneza are la bază o viziune, aceasta trebuie să fi fost 
un model (ca și sanctuarul) al unei realități, nu realitatea în sine. 
Conform legilor percepţiei, acest model trebuia să fie compatibil cu 
experienţa senzorială și modelul conceptual ale realității lui Moise. 

Un alt exemplu sunt genealogiile biblice și numerele din Biblie în 
general. Toate culturile tribale au genealogii. Si așa cum au constatat 
coloniștii britanici în Africa, numărul generaţiilor a rămas constant în 
ultimele câteva generaţii. De aceea, este posibil ca numărul generaţiilor 
din Geneza să nu exprime vârsta lumii, ci capacitatea maximă a 
memoriei orale. Genealogiile tribale îl ajutau pe evreu să-și asume locul 
în poporul ales. În Noul Testament, genealogiile au ca scop să arate ca 
Adam (în Evanghelia după Luca) şi Abraham (în Evanghelia după 
Matei) au fost înlocuiți de lisus ca purtători ai legământului. Dincolo de 
aceasta, oare atunci când Pavel denunța falsa preocupare cu „basme 
evreieşti şi înşirări de neamuri fără sfârşit” nu se referea la faptul că nu 
mai suntem sub litera legii nici măcar în cronologie? 

Ceea ce vreau să arăt este că problemele epistemologice ale 
controversei creatie-evolutie nu sunt un simplu capriciu intelectual. In 
lumea reală, realitatea î însăși a devenit eluzivă. Si asa cum spunea 
teologul catolic Hans Kung, însuși caracterul eluziv al realității în care 
trăim, face ca nihilismul să devină legitim din punct de vedere 
intelectual. Este posibil, în lumina a ceea ce cunoaștem despre realitate, 
ca lumea noastră să fie gândită ca un simplu accident. Si, de asemenea, 
este posibil ca acest caracter eluziv şi nihilismul pe care îl implică să fie 
amândouă depăşite. 

Pentru aceasta, nu trebuie să rămânem însă într-un ghetou 
intelectual. Vom privi la realitate aşa cum se vede în lumea reală, fără 
să ne temem de întrebări tabu și fără să ne ascundem în spatele 
fariseicului zid de despărțire ridicat de cei care vor certitudini ieftine şi 
răspunsuri stereotipe. 


DARWIN SI ORIGINEA ORDINII 


Daniel Dennett susține că autoorganizarea lumii vii prin selecţie 
naturală este „ideea periculoasă a lui Darwin” (Daniel Dennett, 
„Darwin s Dangerous Idea: Evolution and the Meanings of Life”, 1995). 
Selecţia naturală este, după Dennett, un proces algoritmic suficient de 
puternic să explice totul, de la legile naturii și apariția Universului la 
apariţia și evoluţia vieții, a minţii și a societăților umane. 

Ideea „periculoasă” a lui Darwin constă în aceea că Universul este 
haos, fără direcţie si sens. Că interacţiunea haotică a lucrurilor si 
fenomenelor poate genera aparenţa de plan organizat, raționalitate, 
scop şi inteligenţă. Dar dincolo de aparente, totul este accident, haos, 
nimic. 

Aici se află esenţa conflictului. Să căutăm deci in primul rând sa 
înțelegem ideea. 

William Paley (1743-1805) este autorul argumentului clasic al 
creationismului. Să ne imaginăm, spunea el, că plimbandu-ne prin 
pădure, ne lovim cu piciorul de o piatră. Vom trece mai departe, fără să 
ne întrebăm cine a aşezat piatra în drum. Lucrurile banale nu necesită 
explicații. Ce se întâmplă însă dacă, în locul pietrei, pe cărare se află un 
ceas? O întrebare se va naște în mintea oricui: cum a ajuns ceasul aici? 


Când ne apucăm să cercetăm ceasul, înțelegem că piesele lui au fost făcute si 
asamblate cu un scop, că au fost modelate și potrivite între ele ca să producă 
mişcare, şi că mişcarea a fost reglată ca să arate ce oră este... concluzia inevitabilă 


este că ceasul implică un ceasornicar... 


Organismele vii, argumentează Paley, sunt mult mai complicate 
decât un ceas: 


Semnele unui plan organizat sunt prea puternice pentru a nu fi băgate în 
seamă. Organizarea implică un organizator. Organizatorul trebuie să fie o 


persoană. Persoana aceasta este Dumnezeu. 


Argumentul ceasului este convingator. Nu mai putin persuasiv 
este însă răspunsul lui Richard Dawkins în faimoasa lui carte The Blind 
Watchmaker — Ceasornicarul orb. 

Ideea lui Dawkins este ca argumentul ceasornicarului a fost o 
nevoie logică până la Darwin. Complexitatea organismelor si precizia 
adaptării organelor la funcţiile lor excludea ideea organizării spontane. 
Selecţia naturală însă poate explica cum jocul orb al întâmplării poate 
genera structuri care prezintă aparenţa unui plan bine gândit. „Darwin 
a făcut posibil pentru un ateu să fie împlinit intelectual” — spune el. 

Pentru a demonstra acest lucru, Dawkins încearcă să demoleze 
cealaltă metaforă favorită a creationismului: maimuța la mașina de 
scris. O maimuţă, jucându-se cu o maşină de scris timp de 4 miliarde 
de ani, nu ar reuși să „nimerească” operele complete ale lui 
Shakespeare. La fel de puţin probabil ar fi ca noi să existăm printr-un 
accident. 

Dawkins susține că este posibil și că poate demonstra 
experimental. 

Pentru aceasta, Dawkins şi-a programat computerul să joace rolul 
maimutei. Apoi a ales, nu tot Shakespeare, ci doar un rând din Hamlet: 
„Methinks it is like a weasel” („Mie mi se pare ca o nevăstuică”). 
Dawkins a anagramat cele 28 litere (sau spaţii) ale propoziției după 
cum urmează: 

wdltmnlt tdjpkwirzrezlmqco p 

Apoi a programat computerul sa copieze repetat anagrama cu 
schimbări aleatorii in ordinea literelor. „Mutaţia” cea mai apropiată de 
originalul lui Shakespeare era automat selectată pentru „reproducere”. 
Din copie în copie si din anagramare în anagramare, spune Dawkins, 
„Methinks it is like a weasel” a apărut pe monitor in timp ce el isi 
pregătea o gustare in bucătărie. Procesul este redat mai jos: 

Încercarea 1: see snxd ethaiygsw 

Încercarea 2: feiqgnic atztlmmxltkkggbvwil 


Incercarea 164: methinks it is like a weasel 
Cu alte cuvinte, maimuța într-adevăr nu va îl va nimeri pe 
Shakespeare, dar maimuța + selecţia naturală, da! 


Dawkins argumenteaza ca experimentul sau demonstreaza ideea 
ceasornicarului orb (sau a maimutei dactilograf)/ dovedind ca selectia 
naturală, acționând asupra unui sistem aleatoriu, poate genera 
aparenţa de plan organizat. 

Ideea poate fi redată grafic în felul acesta: 


Cu ocazia unui seminar de tineret, am prezentat argumentul lui 
Dawkins și i-am întrebat pe tineri dacă vad vreo gaură în logica lui. 
Mai mult de jumătate din mâini s-au ridicat imediat. 

Punctul orb al demonstraţiei lui Dawkins nu e greu de văzut. 
Dawkins a creat un algoritm mult mai complex decât rezultatul obținut 
prin încercări repetate. Drumul nu este un proces orb de la haos la 
ordine. Diagrama de mai jos reprezintă adevărata natură a ,,evolutiei” 
textului lui Shakespeare. 


Mai mult, argumentul lui Dawkins are de fapt două feţe. 

Computerul nu a creat o propoziţie (sunteți de acord că 
Shakespeare este autorul lui Hamlet), ci doar a spart o anagramă. 
Selecţia naturală nu are putere creatoare, la fel cum un computer nu 
poate compune o dramă ca Hamlet. Problema reală nu este dacă 


selectia naturala poate sa conduca la variatii in lumea vie. Nu cred ca 
exista multi credinciosi informati care sa aiba rezerve fata de acest 
concept. O lucrare publicată la Andrews University in Berrien 
Springs, MI, demonstrează că pescăruşii migratori care au învățat 
ritualuri noi de împerechere nu se mai pot împerechea cu membri ai 
grupului lor originar şi ca atare devin o specie înrudită nouă. Lucrarea 
ar fi putut fi publicată la oricare altă universitate. Andrews este însă o 
școală de misionari. Facultatea de biologie adiacentă pregătește 
profesori pentru şcoli creştine. Și de aici concluzia că mecanismul 
selecției naturale nu este incompatibil cu teologia biblică. 

Întrebarea nu este dacă selecţia naturală poate să spargă 
anagrama unui animal marin înscrisă în ADN-ul unui animal terestru. 
Problema reală este dacă ea poate crea un text de complexitatea şi 
dimensiunile codului genetic. Cel mai bun răspuns poate veni de la un 
genetician. 

Francis Collins, directorul proiectului care în 2000 a dus la 
descifrarea genomului uman, a numit codul genetic „limbajul lui 
Dumnezeu”. Ca savant şi credincios, Collins ne spune că: 

„experiența decodificării genomului uman şi descoperirea celui mai remarcabil 
dintre toate textele a fost atât o realizare științifică uimitoare cât şi o ocazie de 


închinare. 


Într-o dezbatere cu Dawkins găzduită de Time Magazine (13 
noiembrie 2006), Francis Collins a declarat: 


Doresc să afirm că în mai mult de un sfert de secol ca savant şi credincios, nu 
găsesc absolut nicio contradicție între a fi de acord cu Richard în practic toate 
concluziile lui cu privire la ordinea naturală si a spune că sunt totuşi capabil 
să accept si să îmbrățişez posibilitatea că există răspunsuri pe care ştiinţa nu le 
poate da cu privire la lumea naturală... găsesc multe din aceste răspunsuri în 


domeniul spiritual. 
In concluzia lui, Dawkins a replicat: 


Mintea mea nu este închisă... Dar divinitățile religiilor istorice mi se par 
uimitor de parohiale. Dacă există Dumnezeu, trebuie să fie mult mai mare şi mai 


incomprehensibil decât au conceput vreodată oricare teolog sau religie. 


Cuvantul care imi place cel mai mult in raspunsul lui Dawkins 
este „parohial”. Aici se află cheia problemei. Pentru a defini cuvântul 
parohial voi folosi o parabolă. 

Imaginati-va o inteligenţă virtuală care se trezește în computerul 
lui Dawkins. Această inteligenţă virtuală ar fi interesată să înțeleagă 
fraza lui Hamlet „methinks it is like a weasel”. Cerce-tând procesul 
algoritmic, va concluziona că fraza are un sens aparent, dar că de fapt 
este rezultatul unui proces aleatoriu natural. Cineva din afara 
computerului intră în legătură cu inteligenţa virtuală si îi povesteşte 
drama lui Hamlet. Inteligența virtuală din computer va fi impresionată 
de lumea ideilor shakespeariene și în mod rațional va ajunge la 
concluzia că este o lume prea con-sistentă și profundă ca să nu fie reală. 
Când se va întoarce însă la procesul algoritmic din computer, va trebui 
să recunoască absenţa oricărei dovezi „știinţifice” care să îi confirme 
intuiţia. 

Problema acestei ipotetice inteligente virtuale este că nu poate 
verifica algoritmul lui Dawkins. Aici isi are locul ideea Dumnezeului 
parohial. Dumnezeu nu este o parte din Universul nostru și nici 
lucrarea creaţiei descrisă în Geneza nu este iniţiată dinăuntrul lui. Ca 
locuitori ai Universului, nu vom descoperi niciodată nimic care să nu 
poată fi explicat în ultimă instanţă prin legi ale naturii. Tot ce există se 
supune unor legi date de Dumnezeu si El însuși folosește aceste legi în 
interacțiunea cu Universul. 

Istoria Genezei este pentru noi ceea ce este Hamlet pentru 
ipoteticul prizonier al PC-ului lui Dawkins. Ceva ce are un sens adânc 
dar nu poate fi definit în coordonatele unei experienţe cotidiene. 
Dawkins se face însă vinovat de păcatul pe care îl pune în seama altora. 
Ateismul său este îndreptat împotriva unui Dumnezeu parohial. Iar 
Darwinismul său este o explicație foarte parohială a unei existente 
netarmurite. 


SURPRIZA LA JURASSIC PARK 


Există o slăbiciune fundamentală in argu-mentul lui Dawkins. În 
mod ironic, această slabi-ciune isi are originea în însuşi argumentul pe 
care încearcă să îl demoleze. William Paley credea, ca orice creationist 
la sfârşitul secolului XVIII, că Universul este un ceas. Cu alte cuvinte, 
Universul este un sistem mecanicist determinat de legile fizicii 
newtoniene. Argumentul său se baza pe ideea deistă că Dumnezeu este 
un ceasornicar. Deoarece toți avem ceasuri, nu este nevoie să spun că, 
odată un ceas cumpărat, nu mai avem nevoie de ceasornicar atâta 
vreme cât ceasul merge bine. lar Universul este un ceas care nu dă 
semne că ar avea nevoie de reparaţii. 

Perfectiunea Universului, argumentul clasic al creationismului 
Paleyian, devine implicit un argu-ment împotriva lui Dumnezeu. Într-o 
creație perfectă, cine mai are nevoie de Creator? 

Fiecare lege a naturii nou înţeleasă îl împingea pe Dumnezeu cu 
un pas înapoi. Deja Kant si Laplace schitasera scenariul unei posibile 
dezvoltări a sistemului solar pe baza legilor mecanicii. Descoperirea 
legilor care determinau dezvoltarea lumii vii plutea în aer. Darwin si 
Wallace și-au desăvârșit cercetările în același timp și probabil că, în 
absenţa lor, altcineva ar fi făcut același lucru. Esenţa faptului constă 
însă în aceea că Darwin a rămas până la capăt elevul perfect al lui 
William Paley. Descoperirea mecanismului selecției naturale nu era de 
natură să dovedească non-existenta Creatorului, ci doar sa îi împingă 
încă un pas uriaş înapoi. 

Darwin a dus argumentul lui Paley un pas mai departe. Dacă 
Universul poate funcționa prin el însuşi, această funcționare 
însemnând, pe lângă mişcarea ritmică a planetelor, creștere şi 
transformare în lumea vie, de ce nu s-ar putea și dezvolta conform 
legilor fizicii clasice? Poate că ceasul creat de Ceasornicar nu este 
produsul final, ci mai degrabă o bandă de montaj automatizată. 

Bătălia pentru ceasornicul lui Paley este bătălia între cei care cred 
că Dumnezeu a creat un produs finit şi cei care cred că Dumnezeu a 
creat o bandă de montaj automată. Adevărul este însă cu totul altul: 


lumea nu este un ceasornic. Dumnezeu nu este un Ceasornicar. Asa 
cum fizica moderna a dovedit in secolul XX, Universul nu este un 
sistem determinist bazat pe legile mecanicii clasice. Universul este un 
sistem deschis, bazat pe legile fizicii cuantice exprimate matematic in 
teoria haosului. 

Teoria haosului este ideea aflata la baza techno-trillerului Jurassic 
Park. 

Paleontologul Alan Grant împreună cu studenta lui, 
paleobotanista Ellie Sattler, sunt invitați de John Hammond, fondator 
și director executiv la InGen (International Genetic Bio-Engineering) 
pentru o scurtă vizită la o „rezervaţie zoologică” pe o insulă situată la 
120 mile vest de Costa Rica. InGen avea necazuri legale în urma unor 
„accidente” și se temea că zvonuri stranii cu privire la atacuri de 
animale ciudate în Costa Rica aveau să creeze probleme mai mari. Din 
acest motiv, invitase un grup de experți pentru a-i consulta înainte de 
deschiderea parcului pentru public. 

Spre surprinderea lor, Grant si Sattler află că „parcul zoologic” era 
de fapt o colonie de dinozauri clonati din rămăşiţe de ADN extrase din 
sângele de țânțari conservati în rasina fosilizată. 

Pentru a completa secvențele lipsă, Hammond „cârpise” 
cromozomii de dinozaur cu ADN de batracieni, reptile și păsări. La fel 
de surprinzătoare este ideea postmodernă a lui Hammond de a folosi 
rezervaţia ca pe un fel de Disney Land, unde copiii contemplă fosile 
readuse la viață cu o pungă de pop-corn sau o doză de cola în mână. 

Pentru a controla populaţia dinozaurilor, InGen produce numai 
femele. Ca atare, dinozaurii nu se pot reproduce natural, singurele 
specimene în parc fiind cele clonate. 

Printre experții invitați de Hammond pe insulă se află şi un 
matematician excentric numit lan Malcom, care se declară pe sine 
„teoretician al haosului”. Malcom susține că parcul se va prăbuși cu 
consecințe ecologice imprevizibile, din cauză că reprezintă o structură 
artificială simplă impusă asupra sistemului extrem de complex care 
este viata. 

Ceea ce face ca ecranizarea romanului sa fie unul dintre filmele 
mari nu este suspansul si adrenalina bine dozate, ci in primul rand 
modul în care reușește să păstreze ideile cărții în contextul lor. 
Memorabilă în simplitatea ei este scena în care lan Malcom (intepretat 


de Jeff Goldblum) îi explică lui Ellie Sattler (Laura Dern) teoria 
haosului. Demonstrația lui Malcom este simplă. Două picături de apa 
sunt picurate de la aceeași înălțime în acelaşi punct pe mâna lui Ellie. 
Cele două picături alunecă pe suprafața pielii lui Ellie urmând 
traiectorii diferite. Malcom îi explică lui Ellie că neregularități 
microscopice pe suprafaţa pielii au influenţat traiectoria celor două 
picături. Din punct de vedere matematic, asta înseamnă că într-un 
sistem complex, schimbări infime se amplifică exponential si fac 
imposibilă orice prezicere a stării sistemului în timp. 

În cazul acesta, aspectul insesizabil este legat de ADN-ul de 
batracian folosit de Hammond pentru a completa secvențele lipsă în 
cromozomii de dinozaur. Broastele pot să isi schimbe sexul atunci când 
absența masculilor face reproducerea imposibilă. Dinozaurii din parc s- 
au înmulţit deja necontrolat folosindu-se de același mecanism. Un alt 
aspect neprevăzut este acela că populaţiile de dinozauri au un 
comportament comun cu al păsărilor migratoare şi câțiva indivizi au 
reușit deja să ajungă pe continent. Când o breşă în sistemul de 
securitate este generată de un spion al unei companii rivale (al treilea 
element imprevizibil), catastrofa prevăzută de Malcom are loc. 

Filozofia lui Malcom face ca Jurassic Park să fie o parabolă despre 
iluziile și pericolele moderne. Ce altceva sunt teoriile științifice, 
darwinismul printre ele, decât modele logice simple impuse asupra 
unor sisteme de o complexitate infinită? Sau ce altceva este civilizația 
postmodernă, cu societatea ei de consum si cu instituțiile ei artificiale, 
decât un imens parc de distracţii in care încercăm să îndiguim o 
realitate imprevizibilă si neinteleasa? 

Introducerea teoriei haosului în explicarea sistemelor complexe 
duce la două concluzii posibile: prima concluzie este că în lume totul 
este nedeterminat şi imprevizibil ca în jurassic Park. A doua concluzie 
este că Dumnezeu a creat lumea ca un sistem nedeterminat pentru a 
lăsa libertate ființelor sale și întregului Univers si pentru a-Si lăsa Siesi 
libertate nelimitată să acționeze prin legile naturii. 

Primul model a fost perfect exprimat de paleontologul Stephen 
Jay Gould într-una dintre cele mai populare cărți despre filozofia 
evoluţiei: „Full House”. 

Gould începe cu o amintire dramatică. Cu două decenii mai 
devreme, aflase că suferea de o formă foarte gravă de cancer și mai 


avea trei luni de trait. Ca savant, Gould nu s-a mulțumit să primească 
prognoza medicului, ci a căutat să o şi înțeleagă. Prognoza avea la bază 
o medie statistică. Cei mai multi bolnavi muriseră mai devreme de trei 
luni. Mai puţini după trei luni. Şi mai puţini în câțiva ani. Câţiva 
supravietuisera. Media era trei luni. 

Analizând profilul diferitelor grupe de defuncti și supraviețuitori, 
Gould a constatat că speranţa de viață venea în raport direct cu factori 
cum ar fi faza în care s-a început tratarea tumorii, educaţia sau condiția 
socială. Reinterpretând datele în relație cu profilul său, a înţeles că avea 
o șansă serioasă să supraviețuiască. Așa s-a și întâmplat. 

Dacă Gould ar fi fost credincios, atunci s-ar fi rugat cu disperare si 
ar fi văzut în supraviețuirea lui un miracol. Ca agnostic, a făcut o 
analiză statistică şi s-a considerat câştigător la o partidă de poker. „Full 
house” este un cuvânt pe care jucătorii de poker români l-au redus la 
„full de... (să zicem ași)”. Pentru cei care nu ştiu poker, înseamnă o 
combinaţie improbabilă de (3 + 2) cărți, fiecare grup de același fel. 

Gould extinde modelul „full house” la teoria evoluţiei și aduce un 
exemplu din baseball. Întrucât noi, românii, nu ne prea pricepem la 
baseball, am să aplic exemplul la istoria tenisului românesc. Cum se 
face că perechea Năstase — Ţiriac a făcut istorie in anii '70, iar apoi 
tenisul românesc nu a mai dat aproape nimic? Fireşte, Gould nu 
vorbește despre Năstase, dar pune o întrebare similară cu privire la 
baseball. Răspunsul său (transmutat la tenis) este acela că momentul 
Năstase a fost un „full house” într-o partidă de poker. La fel, se 
întreabă Gould, cum se face că marii compozitori germani au trăit 
aproximativ în același timp, iar după aceea lumea nu a mai văzut un 
nou Mozart sau un alt Bach? Gould este de părere că pentru același 
motiv care a făcut ca el să supraviețuiască unei boli care i-a omorât pe 
aproape toți cei care au avut-o sau pentru care un jucător iese fericit 
dintr-un cazino: o conjunctură improbabilă. 

Dacă pentru Dawkins evoluţia este lucrarea unui ceasornicar orb, 
pentru Gould, orbul se află la masa de joc. Gould, care a fost cel mai 
renumit paleontolog contemporan, documentează cu exemple din 
raportul fosilelor. 

Au existat aproximativ un miliard de specii în istoria planetei. 
Numai 1% dintre ele au supravieţuit. Speciile care au supraviețuit nu 
au fost mai bine adaptate. Cele care au pierit nu au fost inferioare. 


Totul este accident. Evolutia, spune paleontologul Gould, nu este o 
scara asa cum apare in icoanele manualelor de biologie, ci un tufis. 

Toate ordinele existente (alături de altele dispărute) apar abrupt 
în Cambrian. Dacă evoluţia este expresia unei legi a naturii, de ce nu 
apar ordine noi și în straturile superioare? De ce amfibienii apar dintr-o 
dată în Devonian şi niciun pește nu a mai ieșit pe uscat în următoarele 
350 de milioane de ani? Se consideră că reptilele au apărut 70 de 
milioane de ani după aceea. De ce amfibienii au încetat apoi să mai dea 
naștere la reptile? De ce reptilele nu dovedesc de-a lungul erelor 
geologice o tendinţă generală de a se transforma în mamifere, 
mamiferele de a deveni tot mai inteligente, şi primatele de a deveni 
capabile de simtaminte? De ce este omul atât de unic? 

Răspunsul lui Gould este că evoluţia este de fapt poker. Dacă 
pentru Dawkins evoluţia creează iluzia unui plan gândit, dar are o 
direcție clară și previzibilă, pentru Gould direcția și previzibilitatea 
evoluției sunt iluzii ele însele. Așadar, pentru el, istoria vieţii nu este un 
mars victorios prin eoni geologici, ci zig-zagul unui om beat care nu 
știe încotro merge. Adevăratul câștigător în istoria vieții nu este omul, 
ci bacteriile și eventual viermii paraziți. Dacă pentru Dawkins natura 
este un computer care generează forme de viata tot mai bine adaptate, 
pentru Gould natura este un cazino în care în ultimii 60 de milioane de 
ani dinozaurii au pierdut și șoarecii au câștigat. Omul nu este nici 
coroana creației $i nici încununarea evoluţiei, ci doar cea mai norocoasă 
dintr-o duzină de specii de hominid dispărute. Adam a câștigat planeta 
la poker de la omul din Neanderthal. Originea şi destinul omului sunt 
dictate de o loterie cosmică. 


DUMNEZEU NU JOACA ZARURI 


Gould manifesta acelasi punct orb ca si Dawkins in teoria lui. Nu 
cărțile joacă poker. O mână câștigătoare nu este un simplu accident. 
Este o combinaţie de calcul și șansă din partea unui jucător care aplică 
regulile jocului și matematica probabilităților, uneori alături de o bună 
doză de psihologie, cu intenţia clară de a câştiga. Gould demonstrează 
cel mult că Dumnezeu este un jucător. Dar, chiar este Dumnezeu un 
jucător? 

Când îi scria lui Niels Bohr că „Dumnezeu nu joacă zaruri”, 
Einstein voia să spună că deşi anumite domenii ale realității (fizica 
cuantelor) par să fie conduse de șansă, legea zarului există numai 
pentru percepția noastră limitată. Dacă am vedea lucrurile asa cum le 
vede Dumnezeu, spunea Einstein, cuantele ar fi la fel de determinate ca 
orice obiect mecanic. 

Acelaşi adevăr se poate aplica şi la alte domenii care par 
guvernate de legea haosului. Un bun exemplu ar fi chiar boala și 
însănătoşirea lui Jay Gould. Acolo unde el și-a calculat șansele din 
punct de vedere probabilistic, credinciosul de rând ar fi văzut voința 
Divină. Acum câţiva ani, Gould a murit de cancer la numai 60 de ani. 
Cancerul care l-a ucis de data asta nu a avut nicio legătură cu forma 
de care se vindecase două decenii mai devreme. Când viata este poker, 
iar supraviețuirea unui cancer este un „full house”, moartea este 
momentul incredibil când ai pierdut totul şi portarul te îmbrânceşte 
afară din cazino. 

Teoria haosului ne oferă în mileniul al treilea modelul științific al 
unui teism deschis și al unei interacțiuni biblice a lui Dumnezeu cu 
realitatea. La bază se află ideea că nu există distincţie între natural şi 
supranatural. Dumnezeu lucrează prin legile naturii. Într-un univers 
strict determinat, modelul acesta este greu de imaginat. Legile 
Universului sunt în cel mai bun caz un fel de pilot automat. Înseamnă 
că natura funcționează de regulă pe pilot automat, iar din când în când, 
Dumnezeu ia comanda și face o minune. 

Într-un model nedeterminat al universului, Dumnezeu este activ 
tot timpul în şi prin legile naturii. Trebuie înțeles că atunci când vorbim 


despre haos vorbim despre un model matematic, nu despre haosul 
literal care este absenta ordinii. Haosul matematic nu este dezordine, ci 
mai degraba un sistem prea complex pentru a fi determinat linear. Este 
filozofia lui Ian Malcolm si a lui Jay Gould. 

Un exemplu este atunci cand lasam o frunza sa cada intr-o apa 
învolburată. Frunza urmează o traiectorie pe cursul apei in jos. O a 
doua frunză lăsată să cadă în același loc urmează o altă traiectorie. 
Explicaţia este că într-un sistem infinit de complex, accidente mărunte 
se amplifică exponential și fac traiectoria frunzei imprevizibilă pentru 
un observator limitat. 

Un alt exemplu popular este așa zisul butterfly effect sau efectul 
fluturelui. Ideea este că un fluture bate din aripi și bătaia lui provoacă o 
tornadă la celălalt capăt al lumii. 

Modelul poate fi exprimat matematic prin ecuaţia de mai jos: 


Xa Ka( 1 Xa) 


Ecuația se numeşte ecuația recurentei sau harta logistică, în care n 
este un număr de serie, x este al n-lea număr într-o serie, iar k este un 
număr constant. In mod normal, dacă ai graficul ecuaţiei pentru x,,,, iti 
poți imagina cum va arăta pentru x,,,. Când însă x şi k ating anumite 
valori, în special când k atinge valori în jurul lui pi, diagrama ecuaţiei 
devine instabilă și imprevizibilă. Aplicând ecuaţia la domenii variate 
cum ar fi o populație de molii sau fluctuațiile unei valute, un 
matematician poate să spună când un sistem complex va deveni haotic 
și când va deveni stabil. Un exemplu cunoscut este starea vremii. 
Serviciile meteorologice lucrează pe un model derivat din matematica 
haosului. 

Tot starea vremii ne oferă şi modelul biblic al interacțiunii lui 
Dumnezeu cu creația. 


Cum nu ştii care este calea vântului, nici cum se fac oasele în pântecele femeii 
însărcinate, tot aşa nu cunoşti nici lucrarea lui Dumnezeu, care le face pe toate. 
Eclesiastul 11: 5 


Eclesiastul sugerează un model de interacțiune a lui Dumnezeu 
cu realitatea în care din partea omului lumea se vede ca și cum s-ar 
comporta haotic, dar din partea divină „Dumnezeu nu joacă zaruri”. 


A 


Intorcandu-ne la exemplul cu frunza, pentru Dumnezeu, traiectoria ei 
pe apa nu este nedeterminata. Mai mult, Dumnezeu Se foloseste de 
lucruri naturale mărunte cu efect cunoscut doar de El. Biblia ne oferă 
multe exemple în care accidente banale au efecte „butterfly” 
providentiale. Istoria lui Iosif sau a Esterei par să nu aibă nimic 
supranatural. Dar într-un univers în aparenţă haotic, firul roșu al 
providentei este văzut doar privind în urmă. Privind înainte, tabloul 
este prea complex pentru mintea noastră. 

O contribuţie a fizicii cuantice este aceea că ne arată că nu numai 
vremea sau viata socială sunt guvernate de modele haotice, ci şi lumea 
atomului, deci lumea fizică. Aceasta face ca orice scenariu să fie posibil 
in Univers: învierea, viata veșnică, sfârșitul lumii. Natura este o infinită 
posibilitate în mâinile Creatorului. Privind Universul la momentul 
singularitatii Big-Bang, este imposibil să anticipezi splendoarea lumii 
în care trăim. In retrospectie, totul ni se pare simplu și natural. 
Dumnezeu lucrează prin legile naturii, dar de fapt nimic nu vine 
independent de El in natură. 

Din aceasta perspectiva, infinita complexitate a codului genetic si 
a mutatiilor implicate in istoria vietii, covarsitorul numar de specii 
disparute, fiecare un univers infinit in felul ei, caracterul in ultima 
instanță incomprehensibil al vieții însăşi, pot avea în secolul XXI numai 
două răspunsuri: ori totul este o serie de accidente fără direcție, aşa 
cum spune Gould, ori Duhul lui Dumnezeu se mișcă deasupra 
haosului primar, şi Cineva merge pe marea înfuriată, în timp ce o Voce 
ne invită clar din zona crepusculară: „Vino la mine pe apă!”. Intrebarea 
care se pune este dacă putem accepta realitatea așa cum am descoperit- 
o în ultimele două sute de ani, o realitate foarte diferită de felul cum au 
inteles-o autorii Bibliei, o realitate care ne vorbește despre un 
Dumnezeu, şi să ne păstrăm încrederea că acest Dumnezeu, această 
voce care ne cheamă din spațiile nesfârșite și timpul abisal este totuși 
Dumnezeul Bibliei. 

Realitatea nu susține ideea unui Dumnezeu antropomorf așa cum 
îl vedeau triburile de evrei, un despot oriental așezat pe tron (ca și cum 
tronul nu ar fi o invenţie omenească), într-un dom la câţiva kilometri 
deasupra norilor, încoronat (coroana fiind o reprezentate stilizată a 
coarnelor, simbolul puterii la triburile de păstori), manifestându-și 


autoritatea prin acte arbitrare si gasindu-si plăcere in inchinarea 
repetitiva a supusilor. 

De aceea, multi cred ca pentru a ne pastra credinta in Dumnezeul 
Bibliei trebuie sa ne ascundem de realitate. Acestia vor fi gata sa 
supuna orice afirmatie unui test ideologic de supunere la autoritatea 
unui grup de clerici şi birocrati ignoranti care cred că au stăpânire peste 
credința noastră. Şi acești clerici si birocrati ignoranti vor face totul sa 
ne tina în epoca bronzului, sau măcar în Evul Mediu. 

Realitatea poate fi un abis întunecat. „Atunci când priveşti în abis, 
abisul va privi înapoi spre tine” (Friderich Nietzsche). Cei care merg cu 
ochii închişi pe marginea prăpăstiei ne avertizează că dacă deschidem 
ochii s-ar putea să cădem în ea. Las pe seama cititorului să judece al cui 
este riscul. 

Răspunsul la orice întrebare care s-a pus și se va pune vreodată cu 

privire la Dumnezeu si relația lui cu realitatea a fost dat în primul 
capitol al Evangheliei după loan. „La început era Logosul, şi Logosul 
era cu Dumnezeu, și Logosul era Dumnezeu... Și Logosul S-a făcut 
trup...” 
Când vorbim despre Dumnezeu, vorbim despre trei Persoane. Pe 
de o parte vorbim despre un Creator intangibil, incomprehensibil, a 
cărui existență nu este cuprinsă în spațiu si timp, deci în categoriile care 
definesc pentru, noi însuşi verbul „a exista” si al cărui Nume, asa cum 
spuneau evreii, nu poate fi pronunțat de niciun muritor. 

Pe de altă parte, vorbim despre un Dumnezeu limitat în trup, 
spațiu, timp, un Dumnezeu uman până la cele mai mărunte detalii; 
Dumnezeu Fiul Omului, Adonai, Căpetenia aventurii omenirii. 

Si, în sfârşit, vorbim despre Duhul Sfânt, care face acest 
Dumnezeu întrupat accesibil fiecărui om în ciuda limitelor asumate 
prin încarnare. 

Cu alte cuvinte, după Einstein, Dumnezeu poate fi conceput ca 
trinitate sau dacă nu, El isi va pierde semnificația pentru noi. Si aceasta 
este încă o dovadă că întoarcerea la realitate ne va obliga să ne 
întoarcem la Biblie asa cum nu am inteles-o până acum. 

Privind la spațiile nesfarsite, privind în abisul timpului, intuim 
realitatea unui Dumnezeu mai mare decât orice a intuit vreodată vreun 
profet. Privind la Iisus, vedem un Dumnezeu care umblă descult si sta 
la masă cu noi. Iar Duhul Sfânt ne face să mergem pe apă de mână cu 


lisus, căci realitatea in care trăim este abisală, fluidă si primejdioasă ca 
marea. 

Este o aventură care începe pe Pământ si se continuă la nesfârşit 
în marele Univers. Fascinatia acestei aventuri tine de însăși esența 
acelei misterioase trăiri pe care o numim religie. De aceea, în mijlocul 
atâtor voci care ne îndeamnă să ne întoarcem la Biblie (nu că toți ar fi si 
de acord cu privire la ce înseamnă aceasta) îmi voi adăuga şi eu umila 
mea voce, motivat nu de o preocupare filozofică, ci mai degrabă de o 
îngrijorare pastorală. Si voi adresa bisericii mele un îndemn care îi va 
speria pe unii și îi va mânia pe alții. Este însă singurul mod în care vom 
găsi nu numai drumul înapoi la Biblie, ci si consensul cu privire la ce 
înseamnă acest drum. 

Aș vrea să îndemn biserica mea să se întoarcă la realitate. 

